
esmakordselt oli ta Kiviõlis aastatel 1944—1947. 

Hetk UNICA kongressilt. Pramtsuse delegatsiooni 
juht Sylvie Michel ning UNICA viitsepresident 
Maurice Rispal, kes on ühtlasi UNICA esindaja 
UNESCO juures tegutsevas Rahvusvahelises 
Filmi- ja Telenõukogus. 


«UNICA °86» 


Festivali žürii avalikult istungilt. Pildil žürii liik- 
med Joan Francesc Ainaud Hispaaniast, Arif 
Alijev Nõukogude Liidust ning žürii esimees 
Mark Soosaar. Hääletatakse pronks- ja hõbeau- 
hinnafilme. 


Argentina rühm näitamas oma filme noorteõhtul V, 1. Lenini nim Kultuuri- ja Spordipalees. 


“e TÄ gg 


kad N 
agu 
mmm 


Rolf Uusvält 13. augusti” 1986. 


A. Saare foto 


Vastab Rolf Uusväli 


Klaver ja orel on mõlemad klahvpillid, kõrvalt näib, et mängijal kulub ühe juurest 

teiseni ainult üks samm. Miks siis paljud pianistid alavääristavad orelimuusikat? 

Need on teatud mõttekitsusega isikud. Ega nad muuda ka midagi, sest 
asi ise jääb eitamisest hoolimata alles. 


Miks aga just pianistide seas halvustajaid leidub? 

Ega need ainult pianistid ole — on keelpillimängijaid ja lauljaid ja 
kõiksugu rahvast. See sõltub arusaamisest, tajust ja vastuvõtuvõimest. 
Unustatakse, et orel oli näiteks Mozarti ja Schumanni lemmikpill. Schumann 
soovitas kõikidel oma õpilastel nii palju kui võimalik kasutada juhust 
orelimänguks. Ja Liszt lasi endale ehitada kodu jaoks oreli ja klaveri 
hübriidi: sel oli 2 klaviatuuri, midagi panharmooniumi taolist. Liszt pidas 
oma orelitöödest väga palju; alles 1850. aastate algul kirjutas ta oma 
esimese, kõige ulatuslikuma oreliteose. Ta muretses erilise hoolega 
kogu oma oreliloomingu trükkimineku eest ning luges väga tähelepane- 
likult korrektuure. Ise ta avalikult oma asju ei esitanud, kõik esiettekanded 
tegi üks tema õpilasi Alexander Winterberger. Nii et — klaveri suurkujud 
on alati lugenud orelit klaveriga võrdväärseks instrumendiks. Aga see 
eitamine tuleb ikka mingist sektantlusest. Mina küll orelit ei eita ja pean 
seda väga ilusaks asjaks! 


Kas organist on emotsioonide kunstnik ja kas oreli- ja klaverimängu tunnetus- 

likud alused juba puhtfüüsiliselt ei ole erinevad: ühel on peaaegu otsekontakt 

heliga, teisel mitte? 

No jaa, oreli teed on kaudsemad, aga interpretatsioonikunst ei ole 
emotsioonideta üldse võimalik. Ka oreli puhul mitte. 


Kas see kaudsus (fraasisisese dünaamilise skaala puudumine jne) teebki oreli 

kitsamatele vaimudele tuimaks? 

Orelimuusika ei nõuagi klaveri nüansse. Nii tundub vaid pianistlikust 
vaatevinklist, aga seda muusikat tuleb oreli moodi tõlgendada. Ega flöö- 
diltki maksa sümfooniaorkestri kõlavust nõuda, eks? Orelil on emotsioonid 
hoopis varjatumad, mitte filigraansed. Siin tuleb valitseda suurt masina- 
värki ja teha seda nii, et ilmneks mingi muusikaline nägu. Muidugi näib see 
väliselt mehaaniline (üks, kaks, kolm registrit juurde või maha), aga ega 
seda läbitunnetuseta tohi teha. Oreli fraas on teistmoodi, laia hingusega. 


Organist loob ka teose vormi tehniliste vahenditega (seesama üks, kaks, kolm 

seda- või teistpidi), läbi ajude — pianist loob vahest vormigi intuitiivsemal kombel. 

Aga ikkagi sõrmedega mängitult, ja agoogika — see on orelimuusikas 
samuti olemas. 


Võtame väikevormi. Selle kujundamine ei vaja pianistilt erilist mõttetööd, 

organist peab aga üksipulgi vahendid läbi kaaluma. 

Kuna orelil on see rohkem värvide asi. Organistil sõltub dünaamiline 
plaan mis tahes teoses kõigepealt faktuurist, isegi selle pisiasjadest. Faktuur 
mängib alati kaasa — muutub tihedamaks, kaasneb ka dünaamiline tõus; 
ühehäälsus kõlab nõrgemini, mitmehäälsus tugevamini jne. 


Pianismi ajalugu tunneb hulka imelapsi, pianismis saab emotsionaalne areng 

koos tehnilisega avalduda varakult. Oled alati rõhutanud, et organistide seas 

aga imelapsi olla ei saa, mitte ainult seepärast, et väikemehe jalad ei ulatu 

pedaalini — mängija peab olema inimesena küps. 

Muidugi ei saa 6-aastane poiss mängida orelit, ta ei tee suure 4 manuaa- 
liga puldi taga juba füüsiliselt midagi ära. Aga vaimselt samuti. Miks just, 
see puutub psühholoogia valdkonda ja seda ma ei tea. 


Siiski, et klaverit mängida, ei pea seda klahvidest ja pedaalidest kaugemale 
sugugi tundma, aga orelit peab kohe väga, ja orel on seejuures ju äärmiselt 
keeruline pill! Peab teadma, millal ja millistes vahekordades missuguseid regist- 
reid kasutada, mis kuulub millise stiili juurde jpm. 

Mõistagi, kuid see on ainult alguses raske, kuigi alguspagasi kogumine 
võtab aega. Iga kunst on omajagu käsitöö, iga käsitöö juurde kuulub 
tehnilise osa valdamine. Olen aga märganud, et elus katsuvad paljud ka 
ilma hakkama saada. 


Võtame nüüd niisuguse aspekti. Heale Chopini mängijale on kindlasti suureks 
kooliks teiste Chopini tõlgenduste tundmine, kas või heliplaatide kaudu. Kas näi- 
teks Buxtehude mängijaga on samuti? Vist aitab võrdlemine vähem? 


Vähem jah, aga ma kardan hoopis, et ega heaks interpreediks üldse ei 
õpi. Kultuuri, kooli ja lihvi saab teistelt, kuid heaks pillimängijaks peab 
sündima. Keskmiste vaimsete ja kunstiliste eeldustega inimesest ei tee mitte 
mingil juhul suurt interpreeti. Aga kes on looduse poolt selleks predesti- 
neeritud, sellel on looduselt siis ka kõik käes: töötahe, rõõm sellest tööst, 
pluss kõik muud professionaalsed eeldused, nagu head käed (mõnel on 
seejuures need väga väikesed, kuid ikkagi mänguks sobivad!). Muidugi 
peab olema ka hea õpetaja, aga paistab, et see ei ole nii väga tähtis. Lisztil oli 
pärast isalt saadud algõpetust vaid üks õpetaja, Czerny, ja üsna lühikest 
aega; Liszt kasvatas ennast ise. Tal endal oli aga õpilasi üle 400. 


Kui noor inimene on muusikale lahti, siis tavaliselt mingis kitsamas sfääris, ta pole 
jõudnud igasuguse muusika ja paljude autorite kuulamiseni. Väga tüüpiline on 
muusika juurde tulek romantikute, ütleme Griegi ja Tšaikovski kaudu... 


Ma pole selles täiesti veendunud, on muidki teid pidi mindud. 


Aga sina? Sa ei pärine muusikalisest perest, isa oli meremees. Klaveritunde 

hakkasid võtma 40. aastate keskel. 

Jaa, olin siis juba üsna vana inimene, 14-aastane. Nooti tundsin varem — 
algkoolist. Leinuse-papa nõudis, et noodid tuleb selgeks õppida, laulu- 
tundides tegelesime ka noodilugemisega. Bassivõti läks ka kähku, nii et 
nooditundmisega pole ma kunagi hädas olnud. 

Aga meeldis mulle siiski muusika üldse ja lihtsam oleks nimetada, kes 
või mis algusest peale ei meeldinud. Bach meeldis muidugi kohe, aga kole 
kuri olin operetimuusika peale. Ei tea isegi miks, praegu kuulan operetti 
hea meelega. Mingi aeg ei sallinud Straussi polkasid ja valsse, aga ka 
sellest olen ammu üle saanud. Noortel inimestel on ju üldse kalduvus abso- 
lutiseerida, oma tõdesid üldmaksvaiks ning mis veelgi kohutavam — üld- 
kohustuslikeks kuulutada. See kaob pärast ära. Millegi poolest on see ehk 
heagi — hoiab laiali valgumast. 


Missugune muusika sulle praegu, 56. eluaastal, ei meeldi? Pop? 

Pole väärt, et arutada. See ei ole muuseas ka muusikaline nähtus. Ei 
vaevagi end selle klassifitseerimisega! 

Klaveriharjutamisega alustasid alles noorukieas. Kas sa tõesti sellega hiljaks ei 

jäänud? Arbo Valdma küll tunnistas endast seda. 

Alguses andis küll natuke aega tunda, pärast mahajäämus kadus. 

Oled öelnud, et sul on nii head käed, et kaks mänguvaba nädalat ei loe midagi? 

Tund aega pean mängima, siis tuleb kõik tagasi. Käed on mul tõesti 
korras, ma pole neid väga tapnud ka. 

On sul mõne helilooja vastuvõtmisega kõikumisi, liginemisi ja kaugenemisi 

olnud? Kui, siis kellega? 

Beethoveniga. Kunagi kuulasin teda väga palju, seejärel ei tahtnud enam 
üldse kuulata, nüüd hakkab huvi jälle tagasi tulema. 


Aga Tšaikovski? 


Temaga käiakse kurjalt ümber, tast püütakse iga hinna eest teha suurt 
sümfoonikut. Minu meelest ta oma natuurilt ei ole seda. Juba materjal on tal 
miniatuuri oma. Kõige meeldivamad on tal just väikepalad ning paar oope- 
rit, «Jevgeni Onegin» ja üle kõige «Padaemand». Siis Esimene ja Kuues 
sümfoonia. Esimene on veel süidilik ja viimane... Põlised Tšaikovski 
austajad saavad muidugi vihaseks aga — klaverikontsertidest ei oska ma 
õieti midagi pidada. Teine ja Kolmas on vormitud koletised ja Esimene on 
nagu ta on. Kui Gilels mängib, siis muidugi võib kuulata. 


Kui maal funktsioneerib objektiivselt ja iseenesest, siis muusika ripub — kas kah- 

juks või õnneks — e id ära interpretatsioonist. Kuidas meie kodumaal oreli- 

muusikat tehakse? 

Keskmisel Nehatu luuavabriku tasemel. Terves maailmas on praegu 
orelimuusikabuum ja sellega koos ujub ka keskpäraseid ja halbu mängijaid 
välja. Juba alateadlikult edu haistes, siin on end lihtsalt kerge(m) teos- 
tada: nõudmine on suur ja pille palju. Kogu hulga peale on näputäis, kelle 
kohta võib pruukida epiteeti «suured». 


Mul on jäänud paljudest mulje, et aetakse taga oreli võimast kõla. Nii kägardatakse 

sageli teose vorm, sisust ja stiilist rääkimata. 

Põhimõttel, et mida rohkem, seda parem, jah. Aga stiiliküsimus on 
samas kahe otsaga asi. Me oleme seda kõik omal ajal taga ajanud, kuid 
absoluutse kindlusega ei või keegi kinnitada, mis see õige stiil tegelikult 
on. Interpretatsioonil on see häda küljes, et tema on ja saab olla ennekõike 
kaasaegne, sinna pole midagi teha. Me võime kümme ämbrit nostalgiat 
välja valada ja ütelda, et siis tehti niimoodi ja et see on ainuõige ka nüüd. 
Aga keegi seda 100-protsendilise kindlusega ei tea, mismoodi see kunagi 
täpselt oli. On vaid kaudselt tõestatud väited, paraku sageli ka pretensiooni- 
kad. On mindud ka ekstreemsete seisukohtadeni, nagu võiks Bachi viola da 
gamba sonaate ainult viola da gamba'l mängida ja et tšellol mängimine on 
stiili võltsimine. Et ekstreemsus ja vaimsus enne kõike! Bachi koor aga oli 
väike vaid häda pärast, ta sõdis selle suurendamise eest ja oli Leipzigi 
magistraadiga selles asjas alalõpmata naginas. Et nüüd tõstetakse kilbile 
Bachi väike koor, pole millegagi põhjendatud; tuleb hoopis oletada, et ta 


seesmiselt seda just tänapäevaselt suurena kuulis. Mis Händelisse puutub, 


siis tema puhul on väikeste koosseisude nõudmine täiesti vale: tema koorid 
olid suured («Messiase» esiettekandel osales üle 150 laulja), tema kunst on 
masside, massiivsuse kunst. Süüdistada ERSO-t ja Raadio segakoori, et 
nemad ja mitte miniatuurkoosseisud Händelit esitavad, ei ole õige. Näiteks 
«Veemuusika» ettekandeaparaat oli selle esmaesitusel tohutu: suured 
koorid, paarkümmend oboed, puhkpille ja löökriistu üksi 56 (oletatakse, et 
isegi rohkem), kui palju pidi siis veel keelpille olema! Tema sai, mis tahtis, 
sest kuninglik komponist saab ikka kõik, mis tal tarvis! Vaadakem barokk- 
kirikute ülekuhjatud kaunistusi, punnpõskede ja -pepudega inglikesi, kõik 
kohad on neid täis, sest tollal armastati pompoossust. Kui seda kusagil, ka 
muusikas, vähem ette tuli, siis mitte sellepärast, et ei tahetud, vaid et seda 
lihtsalt ei olnud momendil võtta. 


Kuidas suhtuda siis Bachi-aegse oreli ülesotsimisse Albert Schweitzeri poolt? 

Meie sajandi esimese kümnendi orelid olid väga rohmakad, toorelt into- 
neeritud, nende registrite koosseis oli säärane, et ei lasknud hästi polüfooni- 
list muusikat mängida (alikvootregistrid puudusid peaaegu täielikult; 
mikstuurid olid väga madalad, keelregistrid suured, paksud ja tugevad). 
See mittesobivus algas juba mensuuridest, st iga konstantne vilerida 
seati eelistama sopranit: alati oli kõrgem noot kõige tugevam ja kõik, mis 
sopranist allapoole, jäi varju. Järgiti XIX sajandi muusikalist mõtlemist — 
valdavalt meloodilist, homofoonilist. Eemaldumine vanemast oli ulatuslik, 
aga siiski mitte täielik. Möödunud sajandil elas väga häid oreliehitajaid: 

Saksamaal Friedrich Ladegast, Adolf Reubke, Eberhard Friedrich Walcker, 
Wilhelm Sauer (kõigi nende pille on küllalt toodud Eestimaalegi), Prantsus- 
maal Aristide Cavaill6-Coll, Inglismaal Henry Willis. 

Kui Schweitzerit tähelepanelikult ja õigesti lugeda, siis näeme, et 
Schweitzer ei tahtnud Bachi-aegset orelit tagasi tuua, vaid uuesti elustada 
tollast disponeerimist, mensureerimist ja mikstuuri kujundamise printsiipe. 
Samas oli ta siiski seisukohal, et Bachi-aegne orel on oreli põhiline eelkäija. 
Tema ideaal oli prantsuse XIX sajandi oreliehitus — ja need pillid ongi 
väga sobivad Bachi mängimiseks. 


Mida aga arvata nn universaalsest orelist, millel saaks mängida kõike? 

Niisugune pill on võimatu. Praegu ehitatakse küll põhimõttel, et kõik- 
mõeldavaid stiile haarata, kuid see ei õnnestu. Uued instrumendid Eestis 
on näiteks niisugused, et Buxtehudet on veel mingil määral võimalik esitada, 
ajas kaugemat muusikat aga küll enam mitte. Need on tugeva prantsuse 
mõjuga pillid, kõlbavad ennekõike Bachi ja prantsuse muusika mängimi- 
seks. Itaalia vana klassika ei sobi neile, kogu selle võlu jääb avamata, 
kõlapilt võlts, sest itaalia pillid erinesid tugevasti saksa ja prantsuse oma- 
dest (olid põhiliselt ühe manuaaliga, teistsuguse mensuuriarvutusega ja 
mikstuurikujundusega). 


Räägime nüüd meie enda orelitest ja kõigepealt vanadest. Tänu Heliplaadi- 

stuudio kenale eestvõtmisele on valmis juba 26 plaati «Eesti oreleid», mis tähendab 

suurele osale pillidele uussündi Rakvere töökoja ja meister Hardi Kriisa käte läbi. 

Meil kulgeb see üritus, jah, normaalselt. Leedulased alustasid sama- 
sugust sarja, aga jäid toppama. Lätlased teevad samuti, ent nende printsii- 
bitus on lihtsalt arusaamatu: kummaline repertuaar hulga solistidega, 
orelid enamasti vaid saateks... E 

Meie vanakeste hulgas on väga palju heade meistrite pille: terve hulk 
«Sauereid», «Walckereid»; meie oma meistrid ei jää nendele sugugi alla, ja 
siis veel õige vanu. Hiljuti leidsin Kodaverest väga ilusa «Saueri» — samas 
ilus ruum, mis muidugi kõlab ka ilusti. Ja see pill on tõesti armas. Kosel 
ootab järjekorda üks Normanni orel, samuti üsna väike, aga väga kena. 
Lähema poole aasta jooksul peaks saama kohendatud August Terkmanni 
suur orel Pühavaimu kirikus, praegu hüüdvaist eesti meistrite omadest 
suurim (ligi 70 registrit, suurem kui Toomkiriku oma). 


Orelid ehitatakse ja arvutatakse akustiliselt peaaegu alati vastavalt konkreetse 

ruumi tarvidusele ja võimsusele, kuidas aga selle Terkmanni pilliga lood on? 

Oi, see on nii suur ja üle laaditud, et võiks täita neli korda avarama ruumi. 
Mängida muidugi saab, aga ta varud ei pääse mõjule. Lindistamisel on 
lugu parem, sest praeguste tehniliste vahenditega saab suhted ilusti paika 
panna. Aga ruumivõimalustest on see orel kaugel ees ja tehti ilmselt põhi- 
mõttel: mida rohkem, seda uhkem. 


Kuidas iseloomustada meie kolme sõjajärgset kontsertpilli? 

Kõige ilusam, kõige toredam, kõige parem on siiski «Estonia» oma. Olgu 
küll, et seal ei armastata praegu käia ja Niguliste kõmiseb rohkem. Kahjuks 
on saali akustikat tugevasti torgitud ja halvemaks tehtud (riidest istmed 
võtavad maha, muidugi, istuda on see-eest jälle parem, nii et oreli- ja 
istumishuvid käivad siin risti vastu). Kõik kannatavad: sümfooniaorkestri 
kõla on hoopis matim, klaverist rääkimata. Minu meelest ongi pianistid 
remondijärgses «Estonias» suurimad kahjukannatajad. 

Ent Enn Tomson ütleb, et lindistada on pärast remonti märksa parem: heli ei 

laperda enam. Ainult et praegu ongi heli ülekandes kvaliteetsem kui otse saalis. 

Aga ikkagi mängin seal ka ülekandeta meelsamini kui Nigulistes. 

g Ainult viis päeva oleks vaja, et «Estonia» instrument lõplikult korda saada. 


«Vanemuise» orel? Saali akustika on teadupärast küll õige vilets. 

Jätame halastuse pärast saalist rääkimata. Mängida saab seal vaid 
väikseid asju, cantus firmus'eid ja lühipalasid, suured lähevad kõik harali- 
seks ja koledaks, sest saal ei toeta orelit kõige vähematki. Ja ometi on see 
orel hästi tehtud, soliidselt ehitatud, väga puhas töö — parem kui Nigulistes. 
Niguliste pill on kunstilises mõttes lõpetamata, palju on intonatsioonilist 
ebaühtlust. All akustika küll nivelleerib selle, aga pilli juures mõtled ikka 
sageli, et mis see nüüd olgu, siit on üks heli äkki nõrgem, sealt tugevam! 
See on teadagi parandatav, aga millal, kunagi kapremondiga alles. Pealegi 
ei meeldi mulle õieti sealsed printsipaalregistrid, need on tühja vihmavee- 
toru häälega, niisugune õõnes ülemtoonideta kalgivõitu undamine (küll on 
«Estonia» printsipaalid ilusad, soojad ja — laulavad!). 


Niguliste suur kaja, keskeltläbi 5,5 sek, on omaette probleem. Tore, et pererahvas 

tasapisi selle vähendamisega tegeleb. 

Jaa, käärkambri ukse juures on lausa mühin ja sahin, kesklöövi all, 
kus pingidki, võib siiski kuulata. Need vaibad aga, mis maha pandi, tegid 
asja juba paremaks ja nagu direktriss Marju Lagrekülli jutust olen aru 
saanud, tuleb neid juurde. 


Eks see kaja ahenda ka repertuaari — Messiaeni muusika läheb seal päris käkra. 

See läheb igal pool käkra — koosnebki ju «kägaratest». Üldiselt on asi 
paranenud ja ansamblit üleval mängida juba lust. Viimati mängisin Tõnu 
Reimanniga, see tuli üle ootuste ilusti välja, pealegi on Tõnu Reimann muusi- 
kuna aktiivne natuur, isiksus, mille avastamine oli mulle omaette rõõm. 

Sellega aga, et suurde saali vaid paarsada kuulajat lastakse, olen päri. 
Kõigepealt mahuvad nad parajasti kuulamisväärsesse tsooni. Teiseks arvan 
ma, et rohkem ei tulegi. Suur kontsertide arv toob paratamatult kaasa 
devalveerumise. Näiteks avati Kišinjovis väga ilus, heakõlaline ja maitsekalt 
kujundatud oreli- ja kammersaal. Filharmoonia kukkus kassat taga ajama ja 
saigi mõnda aega, aga nüüd ei saa enam midagi. Kes orelipingil istuda 
oskab, see seal ka mängib. Kui viimati Kišinjovis käisin, usaldas keegi 
publiku hulgast, et pole enam huvitav kuulata, repertuaar kordub ja kau- 
geltki kõik ei mängi musikaalselt. Suurte ettevõtmiste tagatiseks Riia 
Toomkirikus on Jürmala sanatooriumid, n-ö transiittarbijad, kohalikku 
publikut seal suurt ei käi. Eks Nigulistegi ela juba parajal määral turistide 
arvel. Need pärinevad sageli aladelt, kus elavat orelimuusikat kuulda ei 
saa, nemad buumi tekitavadki. Üsna karakteerne lugu. Üks poiss tahtis 
kangesti puhkepäeval harjutamise aegu sisse saada, ütles, et ta pole elus 
orelit kuulnud ja õhtul viib rong ta minema. Et saali ei tohtinud teda lubada, 
istus ta eeskojas kaua ukse taga ja kuulas nii palju, kui sealt läbi tuli. 
Niisuguseid huvilisi suure maa peale muidugi leidub, aga kahjuks neid, kel 
puudub igasugune süvamuusikahuvi, on võrratult rohkem. 


Aastate jooksul olen täheldanud sedagi, et orelipublik üldiselt pole eriti püsiv: 
juba mõne hooaja pärast jälle uued (ja põhiliselt) noored näod, ka talviti, st koha- 
liku elanikkonna hulgast. Ks sul publiku poolest meeldib NSV Liidus kõige 
rohkem mängida? 


Kehva publikut nagu ei mäletagi, vaid mõned korrad on tulnud mõne 


uue pilli puhul esineda valdavalt uudishimulike ees. Mul on üldse publikuga 
vedanud, üsna igal pool, ei saa nuriseda. 


Sulle meeldib palju mängida, ka enda tarbeks. Kui panin ette, et istu maha ja pane 
ise TMK jaoks midagi kirja, arvasid, et kui istud, siis üksnes mängimiseks või 
oreliehituse arvutuste tegemiseks. 

Klaveri taga viibin muidugi enda rõõmuks, üksindustunnid ja -ööd oreli 
juures annavad aga nii endale kui ka teistele: hiljem olen läbimängitud 
väärtpalad kõik kavadesse võtnud. Muusikat, ka orelimuusikat, on ju palju 
ning igas laadis ja stiilis leiab ohtrasti häid ja väga häid oopusi. Iga kava 9 


tingib oma lähenemise, mille juhtmõtted tekivad kava koostades. Kellel on 
juhtmõtted juba ette valmis, läheb omadega alt. Turneedel ei mängi ma 
linnast linna ühte muutumatut rida, muudatused tingib iga konkreetne orel, 
ja need on kõik suuremal või vähemal määral erinevad (ka ühe firma 
tooted). Registreeriminegi ei saa ju olla erinevatel pillidel ühesugune. 
Kõike ei saagi igal pool mängida. Pealegi kardan ma hirmsasti rutiini. 


Ega samas hetkemeeleoludele ka alluda saa, sest kavad tuleb aegsasti, teinekord 

kuni aasta ette saata, kooskõlastada, kinnitada, trükkida jne. Muidugi on siis 

plussiks, kui orel juba tuttav, aga selleks peab ikka ka mälu olema, sest orelisaale 

on Nõukogude Liidus sadakond. 

Oi, meeleolu tuleb mängides, kava ise teeb oma töö sinu kallal. Aga kui 
tõesti vastaval tunnil plaanitsetu ei istu, tuleb paha kontsert. Õnneks 
juhtub seda harva. 


Organistile annab kindlasti palju juurde, kui ta oskab oma kunsti nii mitme- 
külgselt, nagu osati vanasti, kui tuli kantoriametis noodist ja generaalbassi 
järgi mängimise kõrval osata komponeerida ja improviseerida vastavate rangete 
kaanonite kohaselt, tuli teha koori- ja orkestrijuhitööd ja veel muudki. Sinu 
kooliline, suuresti autodidaktiline alus on väga tugev, näiteks kas või kontra- 
punktis, miks sa siis ei harrasta kontsertidel improvisatsiooni antud teemale, 
nagu seda viimati (niisiis üsna ammu) tegi Flor Peeters «Estonias»? See oleks 
publikule ju ilmatu põnev. 

See lihtsalt pole minu (kõrval)huviala — selleks on mulle hoopis oreli- 
ehitus, eeskätt mensuuri analüüs; olen kahele, Rakvere ja leedulaste oreli- 
töökojale peaaegu ainuke mensuuriarvutaja. See võtab kogu mängukõrvase 
aja, juhib ka psüühiliselt mööda igasugusest vabast loomingulisest gene- 
reerimisest. Mis puutub aga avalikku improviseerimisse, siis seda pole meile 
õpetatud, see nõuab õppimist nagu iga muugi asi. Kellele improviseerimine 
huvi pakub, kellele mitte, sõltub täiesti natuurist. Üldiselt need, kes improvi- 
seerivad hästi, esitavad valmisteoseid kehvemini. Ning vastupidi: kes hästi 
esitavad, ei huvitugi eriti improvisatsioonist. Vanade aegadega võrreldes 
on siingi toimunud eristumine, mis aga ei tähenda, et erandeid poleks — 
seejuures väga silmapaistvaid erandeid. 


Jaa, nagu harva on heliloojad ka silmapaistvad interpreedid. Või vastupidi. 

Kunagi olid — pea sa seda meeles! Möödunud sajandite suurused olid 
kõik väga head interpreedid. Nüüd, jah, paistab, et aeg on asjad laiali viinud, 
ülesanded on järjest suuremaks ja keerukamaks läinud. Võrdle XVIII sajan- 
di muusikat ja praegust! Kui järsku mõni paarsada aastat tagasi elanud 
väga silmapaistev kunstnik tuua meie aega ja panna talle tänased noodid 
ette, ütleb ta, et seda pole võimalik mängida. Kõik! Eriti klaverimuusikas 
on arengu torimilisus iseäranis märgatav. See, mis toimus XIX sajandi 
alguses, oli ju pöörane! 

Nüüdiskunstniku ees seisev stiilide ja tasandite kirevus vist ei taha väga lubada 

neist vaid ühe viljelemist? 

Üldiselt mitte, aga monoarmastused siiski veel eksisteerivad. Nagu 
Moskvas Lazar Berman, suur Liszti interpreet, või Lev Vlassenko. Baroki- 
ajastul aga mängiti põhiliselt oma lugusid, muidugi oli see lihtsam. 

See oleks ilus aeg tagasi tulema... 

Ei, see oleks hirmus, sest praegused viisimeistrid ei oska enam klaveritki 
mängida! Mõned üksikud ju katsuvad esineda, aga nad ainult arvavad, et 
oskavad — omagi asju mängivad võimatult. 

Sageli kirjutatakse konkreetsele esitajale, juba eelmisest sajandist peale. 

Bachki kirjutas palju oma õpilastele. Aga niisama heast peast on ka alati 
kirjutatud, mitte ainult müügiks. 


Kuidas suhtud kadunud kodumusitseerimisse? 


Tahaksin loota, et see on siiski ärkamas. See on väga ilus asi. Isegi kui 
inimene üsna vaevaliselt midagi mängib, vallandab see temas midagi 
rohkemat kui «konservi» kuulamine. Ise tehtul on oma väärtus, mängitagu 
kas või suupilli või kitarri. See on siiski vahetus kontaktis olemine, elav 
musitseerimine. Ehkki plaadid on ühed toredad asjad, mina armastan neid 
kangesti. Sinna juurde aga mängitagu tingimata ka ise! 

Kodumusitseeri mist tehakse viimasel ajal tõepoolest juba natuke rohkem: 
mängitakse plokkflööte, klahvpille on kogu aeg mängitud, aga viiuli- ja 
puhkpillide mäng võiks kodudesse küll tagasi tulla. Kuigi viiuli õppimine on 
kole närvesööv: nii kaua, kui ta pihta ei lähe, on see küll nagu kass ukse 
vahel... Jätkuks vaid rohkem kannatust! 


Räägime veel arvustustest. Kas ka sinu meelest meil siin midagi kriuksub? 

Kriuksub küll. Vanasti polnud säärast umbset vaikust. Arvustati palju, 
kõike ja julgesti. Nüüd on lausa kriitikahirm: katsu sa kellegi kohta tõtt 
rääkida, otsemaid taandatakse teravused mingiks isiklikuks kurjuseks või 
pahasoovlikkuseks. Kuid nii vähe kui arvustusi ka ei ilmu, tuleb ette ka 
täitsa asjalikke, eriti teatri, teinekord kontsertidegi kohta. Arvustajate 
professionaalne tase on tõusnud ja on päris loomulik, kui just pianistilt 
tuleb arvustus klaveriõhtu, viiuldajalt viiuliõhtu kohta jne. Iseasi aga, 
kuivõrd objektiivselt avaldatakse end siis, kui vaatlusaluseks juhtub oma 
kolleeg kateedrist. Meie vabariik on ikka pisike küll ja väljaspool tsunfti 
kõlblikke ütlejaid peaaegu polegi. Väga selge peab olema adressaat, kellele 
kirjutada, sest peensused saab ju omavahelgi ära rääkida. Niisiis on tegu 
ikkagi üldsuse valgustamisega, publiku kasvatamise ja n-ö aja konservi 
loomisega. Jube mõelda, kui näiteks poole sajandi pärast mõni uurija on 
ajalehelõigete põhjal sunnitud järeldama, et meie kaasajal kontserdielu 
peaaegu soikus ja vähene, mis tehti, aina õnnestus. Rohkete arvustuste 
eest peaksid hoolt kandma kõik ajalehed. Seejuures ei saa kiitust patuks 
kuulutada. Kalle Randalu näiteks on niisugune õnnelik natuur, kelle 
juures ei olegi midagi laita. Selge on siiski, et kirjutavaid muusikuid on 
meil väga vähe ja üleöö uusi välja ei nõiu. Nii et probleem jääb esialgu 
lootusetult püsima. 


Vahendanud IVALO RANDALU 


Rolf Uusväli orelipuldi taga, assisteerib Jüri Reinvere. 4. Saare foto 41 


Tartu muusikapäevad — Ma 2 t ti k 
traditsioonid muutumises 


DMITRI UHHOV 


Kardan, et kui ilmuvad need read, on eelseisvad IX Tartu muusikapäevad 
juba ajaliselt lähemal kui eelmised, kaheksandad. Seetõttu ei keskendu ma 
üksnes möödunud festivalile, vaid püüan ühtlasi arutleda levimuusika 
praeguste suundumuste üle üldse, sealhulgas eesti levimuusika suundumus- 
te üle, nii nagu need paistavad moskvalasele. Enne Tartusse tulekut jõudsin 
kuulata algupoolt esimesest rockfestivalist Moskvas «Rockipanoraam °86», 
kahe ürituse vaatlus pakub samuti omajagu ainet võrdluseks ning üldis- 
tusteks. 

Festivale toimub teatavasti mitmesuguseid ja mitmesugustel eesmärki- 
del. Tartu muusikapäevi olen käinud kuulamas neli viimast aastat, tundub, 
et ajapikku olen hakanud mõistma nende eripära: kogu paljutahu- 
list nähtuste kompleksi, mida kujutab levi- ja eelkõige rockmuusika, 
esitatakse muusikana", mitte kui estraadirevüüd, show'd, šlaagrite 
televisioonikonkurssi nagu Sopotis või San Remos. Seejuures on festivali- 
pärase pidulikkusega õnnelikult ühendatud vaba professionaalse loovuse 
õhkkond, mis on esinejatele nende rändrahva eluviisi ning keerulisi vastas- 
tikuseid suhteid arvestades väga vajalik. See lavalolijate isekeskis ja 
nende ning auditooriumi vahelise suhtlemise töine, asjalik iseloom on Tar- 
tu festivali sümpaatsemaid jooni. Teistsuguses õhkkonnas oleks 1. Garšnek 
vaevalt toonud kuulajate ette ilmselt lõpetamata teose (kaks osa kontserdist 
kitarrile ja orkestrile). Vaevalt oleks G. Grapsi taoline täht end kuskil mujal 
vabatahtlikult asetanud niisugusesse vähetänulikku ossa, kui pakkudes 
end abiks P. Ossetinskajale Schumanni Klaverikontserti esitama (kahjuks 
polnud koostöö muusikaline tulemus kuigi kaalukas). Publiku meelsust ise- 
loomustas hästi ilmne häiritus, kui püüti meeldida väliste efektidega 
(«Digitaal» kinkis lavalt saalis istuvatele neidudele lilli) või esitatava muu- 
sika sisuga sobimatute teatraalsete võtetega (M. Länik). Muide, Moskva 
«Rockipanoraamil '86» kukkus täiesti läbi TV-vaatajate lemmik «Karna- 
val», kes esines suhteliselt väikese Matkamaja asjatundlikule auditooriu- 
mile samas laadis kui kaamerate ees või staadionil. Oskamatus ja tahtmatus 
kohaneda kuulajaskonna ning ürituse eripäraga on ilmselt üks «tähehaigu- 
se» põhisümptomeid. Seepärast hindangi väga kõrgelt — kas või väheedu- 
kaid — katseid väljuda oma laia leviku tarbeks kujundatud image'i piiri- 
dest. Seni kõige õnnestunumal ning ootamatumal moel tulid sellega toime 
P. Kõlar %£ Co ansamblina «Sepapoisid» happening'is «Free-metal» aastal 
1985. Olen vaielnud vastu mõnele teisele väljastpoolt kommenteerijale: 
muusikute osalemine korraga mitmes ansamblis ei räägi annete puudu- 
sest, vaid annab tunnistust asjalikust ning loovast õhkkonnast. Sest nii 
üksikud muusikud (nagu M. Kappel, M. Metsala) kui ka terved kollektiivid 
(«V.S.P.— Projekt» — «Kobrin Blues Band», «Kuller» — «Rodeo») mängi- 
sid uue sildi all teistsugust muusikat. Just selliste kohakaasluste esteetili- 
selt väärtuslikud tulemused tõestavad praegu eesti rockilaval valitseva 
põlvkonna loomepotentsiaali. Muide, ikka märgatakse vaid tippe, ja 1986. 
aasta Tartu festivalil päris võidukrooni kahtlemata «V.S.P. — Projekt», 


' Pole halba ilma heata — kui ei mõista teksti, reageerid puhtmuusikalisele väljendusele 
seda tähelepanelikumalt. Siiski, seetõttu ei julge ma avaldada arvamust 1. Garšneki + Abielu- 
12 kantaadi» kohta, kus, nagu mulle tundub, on muusika ja teksti seos väga oluline. 


selles mängiva R. Sibula bluusilauljavõimed aga oleksid «Kobrin Blues 
Bandi» ülesastumiseta jäänud avamata. 

Heliloooja A. Žurbin nentis kunagi, et väikesest Eestist ilmub peaaegu 
igal aastal üleliidulisse levimuusikaringlusse uusi nimesid ja tõi põhjuseks, 
et Eestis toimib tõhus süsteem andekate levimuusikute leidmiseks ning eda- 
siaitamiseks, kus nagu hoolsal peremehel miski ei lähe kaotsi. Muusikas võib 
ühe või teise žanri hind vägagi kiiresti muutuda”. Võib-olla arvestasid seda 
Tartu muusikapäevade organiseerijad, kui astusid tulusa sammu žanrite 
mitmekesisuse suurendamise poole: panid paralleelselt festivalikontserti- 
dega «Vanemuises» käima EPA-s «alternatiivsed» hevikontserdid. Ansamb- 
lid nagu «Hetero» kindlasti ainult võitsid sellest. 

KO 


Kõige tähtsamas, kõige üldisemas alluvad Tartu muusikapäevad (tõenäo- 
liselt isegi sõltumatult tema korraldajate tahtest) ülikeerulisele mehhanis- 
mile, milleta pole.mõeldav kultuuri areng — rahvuslikule vaimsele tradit- 
sioonile. Minu meelest asjatult heidetakse näiteks Tartu festivali žüriile 
ette kohatist džässrocki, fusion'i eelistamist. Meenutagem: omal ajal hakkas 
just eesti kompositsioonikoolkond esimesena nõukogude muusikas kasutama 
džässilike väljendusvahendite võimalusi. Just Eestis sündisid, eeskätt 
U. Naissoo sulest, esimesed kunstiliselt veenvad ulatuslikud folkloori alu- 
sel džässikompositsioonid. Kõrvaltvaatajale paistab ehk selgemini: üks eesti 
muusika olemuslikke jooni ongi žanripiiride (improvisatsiooni ja komposit- 
siooni, akadeemilise muusika ja džässi, džässi ja rocki, akustilise ja elektroo- 
nilise muusika vahel) ületamine. Ilmselt samast vaimust on tekkinud 
J. Räätsa «Elektroonilised marginaalid», A. Rjabovi juhitud ansambel 
«Synthesis» (iseloomulik nimi! ), «In Spe». Tõenäoliselt pole meie maal teist 
muusikut, kes võib esitada oma ühe ja sama kava Üleliidulises Heliloojate 
Majas, džässifestivalil, rockkontsertidel — ning kõikjal ühtviisi menu- 
kalt. Moskva ülemaailmsel noorsoofestivalil sain sellel tegutsenud popmuu- 
sika stuudio ühe juhina lähedalt jälgida, millise lausa põleva huviga jälgis 
kutselistest muusikutest koosnev rahvusvaheline auditoorium improvisee- 
rimas... muidugi teate, keda — R. Rannapit. Samamoodi läks «Radaril». 
Nähtavasti on suundumused intellektualiseerumisele, ulatuslikele vormi- 
dele (s. h tihti süidist komplitseeritumatele, nagu kantaat, kontsert), süm- 
fooniaorkestri kaasahaaramine esituskoosseisu?, levimuusikavahenditega 
teostatud esituse akadeemiline, puhtmuusikaline kuulamisviis üldse omased 
Balti vabariikide levimuusikale. Kõige kontsentreeritumalt ilmnevad need 
tendentsid siiski Eestis, kuigi +«Radari», «Kasekese», «In 0Spe», 
«Ruja», duo 1. Garšnek —N. Blumberg kõrval on tuntud ka Kaunase « Argo», 
Riia «Zodiak» ja «Modo». Et mujal on teisiti, tõestas kas või «Rockipano- 
raam °86», kus umbes sama arvu kollektiivide seas nagu Tartuski leidus vaid 
kaks instrumentaalansamblit, kes aga ei pälvinud žüriilt vähimatki tähele- 
panu. Kuigi paljudes ansamblites polnud puudu tugevatest instrumenta- 
listidest. 

Tartus aga tunnistas žürii parimaks helindiks, millele kirjutan, nagu 
öeldakse, kahe käega alla, R. Sibula instrumentaalpala «Kuulaps». Ja 
lõbustavas rollis, milles tavaliselt esinevad tekstiga teosed, kõlas seekord 
samuti instrumentaalmuusika — R. Kangro võluv «Tuuru tubasümfoo- 
nia». 

Niisiis, pean Tartu muusikapäevade omapäraks ning suureks väärtuseks, 
et siin ei jagata tunnustust mitte meelelahutuslikele šlaagritele, millel 
nagunii jääb levikuvõimalusi ülegi, vaid teostele, mis lahendavad mitme- 
suguseid loomingulisi probleeme. 


? Kes võinuks aastat viisteist tagasi arvata, et B. Okudžava, V. Võssotski, üldse bardide- 
minstrelite loomingust ning tegevusest saab muusikateaduslike väitekirjade teema? 
* Moskvas tundub see mõeldamatu juba korraldusraskuste tõttu. 

Ja veel ühest traditsioonilisest ilmingust, mille põhjal mõned kutsuvad 
eesti levimuusikat «kaitsealaks». Kaitseala on ju aga koht, kus kunstlikult 
säilitatakse väljasurevaid liike. «Modern Foxi» või «Barbershop-kvartetti» 
pole küll vaja kaitse alla võtta. Vastupidi, eesti levimuusikas hämmastab 
paljude stiilide ning žanrite elujõuline kooslus igaühele soodsas keskkonnas, 
mille ilmekaks näiteks on «Vanemuises» toimunud lõppkontserdid. Veel 
ilmekamat viljakat kõrvutiolekut nägime 1985. aastal, kui muusikapäevad 
langesid ühte ülelinnalise karnevaliga. 

Traditsioone ei saa lihtsalt säilitada, nad peavad elama (ka stilisatsioo- 
nidena nagu «Modern Fox»), üksteist täiendades ja seeläbi arenedes. Minu- 
suguse kõrvaltvaataja meelest on siinsete ansamblite vaimustav mitmehääl- 
ne vokaal näiteks seotud eesti kooritraditsiooniga. «Barbershop-kvartett» 
oli tõeline avastus! Unustad, et on tegemist a cappella lauluga, sedavõrd 
stiilselt ning täpselt esitavad nad keerulist, huvitavate harmooniatega 
muusikat. Kohalikku traditsiooni ulatuvad juurtega ka eesti kantriansamb- 
lid, keda õnnelikul kombel toetab analoogiline rahvusvaheline stiil. Juhtan- 
sambel «Justamendi» esitustasemele on arvatavasti tulusalt mõjunud koos- 
töö I. Linnaga. 

Olengi jõudnud enda arvates peamiseni. Milles on levimuusikamaailmas 
täheldatava stabiliseerumise põhjused? Arvan, et vastuseid ei leia, kui otsida 
neid ühe või teise žanri piiridest eraldi. Kuni viimase ajani ilmus iga uus 
rockmuusikute põlvkond kontserdilavadele koos oma, uudsete väljendus- 
vahenditega, mis tihti sündisid teadlaste-tehnikute leiutuste tagajärjel. 
Nüüd valitseb aga omalaadne neoklassitsism — noored pöörduvad 
mainstream'i (nagu «Linnutee») või retro poole. Põhjusi on terve hulk, kuid 
peamine on ühine kõikidele muusikutele. Kunagi pole muusika kõlanud füü- 
siliselt mängimata, esitaja vaimu ning füüsise ühtsuseta. Ses mõttes on 
kõige raevukam hevirock või koguni «Free-metal'i» ja «Art of Noise» 
müramustrid* lähedasemad pigem renessansspolüfooniale kui electro- 
techno-pop'ile ja tape-music'ule. (Tartu muusikapäevade tendents žanripii- 
ride ületamisele meenutab muuhulgas sedagi, et muusika on ühtne ja, nagu 
vahel öeldakse, jaguneb vaid heaks ning halvaks.) Kui ei teata, kuidas ja 
kuhu minna edasi, siis pöördutakse tagasi, traditsioonide poole. Nii ongi 
tekkinud neoromantism ja «uus lihtsus» süvamuusikas, neo-hard-bop džäs- 
sis, huvi biitlite-eelse muusika vastu rockis (USA-s käibib selle kohta uus 
termin trad rock). Peenelt tajub asjade seisu 1. Linna, sukeldudes minevik- 
ku: praegu, 1986, on ta jõudnud 30.—40. aastate piirile, rhytm and 
blues'ini. Väga huvitav, mida ta pakub järgmistel, 1987. aasta muusika- 
päevadel — veel varasemal ajal eksisteerisid ju rockmuusika lätted veel 
lahus kui kantri, bluus, sving, sweet jne. 

Kõigist kaugemale minevikku süvenesid P. Volkonski, A. Mattiisen ja 
«E=mc°», väga targalt, ajatuulte suhtes tundlikult valitud punktis — olme- 
muusika eraldumisperioodis kontserdi- ning rahvamuusikast. Sest Schu- 
berti Lied on olmemuusikaga tugevalt seotud ja sobib seetõttu muust klas- 
sikast kaugelt rohkem kokku rocki maneeridega: seadmata häälega, kõne- 
intonatsioonidega. (Mitte juhuslikult pole Schubertil P. Volkonski lauldud 
«Forellist» kaks varianti, «kodune» ning kontsertlik.) «E=mc*» Schuberti- 
tõlgendus pole tavapärane töötlus, vaid, kasutades B. Assafjevi terminit, 
«ümberintoneerimine» — meetod, mille järgi tekib vältimatu tarvidus igal 
intonatsiooniliste ajastute üleminekuperioodil, nn intonatsioonilise kriisi 
aegu. Praegune üldine retroinnustus väljendabki sellist kriisi (kriisi selle 
sõna teaduslikus, mitte hinnangulises mõttes). Muide, kui hinnata kunstnik- 
ku tema enda loodud reeglite põhjal, oleksin soovinud A. Mattiiseni sea- 


* Neid võib tõlgendada vastureaktsioonina techno-pop'is ning fusion'is süntesaatoritelt 
14 liiga kergesti kättesaadavatele efektsetele «ilukõladele». 


Riho Sibul — parima heli- 
teose autor, parim instru- 
mentalist. 


Ajakirjanikud hääletasid pa- 
rimaks ansambli «V.S.P. — 
Projekt»: Aare Põder, Raul 


Vaigla, Riho Sibul, pluss 
ansamblis külalisena esinev 
Andrus Vaht. 


Ansambel «T-klaas» — koige menukam valternatiivsel» festivalil EPA ruumes 


«Barbershop-kvartett» A. Saare fotod 


delt vaheldusrikkamat faktuuri ning paindlikumat Schuberti laulude sisu 
arvestamist. 

Moskva uusimas rockmuusikas võib jälgida, kuidas seesama retroten- 

' dents suunab teise, vene kultuuris kõige olulisema traditsiooni — kirjan- 
duse juurde. Nii mitmed tuntud rockmuusikud (A. Makarevitš, A. Gradski) 
kui ka uue põlvkonna autorid/esitajad teotsevad bardide-minstrelitena. 
Erinevalt Tartu festivalist ilmus «Rockipanoraami *'86» igal õhtul lavale 
üks-kaks muusikut, kellel saateks vaid iseenese akustiline kitarr. Stiililiselt 
Moskva rockmuusikute otsingud ei ulatu veel nii kaugele minevikku, ten- 
dents ise on aga selgesti jälgitav — neobiitlite sünnis («Bliznetsõ», «SV», 
Leningradi «Sekret») ja iseäranis ansambli «Bravo» pöörases menus Moskva 
festivalil. Ansambel musitseerib 60. aastate alguse tvisti vaimus (s. h on ta 
repertuaaris J. Saulski «Must kass»), kasutades samas tõsiseid luuletekste 
(A. Tarkovski, Saša Tšornõi). Muide, Moskva festivali korraldajad järgisid 
Tartu kogemust ning lülitasid isetegevusliku «Bravo» ühte kavasse kutse- 
liste ansamblitega. Ja praegu on «Bravo» juba Moskva oblasti filharmoonia 
koosseisus. 

Pöördudes tagasi Eestis toimuva juurde, tahaksin öelda, et siin on tõhu- 
salt ellu viidud retrotendentsi kõige olulisem õigustus — on ületatud noorte- 
pärase rocki ning ülejäänud levimuusika vaheline lõhe, taastatud vahepeal 
kaotsi läinud (sugugi mitte ainult rockmuusika süü tõttu) aegade side. Ka 
rockmuusikutele tuleb see kasuks. Tooksin tõestuseks, kui ootamatult sub- 
tiilselt ning naiselikult esitas S. Vrait E. Piafi laule, millest sündis muusika- 
päevade üks kõrgpunkte. Kusjuures see sidemete-seoste tunnetus annab 
üldises kultuurikontekstis kõige mitmesugusemaid väljundeid: muusika- 
teaduses (V. Ojakääru tegevus), teatrikunstis (menukas näidend R. Valg- 
rest). Jääb üle vaid heasüdamlikult kadestada. 

Vägisi meenub F. Zappa irooniline märkus: «Küll teenivad palju nostal- 
gia pealt!» Üks nostalgia leviku põhjusi on seejuures muusika kontsertvor- 
mide ja muusikavideo konkurents. Videokunsti võtteid enda liitlaseks teha 
oskavad tänapäeval veel vähesed (Moskva ansambli «Arsenal» programm 
«Elektripantomiim», «Vitamiini» mõned misanstseenid)*. 

Praegushetke levimuusikas jäävad püsima eelkõige need väljendusvahen- 
did, mis loovad kontserdil vahetuse ja kontaktsuse, sündiva kordumatuse 
õhkkonna. Siit tuleneb kõige noorema põlvkonna eriline huvi džässi vastu 
(nn uus džäss, mida esindavad kollektiivid «Working Week», «Style 
Council», «Savajazz»). Just loov improvisatsioon oligi element, millest jäi 
Tartu muusikapäevadel 1986 kõige tunduvamalt puudu. Selle elemendi puu- 
tepunktid levimuusikas pole ju ainult fusion ja bluus, vaid ka free funk ja 
happening (meil on nende esindajateks V. Tšekassini «Ruumimuusika» 
ning S. Letovi trio «Popmehaanika» Leningradis). Kahju, et «Free-Me- 
tal'i» suunda pole jätkatud. 

Lõpetuseks tuletaksin veel kord meelde võidupala «Kuulaps». Tundub, 
et sel väikesel vaiksel poeetilisel pildil on vähe ühist rockmuusika äärmus- 
like tunnetega. Samas tunnistab see teos ja talle osaks saanud tähelepanu, et 
eesti levimuusika on kursis muusika suundumustega mujal maailmas, et 
nüüdne noorte rockmuusika on üle kasvanud «eitamise east» ja taotleb (näi- 
teks uusima stiilina cold wave) harmooniat, ilu, täiuslikkust, ka lähedust 
rahvamuusikaga (ansambel «Cocteau Twins» ). Eestis elavate traditsioonide 
mitmekesisus lubab aga loota, et siitki on, kuhu edasi minna. 


DMITRI UHHOV (s 1946) — Moskva levimuusikakriitik, kelle kirjutisi avaiuu mul 
paljud NSV Liidu ja välismaa perioodikaväljaanded. Kirjutab väitekirja anglo-u mee- 
rika popmuusikast. 


5 «Vitamiini» nimi vastab hästi tema vitaalsusele, oskusele valida väga mõjuvaid, elujõulisi 
väljendusvahendeid. Kahju, et üleliiduline auditoorium tunneb ansamblit vaid ühest küljest. 

Raoul Dufy. Orkester. Õli. 1942 
Raoul Dufy. Punane viiul. Õli. 1948 

Raoul Dufy. Kollane kontsert. Õli. 1942 
Raoul Dufy. Hommage Mozartile. Õli 
24: 2 s 23 


at 1 


Aastad ja filmid 


ESSEE LEIDA LAIUSEST 


OLEV REMSU 


Kas te olete isiklikult suhelnud Leida Laiuse2- 

ga? Milline tähelepanelikkus, milline kuula- 

mis- ja süüvimisvõime!l Ja — milline osa- 

võtlikkus, milline keskendatus juhuslikulegi 

vestluspartnerile. Kunstnik, kelle meeli erutab 

kõik, kunstnik kes pillab end pisiasjadelegi. 
Ent tee kunsti juurde oli pikk. 


LAPSEPÕLV, NOORUS (1923—1941) 


Leningradi oblast, Veimarni jaam. Sellest 
kuus-seitse kilomeetrit eemal üksik talu, ni- 
meks Horoševo, pimedate laante keskel, lä- 
himad naabrid paar versta eemal. Aga talu ees 
lookles hämar metsatee. 

Ümberringi eesti asunikud. Isa vanemad, 
rentnikud Adiselt, Jõhvi külje alt, olid ost- 
nud siia sajandivahetusel pisikese tüki pad- 
rikut, mille põlluks raadasid. Ema abiellus 
isaga 1918. aastal, jõudis Eestist Nõukogude 


20 Venemaale viimasel momendil. 


Leida Laius «villas» («Naerata ometi» võttel). 
A. Saare foto 


Väike tüdruk valvas akna all, seiras möö- 
dujaid — imetluse ja kadedusega. Inimesed, 
kel on kuhugi minna, inimesed, kes ajavad 
asju. See ongi esimene mälestus. Igatsus, soov 
teha ja liikuda. Psühhoanalüütik oletaks: ehk 
algas kunst siit? 

Keerulised, nepijärgsed, kollektiviseerimis- 
eelsed, kollektiviseerimise ajad. Kolmehekta- 
rilise talu peremehe — isa — pea kohal rip- 
pus kulakuks tunnistamise oht. 

Koolitee kolme kilomeetri pikkune. Koos 
onutütrega sibas 7-aastane Leida üle hangede, 
kooli ja tagasi. Õpetus vene keeles, mida tüd- 
rukud ei vallanud alul sõnagi, Hiljem kool 
kaugemal, veel hiljem väikelinnas Kingisse- 
pas, mis Laiuse sünniaastaks ristitud sellise 
uue nimega. Unistus Õpetajate Instituudist ei 
täitunud — isa arreteeritud, perekond saade- 
tud piiritsoonist välja Võšni Volotšokki, Kali- 
nini oblastisse, kus keskkool sai läbi 1941. aas- 
taks. Õmblusvabrik. 


SANITAARPATALJON (1941—1945) 


Sõja mürisedes tundus õmblusmasinatöö 
eriti rutiinne. Kiskus mujale, kiskus rindele, 
võitlema ülekohtu vastu. Bologoje lähedal 
formeeriti sanitaarüksus, sinna läks vabapal- 
galiseks sanitariks 18-aastane neiugi. Mõne 
aja pärast määrati ta «kulturniku» ametisse. 
Tähendas see palatist palatisse haigetele raa- 
matute ja sõjateadete ettelugemist. Üksus 
suunatigi eesliinile, aga Laiust, hoolimata ta 
pealekäimisest, kaasa ei võetud — liiga noor. 
Tagasi Võšni Volotšokki, komsomolikomitees- 
se. Seal õnnestus end kaubelda ühe teise sani- 
taarpataljoni raamatukokku. Tuli teha tutta- 
vat «kulturniku» töödki. Tema organiseeri- 
tud naisansamblis oli alul 2, hiljem 25 liiget, 
muidugi laulis ta ka ise. Ansambel sai kuul- 
saks kogu rindel (22. armee, 2. Balti rinne). 

Avaldus parteisse astumiseks — siiras ju 
südamest. Jäi rahuldamata, põhjuseks isa ole- 
mata patud. Ent vaagimise käigus selgus tõ- 
siasi, et üks eestlane sõdib rahvuskorpusest 
väljaspool. 

Korpuse otsimine. Selle asukohta ei tead- 
nud tapselt keegi. Kingissepast olid mehed 
lahkunud. Narvas küsis Laius teed tagavara- 
polgust, kus leiti, et neilgi on kultuuriorgani- 
saator ja raamatukoguhoidja puudu. Tagava- 
rapolguga Tartusse. Seal arvestati lõpuks ko- 
gu aeg kibelnud soovi pääseda eesliinile. Eše- 
lon veeres Kuramaale, kaasas ainukese naise- 
na Laius. Ta teadis kuupäeva, mil saab kaevi- 
kusse. Ent juhus saatis ta virgatsina Tartusse. 
Juhus, mille vastu tal endalgi midagi pol- 
nud — Tartus ootas kavaler, temaga oli tarvis 
jumalaga jätta. Teel sinna, Riias, 9. mail 1945, 
tuli sõnum võidust. 

Sõjast jäi väsimatus, energia, tahe, poole- 
hoid õiglusele ja medal lauasahtlisse. 


TALLINNA TEATRIINSTITUUT 
(1945—1950) 


Veel enne demobiliseerimist, mundris, sõi- 
tis Laius Leningradi, sealsesse teatriinstituuti 
maad kuulama — kas tal tasub üldse janna- 
ta? Tehti proovi, soovitati tingimata tulla sis- 
seastumiseksameile. 

Ema elas endiselt Võšni Volotšokis. Ema 
oli kangesti tütre plaanide vastu siduda end 
teatriga: näitlejaamet, see on midagi mada- 
lat, midagi narri. 

Tallinn, Toiduainete Tööstuse Ministee- 
rium, kontrollinspektori töö. Kuid saatusest 
pole pääsu. 

1946. aastal tehti Tallinna Teatriinstituuti 
korraga kaks kursust — taheti valmistada 
ette nii teatri- kui ka filminäitlejaid. Tolla- 
sel kinoministril A. Raadikul olid suured 
plaanid. 1950. aastaks pidi Nõmmele tekkima 
terve stuudiolinnak, Eesti pidi tootma 10 
mängufilmi aastas. Laius õppis filminäitlejate 
poolel, siht selge. Ent minister võeti pärast 


lühiajalist edutamist maha, lakkas olemast 
protežee ja hing, instituudis sai kahest kursu- 
sest üks. Ühendatud kursusel olid Linda Rum- 
mo, Einari Koppel, ka Kaljo Kiisk, Grigori 
Kromanov ja Arvo Kruusement, kes küll peat- 
selt GITIS-esse siirdusid. Nõnda, plaanide 
luhtumisest hoolimata oli koos eesti filmikuns- 
ti tänapäev ja lähiminevik. 

Hiilgav oli õppejõudude plejaad: Ants Lau- 
ter, Eduard Tinn, Alfred Rebane. Lähedasim 
oli ja kõige enam andis Laiusele Leo Kalmet, 
kes küll õige pea arreteeriti. 


Tummade etüüdidega läks ilusti, aga edasi 
kippus areng takerduma: segas vene aktsent, 
teater aga nõuab perfektset keeleoskust. Esi- 
mene tõsisem ülesanne oli «Libahundi» Tii- 
na. (Oomen?) Tekkis kõhklusi, oli kriitiline 
seis, painavat küsimust oma õigest kohast elus 
ei suutnud tudeng maha raputada. 

Kõik need viis aastat oli pingutamist ela- 
tise teenimisega. Laius õppis kogu aeg töö 
kõrvalt. Oli ametis sekretärina Arhitektide 
Liidus, Rahvaloomingu Majas ja mujal. 


Instituutki sai läbi. 


KULTUURIMINISTEERIUMI 
KUNSTIDE VALITSUS (1950—1951) 


Sinna määrati instituudi lõpetaja sund- 
korras. Seal oli postil umbkeelne ülemus, Laiu- 
se kakskeelsus pidi olema talle toeks juhti- 
misel. 

Nende ridade autor kaevas portreteeritava- 
le teatamata välja mõned tollase teatri- ja 
muusikaasutuste vaneminspektori direktiivi- 
maigulised artiklid. Ju neid kooskõlastati ja 
lihviti siin ja seal, sellepärast ei otsigi me 
neist Laiust, ainult aega, ei muud. 

Oli kombeks võidelda, võidelda ja võidelda. 
Meid puudutaval alal võideldi repertuaari 
puhtuse eest. «Täna möödub neli aastat 
ÜK(b)P Keskkomitee otsuse «Draamateatrite 
repertuaarist ja selle parandamise abinõu- 
dest» vastuvõtmisest. 

Teatrikunsti arendamisel etendab eeskuju- 
lik, hoolega valitud repertuaar määratu suurt 
osa. Teatri loomingulise ja poliitilise ilme, 
tema ideelise ning kunstilise suuna ja lõp- 
pude lõpuks ka tema kasulikkuse ning vaja- 
duse rahvale määrab kõigepealt tema re- 
pertuaar.» Iga sõna väärib tähelepanu, eriti 
järjekord loetelus. Teksti eksegees mõtestab 
meile lahti ajastu püüdlused. 

Kuhu siis jõuti? Tsiteerin edasi: «Poole 
aasta jooksul, 1. jaanuarist kuni 1. juulini 
1950. on meie vabariigi draamateatrid la- 
vastanud 60 näidendit (juurde arvamata nu- 
kuteatrite näidendeid). Neist on: 

vene tänapäeva näitekirjandust — 28 

eesti tänapäeva näitekirjandust — 6 

vennasrahvaste tänapäeva —näitekirjan- 

dust — 2 

vene klassikalist näitekirjandust — 15 

eesti klassikalist näitekirjandust — 2 

maailma klassikalist näitekirjandust — 7.» 

Kummaline asi on selliste bürokraatlike 
kokkuvõtetega: vene näitekirjandus on arva- 
tud maailma dramaturgiapärandist välja! 
Märkame teisigi ksenofoobseid tuuli: Lääne ja 
Ida kaasaega pole üldse. 

Rahvuskultuuri ei unustatud: «Aga kui 
vene niihästi tänapäeva kui ka klassikaliste 
tõlkenäitekirjandusega on lood veel enam-vä- 
hem head (esimene moodustab 52,8 % ja teine 
30 % teatrite repertuaarist), siis rahvusliku 
repertuaariga tutvumisel saame hoopis arme- 
tu pildi. [— — —] Nii hästi eesti klassikalises 
kui ka tänapäeva kirjanduses on terve rida 
proosateoseid, mis vääriksid, et neid dramati- 
seerida (Tammsaare ja Vilde teosed, Toominga 
«Roheline kuld» ja «Pruuni katku aastail» 
jt)» (Kõik kolm tsitaati «Rahva Häälest» 
26. VIII 1950.) 

Me kõik oleme oma ajastu lapsed. Tean, et 
neil aastail leidus ohtralt variserlikkust ja sil- 
makirjalikku paatost karjääri ja kasuhimu 
nimel, aga kohe kindlasti jääb Laius sellest 
välja. Usun, et ma ei riiva eetikapiire, kui 
avan siin ühe kuue silma all toimunud jutu- 
ajamise sisu. 

Aastaid tagasi, kaua enne selle artikli kir- 
jutamise kavatsust, rääkisime Laiusega tee- 
mal, mis lõikab praegust. Laius ütles, et tema 
oli Stalini surmateate saamisel nutnud. 
Leinamiitingul Draamateatris (1953 oli ta 
juba näitleja) jaganud ta kõnet pidades oma 
tundeid kuulajaile, palunud puldist võtta te- 
da partei liikmeks. Teatri komsomolisekre- 
täri palvet ei olnud rahuldatud — jälle põh- 
juseks isa. Tabasin siis: Laiuse puhul ei män- 
gi poliitilised nüansid rolli (küll aga ehe sot- 
siaalsus), teda suunab anduma püha (ärgem 
peljakem suuri sõnu, kui nad on omal kohal) 
osadustunne ja õiglusemeel, sama, mis on 
suunanud teda nooruses ning filmide teema- 
de ja trupi valikul. Parteisse astumine sai 
teoks alles 1976, takistuste äralangemisest 
kakskümmend aastat hiljem, juba uuel põhju- 
sel. Laiust vaevas vahepeal kahtlus: ega liik- 
meksolek sünnita teenimatuid privileege tollal 
kaunis okkalisel kunstnikuteel? 


DRAAMATEATER (1951—1955) 


Ametiasutusest tõmbas ära, kunstnikuve- 
ri ei anna kellelegi rahu — kui see on olemas. 

Nii tugevat näitlejaansamblit pole varem 
ega hiljem olnud üheski Eesti teatris. Töölis- 
teater, «Estonia» draamatrupp ja mõned väik- 
semad teatrid olid suletud, Draamasse koon- 
dusid tipud. 

Osi Laiusele jätkus, peaosigi. Tagantjärele 
tundub talle, et suurim kordaminek oli Marta 
«Kaluri pojas». 

Et ma ei ole teatriajaloo spetsialist, siis 


pikemalt ma sel peatükil Laiuse elus ei pea- 
tuks. 

Oma filmides Laius ise ei mängi, kuigi tal 
on selleks sobiv haridus ja vajalik teatriprak- 
tika. Ka stsenaariume ei armasta ta kirjuta- 
da, nagu meie nooremail režissööridel kom- 
beks. Tõik kõneleb vastutustundest ja sise- 
misest distsiplineeritusest. Laius on enese- 
kriitiline, ehk liigagi, ja teiste hindaja. Ta ei 
kogu loorbereid ainult endale. 

Aga tõttasime ajas taas kaugele ette. 


MOSKVA. ÜRKI (1955—1961) 

Murrang ühiskonnas, äkiline kurv Laiuse 
elus. 

See pöörane kavatsus tegi 32-aastase naise 
endagi kõhedaks. 1955. aastaks oli taas jõutud 
Raadiku seisukohale, et Eesti peab looma oma 
mängufilme. Valmistati ette proovijaid. Kino- 
instituudis praegust, nn vabariiklike kohtade 
statuuti veel ei tuntud, taotlejad pidid läbi 
lööma üldkonkursil. Niigi olid pooled kohad 
välismaalastele broneeritud, teisele poolele 
tahtjaid tohutul hulgal. Laius istus õigesse 
rongi, kuid sõitis vanaisa hauale Narvas. 
Mis rääkis instituudi kasuks? Teatris oli tema 
kõrval tähtede koosseis, raske oli pretendee- 
rida unistuste täitmisele. Näitleja sõltub la- 
vastajast ja teistest inimestest, neistki, kel- 
lest ei pea sõltuma. Lavastaja on mõnevõrra 
vabam. Selge, režissööriks! 

Moskvasse jõudis Laius 8-päevase hiline- 
misega, teiseks eksamiks, milleks oli retsen- 
siooni kirjutamine Dovženko «Mitšurinile». 
Kuidagi lubati tal katsetada, pärast ka esi- 
mene eksam järele õiendada. 

Režissuuri pääsesid sisse korraga kaks 
eestlast, mis üliharv erand — geograafilise 
tasakaalustatuse printsiipi järgib vastuvõtu- 
komisjon alati. Laiuse kursusekaaslaseks oli 
mehine mees Jüri Müür. 

Esimeseks meistriks sai Dovženko, kes 
peatselt suri. Juhendajad vaheldusid, keegi ei 
tahtnud nende kursusega eriti tegelda. Veidi 
pikemalt püsis Mihhail Tšiaureli, kuni läks 
temagi. See kasvatas iseseisvust; ÜRKI-s on 
palju neid, kes üritavad meistrite kiiluvees 
liikuda. 

Silma hakkas Hemingway 4-leheküljeline 
novellett «Ogonjokist» — avaldati juba välis- 
maa autoreid! See sai stsenaariumi aluseks. 
2-osaline kursusetöö «Keegi ei sure kunagi» 
pälvis Amsterdamis üliõpilasfilmide festiva- 
lil preemia. Filmi me enam ei näe. Tuleohutu- 
se eest hoolitsedes põletati «Tallinnfilmis» 
Laiusele kingitud koopia: see oli veel sütti- 
vast materjalist. 

* 


Kõik see oli eelelu, karastav ja vormiv, 
aga eelelu. 37-aastane inimene hakkas tegema 
seda, milleks ta on sündinud. 

Et kunstniku eluks on kunst, loobume 


meiegi Laiuse biograafiliste faktide edasisest 
vaatlusest. Pühendume loomingule. 


«ÕHTUST HOMMIKUNI» (1961) 


4-osaline ÜRKI diplomitöö jooksis meiegi 

kinodes. Filmi näidati alles «Iskusstvo Kino» 
(1962/11) kriitika järel. Organiseeriti seanss 
kolmest erinevast lühifilmist. 
- — Filmi aluseks on «Loomingus» 1960/7 il- 
munud Mart Kalda samanimeline žanripuhas 
novell, mis võistlusel hinnatud III preemia- 
ga. Jutt ise on juba kaunis pingeline, viimse 
hetkeni ei selgu, kas elu või surm, Valdo Pandi 
stsenaariumis on põnevust lisatud. On haaku- 
vat ja väledat dialoogi, on avantüüri, õnne ja 
õnnelikku juhust, pikki ja pinevaid stseene, 
käsikiri korraliku dramaturgiaga. Loo sisu — 
koonduslaagrist põgeneva vene sõjavangi 
päästmine surmariski hinnaga — pole küll ül- 
latav, noil aastail kirjutati niisuguseid ikka. 

Kummati pole «Õhtust hommikuni» seik- 
lusfilm. Film on kammerlik. Sõda on lavasta- 
tud toas. Naised — Salme ja Karin — võida- 
vad kurjuse. 

Debüüdiks on seatud endale keeruline üles- 
anne: jutustada karakterite ja mitte sünd- 
mustiku kaudu. 

Peategelast Salmet mängib noor isetege- 
vuslane Viiu Härm. (Edasiselgi lavastajateel 
on Laius lausa otsija, kes avastab aarded enne, 
kui need kõigile sädelevad, ja tema ise on üks 
nende sädelema lihvijaid. Kui palju on tema 
filmides taidlejaid ja algajaid, kellest ena- 
masti — mitte kõigist — saavad mõne aasta 
möödudes tugevad näitlejad. Kas nimetada 
seda kooliks?) Härm toob reljeefselt esile muu- 
tused Salme karakteris, tema kannab filmi, 
ja seda Kirill Lavrovi kõrval, kellele see oli 
teiseks filmiosaks. 

Kammerlik laad eeldab diskreetselt vihja- 
vat interjööri, ja selle on filmi kunstnik Rein 
Raamat loonud, samuti nõtket operaatoritööd 
(kaamera Mihhail Dorovatovski käes). Kui 
kaunid on need valguse ja varjude üleminekud, 
mis mustvalge kinematograafia nii võrratuks 
muutsid! Arvo Pärdi muusikagi toetab ideid: 
naised, kuigi kodused, ei alistu. 

Juba esimese meie ekraanidel demonstree- 
ritud filmiga tõestas Laius, et oskab mees- 
kondi komplekteerida, Juba esimese filmiga 
jõudis Laius teemasse: naised, kodu, nende 
kaudu sotsiaalsus, õiglus. Ent söandan oleta- 
da, et praegu Laius säärast filmi ei teeks — 
Salme paneb ju siiski oma hulljulge sangar- 
lusega ohtu perekonna. Laiuse hilisemate fil- 
mide naistegelased, olgugi et vapramad ja sit- 
kemad Salmestki, ei astuks selletaolist sammu 
eales. 

Olgu näiteid toodud ka kriitika reaktsioo- 
nist: «Kokkuvõtteks on «Õhtust hommiku- 
ni» kordaläinud, sisukas ja huviga jälgitav 


film. Aitüma tahaks «Tallinnfilmi» kollektii- 
vile öelda [— — —]» (Jüri Lott «Ühest kino- 
seansist». «Sirp ja Vasar» 21. XII 1962.) «Sel- 
lepärast vist oligi pärast seanssi kinouksest 
välja astudes eriti hea meel nentida, et re- 
žissöör Leida Laiuse kunstnikukäekirja esime- 
ne lugemine sai elamuseks, tegemist on korda- 
minekuga.» (Valdeko Tobro «Õnnestumine 
küll, aga...». «Edasi» 6. I 1963.) 


«MAEKÜLA PIIMAMEES» (1965) 

Teame Vilde loodud peent intriigi: mõisnik 
Ulrich von Kremer pilab küll naise au, aga te- 
gemist pole ei sunni, vägivalla ega võrguta- 
misega, ainult meelitamise ja ahvatlemisega, 
naine (Mari) soostub kahemehepidamisega 
lahkesti. Vilde keskendub põhiliselt Prillupi 
ja mõisniku pikantsetele suhetele (sealt ro- 
maani pealkirigi, tõsi, finantstehing kahan- 
dab pikantsust ja alandab Prillupit veelgi), 
jätab Mari kavalalt üheselt lahendamata, pa- 
kub tõlgendusvõimalust. Teame Marit häbis- 
tavat, odavat freudistlikku spekulatsioonigi, 
mis päris mööda teosest polegi: Mari lähtub 
polüandrilistest vajadustest, kaks meest, 
Prillup ja Kremer, täiendavad teineteist tõe- 
poolest, moodustavad ihaldava terviku, mis 
Marit rahuldab. 

Mida arvab sellest Laius? Kuidas päästab 
ta Mari teotusest? 

Meil on olemas dokument, Valdeko Tobro 
intervjuu režissööriga võtteplatsil. Laius vas- 
tab: «Mari köidab mind eriti. Ta on romaa- 
niski, vastandina Prillupi üsna selgelt piirit- 
letud karakterile, komplitseeritud ja varja- 
tud hingeeluga isiksus. Ma ei leia Maris pahe- 
lisust. Ta läbib kogu selle räpase tehingu 
oma puhtusest midagi loovutamata. Ta võtab 
osa ebamoraalsest tehingust, sest teab seda 

Salme — Viiu Härm. A Masuate fötd 

vaja olevat, kuid säilitab eneseväärikuse. 
Just Mari tegelaskuju kaudu saab filmile anda 
helgemaid toone. Mari kehastamise usaldasi- 
me Viljandi «Ugala» noorele näitlejale Elle 
Ehale.» («Ühe argipäeva mõtted ja mõtisklu- 
sed». «Edasi» 13. XII 1964.) 

Nõnda: programm on eht laiuslik ja... 
dostojevskilik. Mäletame «Kuritööst ja karis- 
tusestki» hella, õrna ja sitket Sofia Marmela- 
dovat, kes prostitueerib, et pere püsiks hinges, 
moraalselt rikkumatuna. 

Kuidas on Laiusel programmi täitmine õn- 
nestunud tema esimeses täispikas mängufil- 
mis, mis oli pühendatud Vilde sajandale juu- 
belile? 

Laius päästab Mari ja laseb tal mõisasse 
minna minu meelest keerulistel ja sõlmes põh- 
justel. Esiteks muidugi soov luua õe laste 
jaoks paremad olud. Teiseks: lapsikus, filmi 
alul pole Mari veel eetikaküps inimene, laseb 
end lihtsalt petta. Kolmandaks taganttõuka- 
jaks on Prillupi ahne ja alatu hädisus. Pril- 
lupist on Laius, kes alati on valmis osutama 
meeste nõrkusele, teinud haleda sutenööri. Mi- 
nu arvates astub Laius nõnda söaka sammu, 
et lubab oletada: kui Kremer ei ajaks äri, kui 
ta tulnuks ise, kasutamata Prillupit kui vahe- 
talitajat, võib-olla siis... Muidugi Prillupit, 
aga mitte lapsi hüljates, muidugi on see näida- 
tud noore ja naiivse Mari tuulepäisusena. 
Usun, et oletuses pole vastuolu Laiuse interv- 
juuga; see ongi komplitseeritus, aga ka Vilde- 
pärane ambivalentne valgus Marile. Neljan- 
daks: Mari jätkab vahekorda, koguni afišee- 
rib seda kättemaksuks Prillupile, kes ta selleni 
keelitas ja kes on sootuks äbarik, ei mõista 
rikkakski saada, kui võimalus loodud, rääki- 
mata muust, rääkimata sellest, et Prillup 
oleks õige (võib-olla koguni ideaalne?) mees. 
Viiendaks, ja see puhastab Mari lõplikult: kõl- 
beline kollaps, nii Maril kui ka Prillupil, kuid 
mitte Kremeril, eestlase jaoks ei saa must se- 
pitsus igavesti kesta. Ent Mari ei pane endale 
kätt külge, Mari on Prillupist üle, kollapsi 
järel pöörab naine nilbele minevikule otsusta- 
valt selja, nagu Sofia Marmeladovagi. Prog- 
ramm on täidetud, ja hästi. 

Vilde parima romaani ekraniseering on 
peenetundeline (ehk võinuks see kanda peal- 
kirja «Piimamehe uus naine» või «Mäeküla 
Mari»), lühikesed, kiired ja tabavad kinema- 
tograafilised episoodid avavad karaktereid ja 
etnograafilise olustiku. Meeskond on põhili- 
selt sama — tiimi koospüsimine kõneleb usal- 
dusväärsusest ja kollegiaalsusest —, vaid 
stsenaarium sedapuhku Voldemar Pansolt. 
Imetlusväärselt mängib Prillupit Jüri Järvet, 
kes muide on ise oma seda osa kuningas Lea- 
ristki õnnestunumaks pidanud. Ants Lauter 
Kremerina näitab (kindlasti Laiuse idee — 
naisele peab partner igal juhul meeldima! — 
ja stsenaariumi järgi) mõisniku maiast ärka- 

Kriitika vastuvõtt oli jahe: 

«Vilde romaani ekraanilahendusest oleks 
soovinud veelgi eredamat muljet. Tuntud 
väärtteose teravdatud süžee, erakordsed ka- 
rakterid ja situatsioonid on nn. filmikeelde 
tõlgituna midagi olulist minetanud. Film jääb 
emotsionaalselt pingelaengult loiuks. Rohke- 
arvulised stseenid annavad suurema ülevaat- 
likkuse teosest, kuid paljud neist on fragmen- 
taarsed ja võimaldavad vaid tegelaskujude 
demonstratsiooni. Tegelaskujud ongi filmist 
kuidagi üksikute portreedena meelde jäänud 
ning stseenid, milles nad viibisid, unustamis- 
ohus. Kas ei ole sedagi, et paljude stseenide 
rütm ja meeleolu vähe erinevad, mistõttu nad 
oma ühetoonilisusest sulavadki kokku. 
[— — —] «Mäeküla piimamees» on «Tallinn- 
filmi» loomingulises töös pärast «Põrgupõhja 
uut Vanapaganat» siiski teine tähelepanu- 
väärne ekraniseering. (0. Lutsu «Tagahoovis+ 
ebaõnnestus täiesti.)» (Elem Treier «Mäeküla 
piimamees». «Sirp ja Vasar» 30. VII 1965.) 


«LIBAHUNT» (1968) 


Läbi enese eluga riskinud ja perekonda ohus- 
tanud Salme, läbi lastele emaks tulnud, kuid 
naiivsuspõlves end siiski rüvetanud Mari kris- 
tallpuhta Tiinani, kelle püüd õnnele sümboli- 
seerib rahva vabadusejanu ja tuima nürimeel- 
suse põlgust. Tagantjärele (praegu, 1986) 
tundub Laiuse valik loogiline, programmiline. 
Ta ei ole režissöör — nagu neid meie filmi- 
kunstis küllalt sagib —, kes juhuslikust ot- 
sast kinni haaraks. Tema tee on kindla sõnumi 
tee. 
Olid kaunid ajad, vaieldi hoogsalt. (Võtan 
eeskuju.) Dispuute puhuti lõkkele võõrandu- 
mise, Valtoni, lõpmatuse- ja lembeprobleemide 
puhul. Laiuse hingepalang kutsus esile pöö- 
rase elevuse (juba see võinuks mõtlema pan- 
na), enneolematule poleemikale reageerisid ra- 
joonilehedki, suuremas ajakirjanduses peeti 
heaks tooniks tõenäoliselt eestlaste armasta- 
tuima näidendi ekraniseeringu küsimustes mi- 
tu korda sõna võtta. Üheks kõmu ärgitajaks 
oli «Libahundi» juhuslik reinkarneering eri- 
munakaksikuina — Noorsooteatris Mikiverilt 
ja «Tallinnfilmis». 

Oli tigetsemist, oli materdamist (need ma- 
tame unustusse), oli ekslikku asjalikkustki. 

Tsiteerigem, ja tendentsivabalt: 

«Ei aita ka ilusatest näolappidest, põneva- 
test tüpaažidest, kui need ei avane karakte- 
ritena, milles me aimaksime mõnd iseloomu 
püsiomadust, kui karakterivahelistest suhe- 
test ei kooru välja mõnd põhilist konflikti, 
mis pole aktuaalsust kaotanud tänapäevani. 
[-—- Kui lähtume oma põhiteesist, et 
ideid kannavad karakterid, siis peame tahes- 
tahtmata omaks võtma veendumuse, et ka- 
rakteri põhiolemust põhjalikult tundmata po- 


le võimalik nagu kord ja kohus üles ehitada 
intriige, sõlmida ja lahendada konflikte, saa- 
vutada sügavamat elutunnetust. «Libahun- 
dis» on õigusega nähtud kaht olulist peatege- 
last Tiinas ja vanaemas. [— — —) «Tallinn- 
filmi» lavastajaid ei näigi enam huvitavat, 
missugust osa etendas vanaema, vaid lavastus 
kujuneb eeskätt suursüüdistuseks rahva vas- 
tu. [— ——] Vanaemale ei see ega eelmine, 
E. Sõgeli toimetatud kooliraamat (Kitzbergi- 
peatüki autor L. Remmelgas) eritähelepanu 
ei pühenda. Mäletame, et mitte kauges mine- 
vikus käis vulgaarsotsioloogilise interpretat- 
siooni viljelejate käes vanaema käsi veelgi hal- 
vemini. See oli aeg, mil «Libahundist» endast 
sai peaaegu libahunt, salakavalalt reaktsioo- 
niline teos, kus vanaema tunnistati tagurli- 
kuks A. Kitzbergi hääletoruks, vihkamisväär- 
seks vastuolude kinnimätsijaks, fašistlikuks 
tõuteoreetikuks (!). [— — —] Kui niisuguselt 
positsioonilt vaadata «Tallinnfilmi» «Liba- 
hunti», siis suurim möödalaskmine näibki tu- 
lenevat sellest, et peategelase biograafia hül- 
jati ja asendati müüdiga libahundist. Seejuu- 
res on kahjuks A. Kitzbergi «Libahundi» ja 
ka rahvapärimusega suvaliselt ning vulgaar- 
seltki ümber käidud.» (Helene Siimisker 
«Arutlusi «Libahundi» uuslavastuste üm- 
ber+. «Looming» 1969/5.) 

««Libahunt» on «Tallinnfilmi» ekranisee- 
ringute hulgas küllalt kinematograafiline, 
oma kompositsiooni, montaaži poolest üks 
filmilikumaid. [ — — —] Püüded konstruee- 
rida sündmustikust sõltumatuid ja järelikult 
ebavajalikke filmisümboleid näib režissöör 
Leida Laius otsivat ja toetavat. Sellele viitab 
mitme misanstseeni ülesehitus. [ — — —] 
«Libahundi» ekraniseeringu kujundite märga- 
tav pretensioon tähendusrikkusele ning põh- 


«Mäeküla piimamees». Prillup — Jüri Järvet ja 
Ulrich von Kremer — Ants Lauter. 


jendamatu sümboolika viitavad asjaolule, et 
kuigi kirjanduslikest stampidest on sedapuh- 
ku õnnestunud vabaneda, pole suudetud täie- 
likult vältida kinematograafilisi šabloone. 
[ — — —] Ekraanil hakkab arenema poeti- 
seeritud kinematograafiline vaatemäng, mida 
kohati on küll kena vaadata, kuid mis pakub 
mõttele vähe.» (Valdeko Tobro «Kuldset kesk- 
teed ei olegi». «Sirp ja Vasar» 10. I 1969.) 

«Kas ei lõhu pingepidevuse ja suure draa- 
ma too mõnepäevane faabulatelg: kellelegi 
öeldi jaanikul, et ta on libahunt, siis too keegi 
läks metsa, tuli pärast metsast välja, kutsus 
ka poisi kaasa, poiss kannatas, ei läinud ja 
tüdruk jäi üksinda. Ma käsitlen faabulat 
nimme primitiivselt, nii nagu teda vaatab 
meie kodumaa ulatuses inimene, kes ei tea 
Kitzbergist ega näidendist õhkagi, sest see 
vaataja täidab 98 % kinosaalist. Too mõnepäe- 
vane faabulatelg on täis pikitud mälestuskil- 
de, mis vahel soodustavad, vahel isegi segavad 
faabulakulgu. (Voldemar Panso «Filmiloomin- 
gust 1968. aastal ja meie uutest ülesannetest». 
«Sirp ja Vasar» 7. III 1969.) 

«Muide vähendab säärane informeeritus 
(aluseks olnud teksti tundmine — 0. R.) kuns- 
tilist nautimist, võrdled tahtmatult pidevalt 
ja puudub ka uudsustunne [ — — —] Sünd- 
mustikku on põimitud stseene ja detaile nii 
«Libahundi»- jutust kui ka varasemast, käsi- 
kirja jäänud variantidest. [ — — —] Nõia 
hukkamine on anakronism: selliseid julmusi 
XIX sajandil ei toimunud. Ei ole oluline, kas 
autor seda teadis või ei. Igatahes tragöödia 
ja ka filmi kui kunstiteose seisukohalt on see 
motiiv eriti andev. Ette heita ei ole midagi: 
kunstiteos ei ole ajalooline dokument, Shakes- 
peare lubas endale suuremaidki ajaloolisi va- 
badusi. [ — — — ] Episood on filmi süžees mõ- 

jukamaid. [ — — —] on loobutud ajaloolise 
koloriidi kui mõjutava teguri väljatõstmisest, 
mis muidugi ei tähenda ajaloolisuse eitamist 
või arvestamata jätmist. [ — — —] Tiina 
[ — ——Joli eredalt omapärane kuju, mille 
lõi näitleja: elukevadet, kogu nooruslikku elu 
ihu ja hingega nautiv, uljas, teistest sirgema 
seljaga. [ — — — ] Eba-kitzberglikkust ei saa 
ette heita ka Margusele, kelle lavaline tõl- 
gendus on olnud läbi aegade kõikuv: alates 
tossikesest kuni peaaegu kangelaseni.» (Vil- 
lem Alttoa «Linastatud «Libahunt»». «Eda- 
si» 12. I 1969.) 

«Mängu on pandud igasugused stiihiad — 
see on vee-, metsa-, aasa- ja päikeseilu. See kõik 
mõjub pigem ilutsemisena. Filmis on üsna mit- 
mel puhul näpuga näitamist. [ — — —] Ilma 
näitlejateta aga kaasajal filmi teha ei saa. 
Ainuüksi tüpaaži põhjal valitud inimene ei 
suuda alati kanda psühholoogilist rolli, selle 
rolli kaudu väljendatud mõtet. [ — — — ] Kui 
külarahvast vaadata, siis kõik on kuidagi 
ebardlik, ning tahtmatult tekib mõte, kas po- 
le püütud koguni vastandada Tiinat ja rah- 
vast. Siit võib tekkida koguni mõte, et rahvas 
ajas Tiina surma. See on muidugi mõista eba- 
õige.» (Elem Treier, allkirjastamata mõtteva- 
hetuse «A. Kitzbergi draama kinoekraanil» 
osavõtja. «Rahva Hääl» 19. I 1969.) 

Võime olla tigedad, keelatud pole materda- 
mine, kui missioonitunne käsib — eesti filmi- 


kunsti panus meie kultuuri on olnud tühine, 
selle juhtimine meelevaldne. Ent siiski ilmub 
üksikuid tugevaid teoseid, ja neid peab kriiti- 
ka märkama, muidu ta oma olemasolu ei 
õigusta. 

Helene Siimiskerile, kelle raamatud ja ar- 
tiklid mulle meeldivad. Piisab ilmekaist näo- 
lappidest ja tüpaažidest. Miklos Jancs6, maa- 
ilmakuulus filmikunsti koreograafilise suuna 
viljeleja näitab nõndamoodi — ja sõnade- 
ta! — tervet Ungari ajalugu ja ekraniseerib 
klassikat. Ei karaktereid, ei realismi, ei etno- 
graafiat. Vaid tüpaažid (muide, nad tantsivad 
tihti alasti — aga loomulikult pole tegemist 
pornoga —, iga kehaosa kõneleb) ja tinglikud 
märgid aja ja ruumi tuvastamiseks. Vt ka 
vastust Tobrole! Karakterite väljaarendamine 
on andnud maailmakunstis hiilgavaid tulemu- 
si kuni sajandi keskpaigani ja hiljemgi, aga 
selle kõrval on alati eksisteerinud teisedki 
võimalused, mis karaktereist ei hooli. Minu 
veendumuse järgi (mida vaevalt paljud jaga- 
vad) on karakterite nikerdamise tulemuseks 
vale. Miks ei heideta karakterite puudumist 
ette Lydia Austeri balletile «Tiina»? Film 
pole kirjandusele sugugi lähemal kui muusika, 
eriti moodne film. Intriig, sõlmitus, teisedki 
kompositsioonielemendid ning selgelt väljen- 
datud idee olid olemas karakterite-eelseski 
kunstis — barokis, klassitsismis, varemgi —, 
jäävad kunsti ka karakterite anakronismiks 

muutumisel. Vanaema ja Tiina biograafia hül- 
gamine, kogu näitamata minevik on asenda- 
tud folkloorsete elementide ja koreograafilise 
jutustamise rõhutamisega ning see on terav- 
danud filmi sõnumit, muutnud filmi filmiliku- 
maks. Vt ka vastust Treierile! 

Lahkunud Valdeko Tobrole, kellest süga- 
valt lugu pean. 

Laiuse «Libahunt» on eesti teatrirevolut- 
siooni eelkuulutaja, kätkeb endas mahedamal 
moel elemente, mida nägime Toominga ja Her- 
maküla ajalooks saanud lavastustes: tohutu 
mahukad ja tähendusrikkad müütilised süm- 
bolid, mis haakuvad üldsõnumiga, aga mitte 
faabulaga; šokilähedased, psüühikale mõju- 
vad efektid läbi tungimaks arutsensuurist, 
mõjutamaks emotsioone; folkloorse ainese liit- 
mine otsimaks juuri. Mitmed misanstseenid — 
jaanituli, heinaniitmine, vanaema ja Marguse 
vestlus, kui vanaema tammarulikku enesesäi- 
litamise ideoloogiat jutlustab, lambapesemine 
jne — on üles ehitatud koreograafilistele 
printsiipidele (seda harrastas ka Dovženko, 
Laiuse esimene juhendaja): liikumine ruumis, 
rütm, keha, kostüümid on pandud jutusta- 
ma. Verbaalsele tunnetusele ei peagi seesugu- 
ne poetiseeritud kinematograafiline vaate- 
mäng midagi andma. Siin on kõik tinglik, aga 
kõnekas, nagu oli 1969—1975 «Vanemuises». 
Ja karakterite olemasolu unustame seda sorti 
kunsti nautides sootuks. 

Lahkunud Voldemar Pansole, kelle lavas- 
tustest olen saanud katarsise. Kitzbergi draa- 
ma tegevustik kestab 15 aastat, ning see on 
näidendi suurim ja ainus nõrkus. Tihendami- 
ne on kinematograafia nõue, tõestab stsena- 
ristide professionaalsust. Retrospektiiv, kalei- 


«Libahunt». 


doskoopiline mälestuspiltide jada olid tollal 
moes (ja mitte ainult filmikunstis, vaid teat- 
ris ja proosaski), see pakub vaheldust ja on 
«Libahundis» üles ehitatud täpsele assotsia- 
tiivsele loogikale, välkseid üleminekuid toetab 
ja juhatab viiv enne nende toimumist sisse 
Veljo Tormise muusika. Paistab, et just Kitz- 
bergi teksti tundmine on seganud vastuvõttu. 
«Libahundis» («Lesnaja legendas») ainult fil- 
mi näinud üleliidulise kriitika suhtumine oli 
leebem, kohati soosiv. 

Lahkunud õpetajale Villem Alitoale, kes 
Kitzbergist doktoritöö kirjutas ja kes väliskir- 
janduse professorina avangardistlikke nõkse 
teadis. See, ainuke täiesti kiitev retsensioon, 
ühtib suuresti minu arvamusega, ka tsitee- 
rimata jagu. 

Elem Treierile, keda olen alati austanud. 
Just stiihiatega tegelebki assotsiatiivne kunst, 
püüab süüvida mõistusevälisesse, oletab leid- 
vat sealt Suure Määraja. Minul pole midagi 
estetismi vastu, ka näpuga näitamine ja mora- 
liseerimine meeldivad mulle tingimusel, et 
need pole silmakirjalikud, vaid julged ja õpe- 
tuslikud. Nagu Laiusel «Libahundis». Isetege- 
vuslastega, ainuüksi tüpaaži põhjal valitud 
näitlejatega on tehtud hiilgavaid filme — ka 
Jancsö talitab nõnda —, ja neis polegi taotle- 
tud karakteri psühholoogilist avamist. Muidu- 
gi tuleb vastandada Tiinat ja rahvast, kelle 
üheks osaks oli Tammaru pere. Me teame, 
miks rahvas oli nürimeelne, konservatiivne 
ja teisitimõtlemist vihkav. Rahva eksponee- 
rimises sellisena väljendub filmi sotsiaalne 
sõnum. «Libahundi» autorid on armastanud 
rahvast, ei ole midagi varjanud. 

Sedapuhku oli Laiusel ametis uus mees- 


«Libahunt». Mari — Külli Song ja Tiina — Doris 
Kareva. 


V. Reimanni fotod 


kond. Stsenaariumi kirjutas ta ise kahasse 
stuudio tollase peatoimetaja Lembit Remmel- 
gaga. Kõiki peaosi mängisid isetegevuslased. 
(Tõsi, Evald Hermaküla (Margus) oli äsja «Va- 
nemuisesse» palgale võetud.) Kaamerat juhtis 
leedulane Algimantas Mockus, kellest oli 
saanud eesti operaator. Efektsed vaseliinkaad- 
rid, nihutatud valgus, kiired pealesõidud ja 
muud operaatoritrikid, mis sobivad filmi 
uuenduslike taotlustega. Arvustus on üks- 
meelselt kiitnud Veljo Tormise muusikat, ja 
see on tõesti hea, aga ka Laiuse ideist tulenev 
ja neid toetav. Kostüümikunstnik Hilda Kruu- 
si on loonud etenduslikku muljet rõhutavad, 
ühelt poolt sümboolsed ja teiselt poolt folklo- 
ristlikud kostüümid (filmi kunstnik Linda 
Vernik). 

Nõnda: kriitika, ja eriti see pool, millega 
ma vaidlusse ei laskunud, ei mõistnud filmi, 
Laius oli ajast ees. Paljud, kes hiljem tauni- 
sid Toominga ja Hermaküla teatrirevolutsioo- 
ni, on «Libahundigi» kohta kurje sõnu pruuki- 
nud. Hinnakem nende inimeste maitsekind- 
lust. Laius aga sattus Tartusse südameoperat- 
sioonile. Ajakirjandus on põhjendanud kokku- 
varisemist nii negatiivsete retsensioonide kui 
ka lahkhelidega tiimis. Oletan, et põhjuseks 
võisid olla mõlemad. 


«UKUARU» (1973) 


See on rängast saatusest üleolemise, naise 
kannatusvõime, jalulpüsimise film; arvult 
viiekümnes täispikk eesti kinematograafias. 

Sööst modernismi oli lõppenud katastroo- 
figa, Laius tutvustab end nüüd klassikalise, 
isegi pisut võluvalt konservatiivse vormikeele 
meistrina, kellena teame teda kahest esime- 
sest teosest. Taas ekraniseering. Oma lapse- 
põlves on iga rahvuslik filmikunst toitunud 


«Ukuaru». 


kirjandusest. Imikuinstinkt ema järele, kelleks 
uusaja (NB: ainult uusaja!) kunstidele on 
belletristika. Veera Saare samanimelisest ro- 
maanist on korraliku käsikirja teinud filmi- 
dramaturgiaharidusega Mats Traat, kasuta- 
nud ainult esimest osa, mis on kompaktsem. 

Veel üks tähelepanek. Materjali tekst on 
kirjutatud tagasivaadatuna, nõnda et olnuks 
jälle alust kasutada retrospektiivi, mille 
eest Laiust rämedalt nahutati «Libahundi» 
puhul. Seda pole tehtud, süžee areneb ajavoo- 
lu suunas. Ega Laius omista päevakriitikale 
liiga suurt tähelepanu? 

Film on eepiline ja realistlik. (Minna ro- 
mantilised põiked sobivad üldhäälestusega) 
teemaks Eesti mcetsuküla kolmekümnendaist 
aastaist sõja kestmiseni. Nii mõnigi oleks lõ- 
petanud võiduga, võidu eest võidelnud ja või- 
dujuubelduse kaasaelanud Laius mitte. Tema 
pole illustratiivne, kõigile teadaolevat tema 
üle ei korda, eriti selleks mitte, et stsenaarium 
ja film läbiksid hõlpsamini need instantsid, 
mis neil tuleb läbida. Tõetruudus keerukaima 
ainesegi valgustamisel. 1940. ja 1941. aasta: 
ei lippe, paraade ega hõiskamist, vaid üldine 
arusaamatus kolkas; kaadris vilksatab rong, 
platvormvagunil presendi all raskerelvad; 
vekslivõlgade tühistamine, kergendus kehvi- 
kuile; loomade kaotsiminek. 


Üheks peategelaseks on hunnitu mets. Ent 
jälgigem mehi, Filmis «Õhtust hommikuni» 
saadeti abikaasa otsustavaks ajaks ära, üks- 
nes teda väliselt identifitseerivaid atribuu- 
te — rõivaid ja passi — oli naistele kangelas- 
teoks tarvis. Teine mees — põgeneja — on va- 
jalik sangarluse passiivse vahendina (ta on 
umbkeelne ja naiste talutatav), selle soorita- 
miseks, muuks mitte. Ilma Salme ja Karini 
abita oleks ta teises ilmas. «Mäeküla piima- 


«Ukuaru». Minna — Elle Kull ja Aksel — Lembit 
Ulfsak. 


0. Vasema fotod 


mees» on mees, nagu juba öeldud, vilets sute- 
nöör eesti moodi, mõisnik ei saagi eetiliselt 
puhtaks, pole suuteline vabastavat puhastust 
mõistmagi, üritab Marile lõpus linnakorterit 
sokutada, teadagi milleks. «Libahundis» ei jul- 
ge Margus järgida Tiina kutset vabadusele ja 
vaimsele sõltumatusele ning see Tiina huku- 
tabki. «Ukuarus» on Aksel joodik, laisk ja 
vastutustundetu, kõlbab ainult lõõtsmooniku 
venitajaks, ning surm on selle palgaks — ja 
surm ajal, mil ta naisest ja kodust eemal on 
(Minna ei saa teda kuidagi päästa). Mees, kel- 
lest Minna loobus — Karl Olli, Keldriaugu ri- 
kas peremees —, osutub tapjaks, nõnda et 
naise intuitiivne valik oli õige. Katku Villu 
«Kõrboja peremehes» ei usalda oma väiklases 
meheuhkuses naise kõikevõitvat armastust, 
mis invaliidsusest ei hooli, invaliidsusele 
toeks oleks, ja temagi teenib kuuli nagu Ak- 
sel, kuid — nii mehine ta siiski on, muidu 
Anna teda ei armastaks — enda lastuna, oma 
jahipüssist. On Laius süüdistav feminist? 

Aga milleks mehed, kui Laius on ühes in- 
tervjuus tunnistanud, et meeskarakterid on talle 
võõrad. (Täpsustagem kohe, et ekraanil oleva 
järgi otsustades need sõnad ei kehti. Tõsi, esi- 
meses filmis sõjavangi kehastanud Kirill Lav- 
rovi osatäitmine on läbikukkumine, aga järg- 
nevad saavutused. Jüri Järveti üle aegade 
silmapaistvast Prillupist oli meil juttu; õnne- 
tust «Libahundist» algas Evald Hermaküla 
ja õnnelikust «Ukuarust» Lembit Ulfsaki tä- 
helend; Lembit Peterson Katku Villuna on fi- 
ligraanselt viimistletud.) 

««Ukuarus» on Laius paljule pretendeeri- 
nud: «Minna, see on eesti naise koondportree 
läbi aegade. Naine, kes on sajandist sajandisse 


«Kõrboja peremees». Katku Villu — Lembit Peter- 
son, 


elu andnud, elu eest vastutust kandnud. Seda 
kaitsnud ka kõige raskematel ajaloolistel 
etappidel. Selliste isiksuste kaudu on rahvas 
ennast teostanud põlvest põlve, elu jätkanud 
ja elujõudu saanud.» (Leida Laius. «Režissöör 
filmist». «Ekraan» 1974/1.) «Veera Saare ro- 
maan «Ukuaru» paelus mind oma ainekäsitlu- 
sega. Inimelu põhiprobleemidest elu ja surma- 
ni välja kõneldakse siin viisil, mis on lähedane 
rahvatarkusele, lihtsalt ja läbitunnetatult. 
Siin pole midagi võltsi. Lihtsate tööinimeste 
saatus kerkib meie silme ette nagu elu ise. 
Kuid samas avanevad selle kaudu elutunne- 
tuse sügavamad kihid ja hoovused, mis tõuse- 
vad suurte, läbi aegade maksvate üldistusteni. 
Minu erilise sümpaatia võitis romaani peate- 
gelane Minna, kes on vitaalne ja jõuline isik- 
sus, kindel oma sihiseadmises, puhas tunnetes, 
elurõõmus ja avarapilguline, võluv naine.» 
(All- ja pealkirjastamata intervjuust lavas- 
tajaga. «Kino» 1974/2.) 

Ja selline on ta ka ekraanil, lavakunsti- 
kateedri üliõpilase Elle Kulli materialisee- 
ringus. Režissööri meeleheitlik töö algajaga 
tõi kaasa tollaseks kõrgeima tunnustuse eesti 
filmikunstile: Elle Kullile anti üleliidulisel 
festivalil Kišinjovis 1974. aastal esimene 
preemia parima naisosa eest. (Saaki lisas Jüri 
Garšneki preemia parima operaatoripartii 
eest; meil noomis Karl Tamberg kaamera- 
meest, et see ei oskavat loodust filmida — 
«Rahva Hääl» 23. II 1974.) 

Minna on finessideni väljapeetud karakter 
(rolli kummitab selle positiivsuse tõttu ilmetu 
deklaratiivsuse oht), üldistav ja individuaal- 
ne. Psüühika on pööratud sisse: ei pisaraid ega 
hüsteeriat, ei paatost ega ahastust, vaid vaik- 


«Kõrboja peremees». Anna — Kaie Mihkelson. 
V. Reimanni fotod 

ne talumine ning oma asja — lapsed ja ko- 
du — katkematu ajamine. Kired lõõmavad 
peidus, ekraanile ulatuvad varjundid ja pool- 
varjundid. 

Paljugi annab juurde Elle Kulli duo just 
Lembit Ulfsakiga, kes samuti seisis siis oma 
kutsumuse lävel. 

Debüüdiks on film ühele teiselegi naisnäit- 
lejale — Velda Otsusele (!), kes nüansikalt ja 
vaoshoitult mängib Minna ema. Minna isa, 
vana propsikoorijana näeme Jüri Järvetit, kel- 
le professionaalsus lubaks olla kaamera ees ja 
ekraanil ükskõik kes. Kunstnikuks HAalja 
Klaar, heliloojaga oleme tuttavad Laiuse ka- 
hest esimesest filmist. 

Üleliiduline kriitika esitas teosele trafa- 
retseid poliitilisi süüdistusi: klassivõitlus ja 
juunipööre jäävad alla kriipsutamata, Aksel 
ei sirgu revolutsionääriks. (V. Išimov. «Olus- 
tik ja ajalugu». «Isskustvo Kino» 1975/1.) 

Aga kuidas saaksid mehed poliitikat teha, 
kui naised läbi aegade muutuste lapsi elus ei 
hoiaks? Kõrvalteema lisamine emainstinkti 
andunud ja teadvustatud järgimisele (just 
selline on Laiuse poliitiline ja sotsiaalne 
kontseptsioon «Ukuarus») rikkunuks filmi 
täiuseni ühtse orgaanika 

Laius on jäänud truuks sümboleile, neid 
on suuri (esimene suits korstnast. naiste ihal- 
datud abielusõrmused, akordion kolmanda pe- 
rekonnaliikmena, puudelangetamine) ja vä- 
hemmahukaid. 


Üldtoon on karge. Valitseb selgus ja otse- 
ütlemine. Ainsagi vääratuseta stiilivaldamine. 
Faktuuri lummev eksponeerimine. Kaadri- 
kompositsioon on graafikalähedane. Film on 
ürgeestilik, karakterid rahvuslikud,-ka Karl 
Olli, kelle osas leedulane Antanas Baršas. 

«Ukuaruga»> tegi Laius end suureks 
kunstnikuks. 

Reaarvustus üldiselt jaatas teost, aga ette- 
vaatlikult, poolihääli ja nagu tal kombeks — 
süvenemata. Niisugused me oleme: materda- 
ma maiad, kiitma kitsid. Siiski, mehed, kelle 
sõnal kaalu, hindasid nii: ««Ukuaru» on igas 
suhtes lõpetatud struktuur. Tema igas kaadris 
valitseb üks stiil, eklektika on talle võõras. 
Kui mõelda Laiuse varasematele ekraaniteos- 


tele, siis pole see üllatuseks [ — — —] (Mati 
Unt «Ukuaru». «Sirp ja Vasar» 15. II 1974.); 
«[——-—] «Ukuaru» [— ——] kinnitab 


Laiuse suudet oma loomingule kriitiliselt taga- 
si vaadata ja järeldusi teha. Niisugune 
kunstnikule ääretult vajalik omadus tõstab 
Leida Laiuse antud juhul meeldivalt esile 
«Tallinnfilmi» režissööride hulgast.» (Valdeko 
Tobro «Naise saatus», raamatust «Teater ja 
film». Tln, 1982 1k 162.) 


«KÕRBOJA PEREMEES» (1979) 


Ütlen kohe, et minu meelest on see parim 
Laiuse film, ees isegi «Naerata ometist», mis 
talle üldise kuulsuse tõi. 


Režissöör ja Mari (Monika Järv) «Naerata ometi» filmimisel. 


A. Saare foto 


Esimene värviline ja esimene ainult profes- 
sionaalsete näitlejatega film. Ometi pole 
Laius unustanud koolitajamissiooni — peate- 
gelased (Lembit Peterson Villuna ja Kaie Mih- 
kelson Annana) on noored, kaamera on ÜRKI 
diplomandi Ago Ruusi käes. Ja kõigi kolme 
töö on lavastaja suunamisel virtuoosne. Laius 
mõtleb järelkasvule, nagu vastutustundeline 
inimene ikka. Tema ei hoolitse ainult enda, 
vaid kogu eesti filmikunsti eest. Oleks sää- 
raseid filmiringkondades kas või natukegi 
rohkem. 


Tammsaarel on protagonistiks Villu, päris 
loogiline, et Laiusel saab selleks Anna. 


Aga alustame otsast. Stsenaristid Paul- 
Eerik Rummo ja Leida Laius on — suhtudes 
klassikusse harda pieteediga (dialoogid on säi- 
litatud, lisatud vaid üksikud repliigid) — sü- 
vendanud Tammsaare teksti peidetud ibsen- 
likkust. Pean viimase all silmas saatusedraa- 
mat, milles meeli kummitab tume, ärev ja 
esialgu tabamatu minevikupaine. Väliselt are- 
neb tegevustik kõiki kompositsioonireegleid 
arvestades faabulaniiti pidi, olulisem on aga 
dialoogis allusioonidega antud järkjärguline 
kaevumine minevikku. Kulminatsiooniks pole 
otsustav kohtumine, vaid minevikukire, mine- 
vikuvalu, minevikuhäbi avastamine, nende 
taaslõõmamine. Dramaturgid on selle tehnili- 
selt ülikeeruka ülesande lahendanud meister- 
likult, seetõttu võib oletada, et film pakub 
enam neile, kes romaani ei tunne, ei aima, et 
Villu ja Anna on varemgi koos olnud. Jälgi- 
tagu ainult, kuidas Anna saab teada, et tema 
süül on Villu ühest silmast vigane, ja kuidas 
Villuni jõuab oid, et Anna oli juba lapsepõlves 
temasse kiindunud. Ka väline dramaturgia — 
Villu ja Anna eksponeerimine enne kohtumist, 
sõlmitus Kõrboja pärija probleemi näol ja ko- 
gu edasinegi sündmustik — on täpselt kom- 
positsiooninõuete järgi tehtud, aga see on 
rohkem Tammsaarelt. Tektoonikast õhkub 
head teatrit, ja seetõttu on režissöör õigu- 
sega rõhutanud filmi etenduslikku, kammer- 
likuks lihvitud muljet. See mulje luuakse 
kohe alul tiitrite-eelse proloogiga, mis on Laiu- 
se üks lemmikvõtteid, kus vihjatakse saladuse 
võtmele, ning dekoratsioonipärase maalilisu- 
sega. 


Film on hõllanduslik, nostalgiline. 

Tammsaarel (mitte kalgi) ratsionalistina 
kujutatud jahedavõitu Annast on saanud eht- 
laiuslik introvert, kelle emotsioonidest tiine 
hing pakitseb sisepiinadest. Ehk näitab ta 
Laiuse unistusi? — niisugused võiksid olla 
kõik naised. Villugi on muudetud lavastaja 
maailmanägemise järgi tundelisemaks, tema 
iseloomu halvemaid külgi ei toonitata, nagu 
tõikagi, et ta rongaisa on. Kõik peab olema 
hea. 

Mis nõiavits on Laiuse käes, et ta näitlejad 
nõnda mängima paneb? Ta imeb kolleegidest 


«Naerata ometi» võttehetk. 
V. Menduneni foto 


välja kõik mahlad, töötab nendega sama ha- 
lastamatult (muidugi eetikat minetamata) 
kui endaga. Ja tulemuseks on kunst. Milline 
sugestiivsus, milline varjatud sensuaalsus. 
Laius teeb näitlejad suureks, õpetab (noor- 
soole) kaunist erootikast lagastamata armas- 
tust. Ja — iseenesest mõista — jätab ta tähele- 
panemata Tammsaarel üpris rõhuva motiivi: 
armastus kui hukutaja. Anna ju kihutab oma 
järjekindlusega Villu enesetapule. Laiuse tõl- 
gendusest tuleneb Villu surm hoopis mehe 
usaldamatusest naise vastu, Mehe uhkus on 
talle väiklane. Laius rõhutab hoopis, et Anna 
Villu vallaslapse koos tolle emaga oma majja 
kutsub. Ette heita pole midagi. Vastupidi, 
režissööril peab olema kontseptsioon; kui seda 
poleks, poleks ta kunstnik. 

««Ukuaru» puhul ütlesin, et olin nutule 
lähedal koos teistega, ja ometi polnud ma sel 
hetkel endaga üldse rahul. Kõigil pisarad kur- 
gus, mul ka, ja jälle tundsin, et see pole õige. 
Justkui teatud vägivalda kasutati publiku 
kallal, riisuti talt analüüsivõime. Kõike seda 
tehti heade kunstivahenditega.» (Mati Unt 
«Inimesed suveöös», «Sirp ja Vasar» 14. III 
1980.) Minul oli mõlema filmi puhul sama 
tunne, mina nimetan seda kirgastumiseks. 
Teist korda vaatasin «Kõrboja peremeest» 
kiusuga — otsimaks vigu. Ei leidnud. («Uku- 
arus» neid siiski on.) Ei näitleja-, ei operaato- 
ritöös, kõige vähem stsenaariumis. Sajaprot- 
sendiline stiilipuhtus. Tehkem järele. 

Kriitika oli ülesannete kõrgusel, kiitis pea- 
aegu üksmeelselt, tõrelesid vaid erandid, need, 
kes ikka Laiust on hurjutanud. 

Muusika on Lepo Sumeralt, mängivad 
Ants Eskola, Ita Ever, Elo Tamul, Voldemar 
Paavel jt. (Enne «Kõrboja...» liikusid paha- 
tahtlikud kuulujutud — inimesed ei saa rahu 
õhkkonda mürgitamata —, et Laius ei oska 
tõeliste näitlejatega töötada. Kes pisutki mä- 
letab Laiuse filme, mõistab kohe, et niisugusel 
rumalusel pole alust.) 


«NAERATA OMETI»; kaaslavastaja Arvo 
Iho (1985) 


«Kõrboja peremehest» kaugemale minna 
polnud lihtsalt võimalik, seda korrata tõenäo- 
liselt küll. Aga suur kunstnik on üllatusjõuli- 
ne. Nüüd demonstreerib Laius meile, mida ta 
vihkab. Ja minu jaoks oli see meeldiv ootama- 
tus. 

Sissejuhatus, taas tiitrite-eelseks proloo- 
giks monteeritud, määrab filmi tooni, ja see on 
jõhker. Varem näitas Laius meile, mida ta 
armastab ja mille eest ta võitleb, nüüd näitab, 
mille vastu ta võitleb, miks ta on oma viies 
eelmises teoses headust propageerinud. Sõnum 
eituse eksponeerimise kaudu. Ka niisugune on 
kodaniku- ja kunstnikukohuse järgimine. 
Meile kõneleb temast kui isiksusest taotlus sel- 
lestki, et Laius pole eluvõõras iluleja, kel maa- 
ilma asjadest aimugi poleks, kes praeguse noo- 
rusega kontakti kaotanud oleks. Aga muidugi 
oli tal püstitatud ülesande täitmiseks tarvis 
abi. Teiselt poolt tõestab Iho tunnustamine 
kaaslavastajana Laiuse seltsimehelikkust, ta 
ei korja loorbereid ainult endale (nagu juba tä- 
hendatud), talle on olulisim, et asi saaks aetud. 

Mis on siis ekraanil? 

Tigedus. Rõvetsemine. Hirmud. Inetus. Ar- 
mastus ja luuletamine kui mõnitatavad kõne- 
ained. Armastus kui noorte isaste kaklus. Nei- 
dude löömingud. Julmus. Brutaalsus kui poos, 
mis aga tuleneb sisemisest brutaalsusest ja 
keskkonna — lastekodu — ettekirjutusist. 
Ahistav miljöö, vanglakombed. Vangla ja ko- 
loonia ongi paljudele tõenäoline perspektiiv, 
mis endile teadvustatud. Väärkollektivism, 
mis võtab terrori mõõtmed üksikisiku kallal. 
Kalk hingetus. Joodikud, liiderlikud, ema- ja 
isainstinkti kaotanud vanemad. Räpasus. Bal- 
ti jaam kui kodutuse sümbol. Ja kõike on fik- 
seeritud dokumentaalkinematograafia objek- 
tiivsuse, distantseerituse ja aususega. Auto- 
rid on maskeerinud end kõrvaltvaatajaiks — 
et võimendada sõnumit ja sarnaneda meie kõi- 
giga. Vapustav! Põhjusi ei seletata, moraali 
ei loeta, publikut on usaldatud, tehku ise järel- 
dused. 

Aga siiski: on ka klaver ja päevik kui tei- 
se, kõrgema maailma suured sümbolid, on tun- 
neteloodete tekkimine, on laste olemuslik kiin- 
dumustarve. Kui kaovad emotsioonid ja naise- 
likkus, läheb maailm hukka, ütleb Laius. Pea- 
tegelaseks on tütarlaps, tulevane naine ja ema. 

See on Laiuse esimene tänapäevaaineline, 
esimene originaalstsenaariumi järgi tehtud 
film (algtõukeks küll Silvia Rannamaa «Ka- 
suema», kuid selle ilutsev didaktilisus on 
hüljatud; mäletatavasti oli «Kasuemas» tege- 
vuskohaks internaatkool, mis on vanglast soo- 
tuks kaugemal kui lastekodu). Minevikust rää- 
kides võib hõllanduda, võib ideaale otsida, 
tänapäev vajab tõtt, karmi tõtt. Moskva fil- 
midramaturg Marina Šeptunova (jällegi 
noor!) on ise lastekodulaps, pole põhjust teda 
mitte usaldada. Täiskasvanute osi mängivad 
kutselised näitlejad, kasvandikke kooliõpila- 
sed — taas kordub Laiuse käekirjale iseloo- 
mulik joon. Tundes lavastaja vaistu, usun, et 
nii mõnestki viimasena nimetatust võib sir- 
guda teenekas intellektuaal. 

Meie arvustus oli pedagoogitsev, järele- ja 
edasimõtlev, autorite kavatsusile vastav. Ja 
mõjus sõnum, mis jõudis kohale läbi šoki. 

Uleliidulisel festivalil Alma-Atas hinnati 
filmi kui kunstiteost. 

Ettekirjutused žüriide tööle on avalik sala- 
dus, ning kui osalevad Juri Ozerovi diloogia 
«Lahing Moskva pärast» ja ka Elem Klimovi 
«Mine ja vaata», polnud — minu meelest — 
erilist edu oodata. Eks pidi «Naerata ometi» 
kangesti meeldima, et ta selles olukorras 
siiski pälvis ühe kolmest peaauhinnast. 
Lisaks preemia parima stsenaariumi eest 
Marina ŠSeptunovale. Eesti filmikunst polnud 
varem nii kõrgele jõudnud. Tuli tunnustus 
(huvitav, et eitavale, mitte suunavale paa- 
tosele), mida Laius oli ammu väärt, juba 
«Ukuarust» alates. Aga pole viga: kultuuri- 
ajalugu on rikas postuumsetestki pjedestaa- 
lile tõstmistest, tänagem jumalat, et sedapuh- 
ku oldi mõistlikumad. Ovatsioonid, lilled ja 
banketid! 


* 


Rääkimata jääb paljustki. Laiuse filmid 
jäävad projitseerimata meie kultuuri taustale 
(üksnes «Libahundi» puhul püüdsin seda val- 
gustada). Laius jääb suhestamata teiste re- 
žissööridega. Piiratud ruumiga isikuportrees 
oleks kole raske mõlemat üritadagi. Juttu 
polnud dokumentaalfilmidest, milliseid tege- 
ma Laius sattus stuudiointriigide tõttu. Neist 
algas viljakas koostöö Arvo Ihoga. «Sündis 
inimene» ja «Lapsepõlv» on kindlasti sisseju- 
hatuseks suursaavutusele. «Jäljed lumel», 
portreefilm 85-aastasest näitlejast Ants Jõest, 
tundub olevat pühendatud isa mälestusele. 
«Kodulinna head vaimud» jutustab kooliõpi- 
lastest ja nende innustajast Tiina Mäest, kes 
on südid ja hakkajad linna korralikuma välja- 
nägemise eest hoolitsema. Isegi sinnakanti on 
küündinud Laiuse pilk. 

Artiklit kirjutades vaatasin üle kõik tema 
filmid. Neil on omadus muutuda aja möödu- 
des paremaks. Korraldaks filmilevi Laiuse 
teoste nädala, võiksid selles paljud veenduda. 


Laiuse, hiljem tiitlitega hellitatud Laiuse 
kunstnikusaatus pole olnud kerge. Aga ta pole 
alla andnud nagu tema kangelannadki. Te- 
magi on elanud kunstis elus elamata poolt — 
nagu me kõik, kes me midagi teha soovime. 

Ta on olnud muutuv ja jääv. Ma ei tea ta 
kavatsusi, kuid kindlasti on need tal olemas, 
kuna ta on programmiline. Läbi naisteteema 
on ta kuulutanud üldinimlikkust. Sooviksin 
temalt näha +Libahundi»-sarnast eksperi- 
menti. Aga ju teab ta ise paremini. 

Maailm tunneb vähe häid naisrežissööre — 
Agnes Varda, Sherley Clarke, Margaretha 
von Trotta, Lina Wertmüller, Larissa Še- 
pitko, rohkem ei tulegi filmientsüklopeediasse 
piilumata meelde. Eesti NSV rahvakunstniku 
Leida Laiuse võime julgelt sinna hurmavasse 
ritta asetada, seda enam, et ta töö pooleli. 


ÕNNITLEME | 


3. november — HARRI OTSA, | 
helilooja — 60 


4. november — ALO RITSING, 
koorijuht ja helilooja, 
Eesti NSV teeneline 
kunstnik — 50 


9. november — JEVGENI VLASSOV, 
Eesti NSV Riikliku Ve- 
ne Draamateatri näitle- 
ja, Eesti NSV rahva- 
kunstnik — 60 | 


10. november — ILLART ORAV, | 
RAT «Estonia» ooperi- 
solist — 50 | 


17. november — VALDUR ROOTS, 


pianist, Eesti NSV tee- 
neline kunstnik — 50 


18. november — AILI LEETVA, 
näitleja, kauaaegne hää- 
leseade õpetaja — 80 

19. november — ANTS ÜLEOJA, 


koorijuht, Eesti NSV 
rahvakunstnik — 50 


24. november — JELENA POZNJAK, 
RAT «Vanemuise» balle- 
tisolist, Eesti NSV rah- 
vakunstnik — 50 


Kordumiste kordumatus 


LEA TORMIS 


A. Kitzbergi «Libahunt» Rakvere Teatris (lavastaja Mikk Mikiver, kunstnik Aime Unt, mõlemad küla 
lisena). Tammaru perenaine — Helgi Annast, Mari — Terje Pennie, Margus — Madis Kalmet, Vana- 


ema — Eva Novek. 


«Libahunt» on üks neid näidendeid, mille 
järjekordse lavastuse puhul mineviku- 
taustast ja traditsioonist päris mööda 
minna ei saa. Ja ometi, seda tausta tea- 


* See kirjutis on konkreetse ühekordse teatri- 
mulje kohene jäädvustus koos mõne sellest harg- 
neva mõtteniidiga. Ehk võib olla püüdel värsket, 
analüüsimata elamust fikseerida mingi doku- 
mendi väärtus ka teiste jaoks. Ainult sellega saan- 
gi õigustada järgneva trükkilubamist. Ajakirja- 
retsensiooni tarvis pean hädavajalikuks 
mitmekordset vaatamist-võrdlemist, mis seekord 


34 võimalikuks ei osutunud. 


H. Kössi foto 


des ja mäletades — nii isiklikult nähtut 
kui ajaloolasena loetut — tundub mulle 
esmajärjekorras oluline vahetu mulje 
Mikk Mikiveri arvult kolmandast «Li- 
bahundi» lavastusest. Kuna see mulje 
kinnitab kõigi varasemate ja vahepeal- 
sete vaidluste, heitluste ja möödamõist- 
miste kiuste jälle, et Kitzberg on selle, 
jah, peaaegu et alati meie parimaks pee- 
tud näidendiga suutnud tabada midagi 
äärmiselt olemuslikku. Kõigepealt inime- 
se olemises üldse. Ja teiseks — ka ühe 
rahva konkreetses ajaloolises saatuses. 


Kui meenutada kõike, mis «Libahundi 
kohta on varem arvatud, siis tõesti, pea- 
aegu kõik, mida sellest näidendist tule- 
tada saab, on selles või teises kontekstis 
eri aegadel juba ära öeldud. Aga prae- 
guse lavastuse puhul avastad, et teoses 
peituv tuum, mis eriarvamustest hooli- 
mata on pannudki kõiki seda näidendit 
alati hindama, on lausa üllatavalt tu- 
gev. See tuum oma ehtsuses ja tõesti 
suures lihtsuses (tänapäevasemalt väl- 
jendudes: väga hästi tabatud müüt või 
loodud mudel) osutub koguni niivõrd tu- 
gevaks, et kõik, mis Kitzbergi juures oli 
isiklike loomevõimaluste piiridega seo- 
tud või ajalik, ajastulistest stiili- ja 
ideemõjustustest tingitud, taandub, 
muutub täna äkki väheoluliseks. Ja esile 
tõuseb põhiline, kus Kitzberg on olnud 
loojana suurem kui konkreetne sõnaline 
vorm, millesse ta oma mõtted valas. Nii- 
sugune mulje on nimelt teatri, lavas- 
tuse teene. 


Kuidas ka ei oleks aeg-ajalt «Liba- 
hundi» tegelastesse suhtutud, ikka on 
mõtlevatele lavastajatele ja kriitikutele 
probleemiks olnud, kuidas lavalises 
konkreetsuses, lihast ja verest näitlejas 
ühendada seda, mida nimetatakse roman- 
tilise ja realistliku alge vastuoluks selles 
näidendis (Tammsaare sõnul 1912 «.. .ki- 
suks näidendi ots nagu taevasse, teine 
maha»). Näidendi alghinnanguis oli ar- 
vamisi, et reaalse elupildi jaoks jääks 
«Libahunt» nagu hõredaks, aga kunstili- 
se ümberloome, sümboolse kujundlikkuse 
jaoks ei ole tal ka piisavat katet. Minu 
meelest ei pääsetud neist kõhklustest 
päris välja ka Mikiveri eelnevate lavas- 
tuste puhul. Kuigi 1974. aasta diplomi- 
lavastuse teatraalsem lähenemisviis ja 
vabam ümberkäimine tekstiga mingi 
suurema lavalise ühtsuse tunde tekitasid 
kui võib-olla mitmed eesti teatri varase- 
mad «Libahundi» lavastused. Praeguses 
Mikiveri lavastuses aga sellist küsimust 
õieti ei tekigi. Võib-olla on see saavuta- 
tud teatud kadude hinnaga. Aga kuni 
etendus toimub, ei tunne vajadust sellele 
mõelda. 


Tõsi, küsimuse võiks ju vabalt aseta- 
da ka teisiti, ja nimelt: miks need kaks 
omavahel nagu sobimatut alget peaksid 
üldse olema paha, miks on seda käsitatud 
teose puudusena? On ju romantiliseks 
algeks peetu, põhiliselt Tiinaga seostuv, 


ümbritsevaga vastuolus ka sisuli- 
selt. Niisiis eritasandilisus mitte Kitz- 
bergi oskamatuse tõttu, vaid eelkõige va- 
hest seetõttu, et Tiina on personifitseeri- 
tud idee, igatahes suuremal määral kui 
keegi teine lavalolijatest. Kuju algimpul- 
siks näib olevat olnud absoluudiigatsus 
või absoluutse vabaduse igatsus, mis te- 
gelikkuses ju kunagi täielikult realiseeri- 
tav pole. Ja hädad «Libahundiga» on 
tekkinud lihtsalt tõsiasjast, et laval 
tuleb seda ideed alati väga reaalse 
isiku kaudu tegelikuks teha või ke- 
hastada. 


Mikiveri seekordne lavastus on välja 
jõudnud niisuguse suhtumiseni teosesse, 
mis ehmatab eelkõige oma endast- 
mõistetavusega — viib mõtte- 
ni, et kuidas seda siis varem pole tai- 
batud. Selgub, et näidendis on igal te- 
gelasel omamoodi õigus ja kõik on oma- 
moodi ekslikud! Lemmikküsimus «kes 
on süüdi?» ei toimi. Need selgelt Tiina- 
eelistuslikud tõlgendused, mida meie va- 
rasem lava- ja kirjanduslugu tunneb (0ol- 
gu küll eri aegade ideede ja ideoloogia 
prisma läbi), ei ole näidendi tekstiga 
õieti kunagi põhjendatud olnud. Nad on 
olnud põhjendatud pigem inimeses pei- 
tuva absoluudiigatsusega, mitmesugus- 
te romantiliste äratundmistega ja ka 
mitmes ajastus korduva uue vajadusega 
Tiinast aktuaalselt põletava idee ruupor 
teha. 


Kui praegu rahulikult tagasi vaadata, 
peaks olema endastmõistetavalt loomu- 
lik, et nii elus üldse kui ka inimühiskon- 
nas, aga samuti iga üksiku inimese sise- 
muses on ju alati need kaks alget — säili- 
tav, alalhoidlik ja väljamurdev, ärapür- 
giv — lihtsalt olemas. Iseasi, kuivõrd 
üks või teine neist omas ajas on vajali- 
kum, rõhutatud, eelistatud. Juba mõnda 
aega on tee mainitud äratundmiseni mär- 
gatav. Dialektika, millest sõnutsi alati 
lähtume ja tegelikult peaaegu kunagi ei 
lähtu, on nüüd tõesti jõudmas meie kuns- 
ti, järelikult ühiskondlikku teadvusse. 
Vajadus senisest dialektilisema elumõist- 
mise järele on praeguses situatsioonis 
vist süvenemaski, «ambivalentsus» pole 
pelk moesõna. Peale «Libahundi» on se- 
da teisteski lavastustes tunda. Vaatama- 
ta kunstiliikide suurele erinevusele ja 
balletižanris «Libahundiga» toimunud 

sama lähenemine omane ka Vilimaa la- 
vastatud «Tiinale». Aga Mikiveri lavas- 
tus pani — sõltumata isegi mõnede näit- 
lejatööde resultaadist, ma räägin üldla- 
hendusest — uue jõuga ära tundma, et 
need kaks alget võitlevad peaaegu igas 
inimeses. 

Mikiver on lavastaja, kes tõelise näit- 
lejana tajub probleemi alati läbi iseenda, 
seepärast on loogiline, et kuigi kesksete- 
le tegelastele on seekord pühendatud 
võrdsemalt tähelepanu kui kunagi va- 
rem, võiks siiski lõppkokkuvõttes öelda, 
et seekordne «Libahunt» on Marguse 
lugu. Ränga valiku igiinimlik ja aina 
korduv lugu. 

Silmatorkav on just see inimese lõhes- 
tumine kahe alge vahel, meelde jääb 
Suure Paratamatuse äratundmise lugu. 
Kui rääkida veel kord romantilisest al- 
gest, siis kas see ei väljendugi ehk sel- 
les, et hingemurdva, kuid möödapääsma- 
tu paratamatuse omaksvõtmist püütakse 
siin enda ja kõigi jaoks väärtustada mil- 
legi suuremaga kui su isiklik saatus ning 
anda sellele ülevalt traagiline (mitte 
ainult leplikult resigneeruv) kõla. 


Tendentsi selle poole, et ka pahaks 
põlatud Tammarude enesesäilitamistun- 
gi on hakatud väärtustama, oleks mui- 
dugi hirmus lihtsalt ja üheselt võimalik 
tõlgendada kui mingit «uusnatsionalis- 
mi» või uuel tasandil «tõu ja vere» järje- 
pidevuse juurde tagasipöördumist. Aga 
lihtsustavat teed pidi ei ole lavastus läi- 
nud. Pigem peegeldub siin kultuuritead- 
vusele, kunstiloomingule praegu üldiselt 
omasemaks saav suundumus säilitamise, 
alleshoidmise poole, igaühele mõistetav, 
äraseletatav kõigi õhusolevate ohtudega. 
Ajal, kus kõik on muutunud nii hapraks 
ja kipub käest lagunema, tunduvad õige 
paljud (olgugi progressiivselt, rTevo- 
lutsiooniliselt või lihtsalt eksistentsiaal- 
selt vägagi mõistetavad) üleskutsed väl- 
ja murda, läbi murda, ära minna 
tuntud väärtuste traditsiooniliste arusaa- 
made ahistusest äkki ka küllalt hädaoht- 
likud, piisava inimliku katteta. (Retro 
pole ainult mood, vaid ka inimsoo enese- 
kaitseinstinkt?) 


Olin kunagi (kirjutades 1955—1956 
oma instituudi lõpetamise diplomitööd 
Kitzbergi dramaturgiast) nende hulgas, 
kes püüdsid meeleheitlikult välja saada 

simiste rägastikust. Tookord leidsin sel- 
leks tuge mõnede vanade tarkade seisu- 
kohtade meeldetuletamisest, muu hulgas 
«Libahundi» sünni päevilt. Ja samuti 
K. Irdi väga kompromissitust, aga ka 
sotsiaalselt põhjendatud hinnangust, 
mille ta nõil aastail «Libahundile» an- 
dis. Koos püüdega uuesti mõista tegelasi 
ja nende probleeme tõusis tookordses 
uuenemise ja vabanemise õhkkonnas esi- 
le Tiinas — mitte enam kui erandlikus 
üksikisikus, vaid kui teatud inimtüübi ja 
ellusuhtumise, meie rahva parimate 
joonte esindajas — kehastunud vabaduse 
idee, kompromissitus. Veel rohkem sai 
kompromissituse ja konformismi vastan- 
dus kaalu juurde — juba ka laval, aga 
samuti kriitilises mõtlemises — 60. aas- 
tate ühiskondlikus situatsioonis. Mikive- 
ri 1968. aasta «Libahunt» oli milleski 
paralleelne tema «Antigonega». Ja mui- 
dugi mitte modernne lavavõte, vaid elu- 
hoiaku kuulutamise vajadus sundis too- 
kord Tiina monoloogi orjaverest suuna- 
ma otse saali. Eriti selgeks saab tol ajal 
õhus rippunud sotsiaalne tellimus kuns- 
tile siis, kui meenutame, et samas ajas ja 
jällegi Kitzbergi najal sündis ju ka Too- 
minga «Laseb käele suud anda». Nii- 
siis — üleskutse ületada endas sajandi- 
tega sissekasvatatud ja omaksvõetud or- 
jameelsust. 


Ma ei usu, et keegi, ka Mikiver ise 
selles vajaduses praegugi kahtlema oleks 
hakanud, kuid too Kitzbergisse kodeeri- 
tud, tõesti üle aegade ulatuv sõnum osu- 
tub palju avaramaks, kui vahest varem 
oleme suutnud mõista. On ju see näidend, 
mõningatele ilutseva stiili iludusvigade- 
le vaatamata (mis Tiina teksti lavalt rää- 
kimise on alati raskeks teinud), ikka 
tõesti klassikale määratud ajaproovi 
vastu pidanud — just selle poolest, kui 
erinevalt ja uue aktuaalsusega ta võib 
igas ajas avaneda. Avaneda, nagu see 
praeguses lavastuses teoks saabki, ka il- 
ma vahelesegavate muutmisteta kirjani- 
ku teksti ja karakterite süsteemi suhtes. 

Siinkohal on muidugi üks aga, see 
puudutab Tiina osa täitmist. Sest tema 
(romantiliselt ülespuhutuks peetud) teks- 
ti rääkimisel selles lavastuses saa- 
vutatud loomulikkus, ka tavapsühholoo- 
gia seisukohalt põhjendatud usutavus on 
saavutatud mõneti karakteri ereduse, 
jõulisuse, plahvatuslikkuse kaotamise 


hinnaga. Praegu on raske öelda, oli see 
kohe algselt nii kavandatud või on siin 
puudusest tehtud voorus, nagu Mikiver 
kui targalt läbi näitleja töötav lavastaja 
suudab. Kuna tõlgenduslikult peab lõpp- 
kokkuvõttes kõlama jääma, ja jääb- 
ki kõlama vajadus edasi elada ja seejuu- 
res sisemiselt mitte surnuks muutuda, 
võiks ju ka öelda, et seekord Tiina tem- 
peramentsus ja isikujõud ehk polegi nii 
tähtsad kui mõne muu lahenduse puhul. 
Aga päriselt nii see ometi ei ole: võib- 
olla oleks lõpulahenduse möödapääsma- 
tus veel võimsamalt kõlama jäänud, kui 
Kiiri Tamme Tiinas oleks leidunud Terje 
Pennie Mariga võrdselt sisemist jõu- 
du — ka välises (eelkõige häälelises) väl- 
jenduses, mis oleks ühtlasi mõjuvalt saa- 
li jõudnud. (Ma ei räägi enesele vastu, 
sest äsja öeldu ei nihuta õnneks paigast 
ära kujude süsteemi, mis Miki- 
ver on Kitzbergilt võtnud ja lavaliselt 
teoks teinud.) 


Mikiver kui hea lavastaja-psühholoog 
mängib paljuski niisugustele kvaliteeti- 
dele, mis K. Tammes ka praegu avaldu- 
vad. Sest aeg-ajalt on ta mõnedes pilku- 
des ja pingulitõmbumistes Tiina sise- 
mist jõudu aimata. Saali see siiski ena- 
masti ei kandu, eeskätt hääleliste vahen- 
dite puudulikkuse tõttu. Aga teisalt — 
võib-olla tänu sellele, et suured tõusud ja 
plahvatuslikud pursked ära jäävad, on 
hästi rõhutatud situatsioonid, kus Tiina 
siiralt ei mõista, miks tema rea- 
geeringud, tema käitumine on teistele 
arusaamatud ja tunduvad neile vaenuli- 
kud. Ja samal ajal teeb seda Tiinat (ka 
kõigi varasematega võrreldes) huvita- 
vaks asjaolu, et ta siiski ei ole nii jäägi- 
tult vaba, üleni siiras, ta pole lihtsalt 
osa loodusest, nagu Kitzbergi kangelan- 
nat on püütud ja tahetud näha. Prae- 
guses Tiinas on nüansse, mis panevad 
mõtlema tema egoistlikule enesekindlu- 
sele, nii näib ta veendunud, et tõesti suu- 
dab poissi «ära teha», «poisi endale järe- 
le panna». Tema Marguse-mõjutamistes 
on teadlikkku provotseerimist. Saab 
mõistetavaks, et need jooned panevadki 
IV vaatuse olulises kokkupõrkes äkki ka 
Marguse Tiinat võõrastava pilguga nä- 
gema. Tahes-tahtmata joonistub välja 
üks mitte ehk nii võimas, jõuline ja ürg- 
ne, nagu sooviksime, kuid kaasaegselt 
väga äratuntav inimtüüp, kelles vastu- 


pandamatu eksistentsiaalne vabaduse- 
iha murdub kergesti hüsteeriasse, mär- 
terlikkusesse. Ja kelle üsna endakeskse- 
tel kutsetel «ära», lahti kõigest ahista- 
vast ei ole tõesti õiget humanistlikku 
katet. Ning samas on temas siiski piisa- 
valt sellistki mõju, mis sünnitab otse 
traagilist äratundmist, kui Margus ürg- 
sest külgetõmbejõust ja kutsest lahti üt- 
leb. 

Marguse üks võtmestseene eeslaval 
(V vaatus on Mikiveril Kitzbergi alg- 
redaktsioonis, Tiina tulistamisega juba 
Pähnipalu teel), otse kojujõudmise järel 
läbi hingetuisu ja hundiulgumise, on la- 
vastuslikult ehk üle rõhutatud erilise tä- 
hendusrikkuse, hundinahk-voodrilise ka- 
suka mängusümboolikaga. See oleks või- 
nud häiridagi, aga ei häirinud tänu Mar- 
guse—Kalmeti hullumispiirini jõudva 
põletava hingepiina ehtsusele ja valusale 
mõjuvusele. 

«Igaühele tegelaskujudest kuulub mi- 
nu sümpaatia,» on Mikiveri tsiteeritud 
ühes lavastuse eeltutvustuses. Põhiliselt 
sama väitis ka Ü. Vilimaa «Tiina» kohta 
ja selles lähenemises ongi üks eelviidatud 
ajastunõudelisi kokkulangevusi. Ballett 
eeldab aga juba žanriliselt suuremat sel- 
gejoonelisust ja vähem sisekeerukusi ka- 
rakterites. Balletis on saatuslikult deter- 
mineeritud vastasseis avatud valdavalt 
läbi Tiina—Mari: Margus on seal tahte- 
jõuetum ja tema valikutraagika pole ot- 
sustav (välgatab isegi kaasajahõngulise 
sotsiaalse infantiilsuse, vastutusvõime- 
tuse motiiv, rohkem küll rõhutatud Vili- 
maa «Kalevipojas»). Mikiveri—Kalmeti 
Margus kannab kaasasündinud vastutus- 
tunde taaka, murrab end läbi elu ja saa- 
tuse, hambad risti ja hing verimarraskil. 
Oleks nagu tabatud midagi sellest, mida 
Tammsaare 1912. aastal Kitzbergi Mar- 
guselt tahtis. Seega jõudis ajuti, maini- 
tud stseenis eriti, meieni ka AHT näge- 
mus, «nagu sõidetaks hirmsa raudvank- 
riga üle elavate kehade». 


Meil on «Libahundi» kirjutamise ajast 
peale kaheldud, kuivõrd Kitzbergi loo- 
dud Tiina (karakter) ajalooliselt ja üldse 
meie oludes realistlikult võimalik on. 
Aga tema teatraalsed romantiseerimised 
on jäänud õõnsaks. Kui hakata tagasi 
mõtlema kas või oma silmaga nähtule 
(mida on ka juba üsna palju), siis, jah, 

Anna Altleisi müüti, kes olevat olnud 
kõige ürgsemalt tugev ja kirglik just 
jaanitule ja lõplikult metsa minemise 
vaatustes, aga enamikule muudest Tii- 
nadest on need stseenid ikka komistus- 
kiviks osutunud. Ju ei saagi siis Tiinasse 
salvestatud ideed kunagi täielikult perso- 
nifitseerida, vaid tuleb teda ikka ja jälle 
igas konkreetses ajastus ja konkreetse 
näitleja puhul omal kombel põhjendada 
ning veenvaks mängida. 


Lavalises reaalsuses kipub Tiina sage- 
li jääma pigem ohvriks kui võitlejaks. 
Kas Tiina on traagiline kangelanna selle 
sõna kirjandustraditsioonilises mõttes? 
Siis peaks temas endaski peituma ka 
«traagiline süü» (pärilik iseloom seda 
vist pole?). Selle lavastuse Tiina on va- 
hest rohkem kui varasemad ka ise 
milleski süüdi. Temast on kahju (vrd 
Mikiver: «Vaesed Tiinad, kes on selliste- 
na olema loodud»), kuid tõeline tragism, 
vähemalt nähtud etendusel, jäi pigem 
teistele. Mikiveri praeguse lavastuse voo- 
rus on küll selleski, et ta varasemast 
rohkem nüansseeritult ja usutavalt teeb 
selgeks peaaegu kõigi tegelaste puhul 
ilmneva Tiina-võõrastamise sotsiaalsed 
ja psüühilised tagamaad. 

Mudelisituatsiooni — teistest erinev 
isik, kes tõrjutakse välja keskkonnast, 
kuhu ta ei sobi, mille tasakaalu ta ohus- 
tab — on «Libahundi» puhul enamasti 
alati nähtud. Kuid huvitav on just see, 
kuidas, milliste rõhuasetustega seda iga 
ajastu teatrivahendite abil konkretiseeri- 
takse. Võib-olla on Mikiveril alateadli- 
kult (kompensatoorselt?) niimoodi välja 
tulnud, aga seekordse lavastuse suhte- 
liselt nõrgema või vähemalt müüdile 
mittevastava Tiina puhul pääseb äkki 
ehk hoopis tugevamini maksvusele see 
isiklik Tiina-alge igaühes meist. Ja küsi- 
mus: kas, kuipalju, mille nimel ja mis 
hinnaga on vaja seda alget ühel või teisel 
ajal endas ära võita. Või, vastupidi, kas 
või korrakski sellele järele anda ja «ära 
minna». Ma ei oska öelda, kas dialektili- 
se mudeli (ilma Tammarudeta ei ole inim- 
likku püsivust ja järjekestvust, aga ilma 
Tiinadeta läheb maa haisema) Tiina-poo- 
lus pääseb Mikiveri praeguses lavastuses 
sama mõjusalt esile kui tema avar tam- 
marulikkuse mõistmine, nähtavasti näeb 
iga vaataja seda isemoodi. Igatahes, kui 


3g jälgisin Madis Kalmeti Margust (tol eten- 


dusel mängis näitleja üllatava sisemise 
vabadusega, mis on situatiivse ahistatu- 
se juures eriti oluline!), hakkasid mind 
jälitama luuleread, mis paluvad jaksu 
«ära tunda paratamatus paljude hulgas / 
kes teevad jõuga ette tema näo [...] pa- 
ratamatus siin on mu teine käsi/teise 
andsin sulle juba et sündisin/paratama- 
tus anna mulle käsi» (P.-E. Rummo). 


See Margus arvas vist oma paratama- 
tuse olevat ära tundnud. Vist. 

Küllap üsna suur teene oli siin ka jõul 
ja veenvusel, mis peitus Terje Pennie loo- 
dud Maris. Kitzberg heitis ette, et tema 
Marit on laval nähtud liiga kitsa, kurja 
ja pahatahtlikuna. Niipalju küll, kui mi- 
nu mälu ulatub, on head näitlejad (pä- 
rast Kitzbergi) alati püüdnud rõhutada 
Maris ta subjektiivset tõde, tema armas- 
tust ja isegi (võib-olla alateadlikult) te- 
ma koduhoidja-missiooni (näiteks Linda 
Rummo Draamateatri vastuolulises ja 
ebakindlas 1954. aasta lavastuses). Vii- 
mane missioon on täielikult teadvustu- 
nud siiski alles käesoleval ajal, eriti Vili- 
maa «Tiinas». 


Terje Pennie osatäitmises ja Mikiveri 
lavastuses Mari subjektiivse aususe ja 
siirusega aga ei piirduta. Näidatakse 
ka seda, mida oma tões ja armastuses 
kindlaksjäämine Marile kui inimesele 
maksma läheb. Sest mitte ainult Margus 
ei maksa. Viimases vaatuses toob Pen- 
nie—Mari alistumine o m a paratamatu- 
sele kaasa mingi jäiga otsustavuse ja kõ- 
leduse kooriku, mis ei lase seda kuju liiga 
idealiseeritud koduhoidjana näha (vasta- 
val tendentsil oleks praegu vist õige ker- 
ge sündida). Ja samal ajal on finaalis 
siiski nii Marguses kui Maris, Maris mui- 
dugi väga varjatult, tunda sisimas edasi 
küdevat rahulolematust ja valu, mida 
ehk omakorda (dialektiliselt!) võikski ni- 
metada Tiina võiduks. Aga kus on valu, 
seal ollakse veel elus ja võib-olla saadak- 
se isegi veel lapsi (7) Vähemalt jääb 
siin... punktiir. 

Vanaema kujugi on Rakveres lavas- 
tuslikult täiesti paigas. Õnneks ei püüta 
temast nüüd enam teha ei ainult filoso- 
feerijat, ainult lepitajat ega ka ainult 
ohtlikku ideoloogi (kes M. Mikiveri esi- 
meses «Libahundis» L. Lindau tõlgendu- 
ses sai isegi agressiivsed jooned). Nüüd 
on jõutud ringiga tagasi (edasi) selle 
müütilise algpõhja juurde, mis lihtsalt 


laseb näha eatu elutarkuse avarust ja 
samas eluringi halastamatuid piire, ise- 
eneses mahasurutud Tiinat ja selle alla- 
surutuse möödapääsmatust. Siin mängib 
igipõline pimeda nägija motiiv ja ka — 
väga olulisena — mitte üksnes rahvaliku 
elutarkuse avarus/piiratus, vaid ka rah- 
vatarkuse mõistev headus, mis tõmbabki 
kõiki tegelasi Vanaema poole (nagu 
L. Siimisker 60-aastate «Libahundi»- 
tõlgendusi hinnates läbinägelikult kirja 
pani). 

Mikiveri lavastus annab aimu ka sel- 
lest, et need elukvaliteedid tekivad siis, 
kui on juba võimalik elu teatud vahe- 
maaga, tagasivaates näha. Ma ei kinnita, 
nagu kõik eelöeldu käiks otseselt Eva 
Noveki osatäitmise kohta, kuid kindlasti 
oli ta teatri näitlejakoosseisust parim 
variant ja ta Vanaema võimaldas nime- 
tatud jooni tajuda. 


Eriti oluliseks loen aga seda, et kujud, 
kes peaaegu igas lavastuses on jäänud 
vaeslapse ossa — Peremees ja Perenai- 
ne —, on siin leidnud väga veenva ja 
läbimõeldud terviklahenduse, kui punk- 
tiirsed ka poleks neile näidendis antud 
võimalused. Ja jälle saab selgeks, kui 
kõikehõlmav on Kitzbergi «Libahundis» 
antud elumudel! Sest nemad on see õnne- 
tu keskiga, kes on sunnitud igapäevas, 
pidevalt otsustama ja valima. Ning 
vastavalt sellele olema ka ülekohtuse- 
mad, eksima, paratamatuse üle mitte 
mõtisklema, vaid selles paratamatuses, 
lakkamatult lootes ja eksides, väsides ja 
kibestudes tegutsema. Kusjuures 
kõik nende inimlikud omadused ja ku- 
nagised võimalused, nendeski pei- 
tuvad Tiinad, Marid ja Margused ning 
(teostamata jäävas potentsiaalis) ka Va- 
naema kõikemõistev andestavus on ehk 
esmakordselt laval nii märgatavaks teh- 
tud. Kui ma kujutluspilti manan kava- 
lehel lubatud A. Lutsepa Peremehe osas, 
näen seda ehk veelgi rohkem, aga ka 
Väino Laes, kes selliseid, režiiliselt läbi- 
töötatud tagamaadega rolle on saanud 
vähe mängida, tegi olulisemad pöörde- 
punktid arusaadavaks. Veel peenemalt ja 
jälgima panevamalt suutis seda Helgi 
Annasti Perenaine, kusjuures isegi tema 
grimmi abil varavananenuks tehtud ilus 
noor nägu kandis huvitavat lisateavet. 
Väga meeldis selle lavastuse kontekstis 
paljuütlev (olgugi Kitzbergi remargile 


vasturääkiv) leid: kui väikeselt Tiinalt 
kõlab I vaatuse lõpu südantlõhestav 
«ema! », siis Annasti Perenaine tõuseb 
instinktiivse endastmõistetavusega, mis 
kahtlustest tugevam, ja läheb lapse 
juurde. 

Pilku püüdisd ühel või teisel olulisel 
hetkel oma läbituntud siseeluga ja mitme 
huvitava varjundiga peaaegu kõik väik- 
semategi osade täitjad, mõjuvamana 
muidugi Rein Olmaru Jaanus. 

Seekordse vaataja kriitiline meel 
hakkas elamuslikkust häirivalt kratsima 
siiski jaanikupildi esimeses pooles. Oli 
täiesti tajutav, kuidas kõik on mõeldud 
(ja hästi mõeldud), kuidas tõsiselt ja sis- 
setundmisega tehtud ... ometi tuli kerge 
piinlikkustunne, ka katkendlikkus ja hõ- 
redus kimbutama. Kitzbergil on antud 
ehtne rahvalaul ja -mäng (need ei ole 
illustreeriv divertisment teosetervikus, 
nagu mõnikord arvatud). Praegused ärk- 
samad noored (pealegi Reeda Tootsi os- 
kaval eestvedamisel) tunnetavad neid 
hoopis omasemalt ja ehedamalt, kui kõ- 
las kunagiste lavastuste ilutsevalt teat- 
raalses «rahvuslikkuses» — ometi ei täit- 
nud see rahva kujundit ootuspäraselt 
avardavat ja dramaturgiliselt pingesta- 
tud funktsiooni. Kui mujal oli lavastu- 
se «orkestreering» meisterlik, siis siin jäi 
meeleoluline, konflikti paljastumist ette 
valmistav tervikumõju sündimata. Vaik- 
ne loitsimine tule juures — täiesti võima- 
lik, isegi maitsekalt tehtud, aga millegi- 
pärast mõjub võltsilt ja illustratiivselt. 
Kahju! Õige sisemine pingestumine al- 
gab nukujooksmisest, s. o alles siis, kui 
tähelepanu lülitub valdavalt peategelas- 
tele. Ja vaatuse pärislõpp on hea. 


Õnneks on lavastuse kogumõju 
nii terviklik ja intensiivne, et vahepealne 
äralibisemine lõpupoole hoopis meelest 
kaob. Selle kogumõju teenistuses on 
täiesti nii V. Ernesaksa ja F. Jüssi heli- 
kujundus (L. Sumera muusika - eht- 
sad hundid!) kui ka Aime Undi tagasi- 
hoitud-täpne, sisenduslik lavakujundus, 
ka huvitav valgusrežii (ei tea muidugi, 
mismoodi see külalis- ja kodulaval eri- 
neda võib). 

Neile komponentidele, mis täiendavad 
võimalust teatrietendust kõigi 
meeltega vastu võtta, jääb arvus- 
tus alailma võlgu. Jään minagi, sest ei 

ühekordse vaatamise põhjal nimetamagi 
hakata. Olulisim, mis öelda võin, ongi, 
et etendusega kaasa minnes ma neid 
mõju üksiktegureid suurt ei eristanud. 
See on tegelikult parim hinnang. Mõnda 
ei jõudnud, paljut ei tarvitsenudki eral- 
di tähele panna. Märkamine tuli siis, kui 
tekkis mingi kahtlus või küsimus! Näi- 
teks näidendi neljandas vaatuses, kus la- 
vaesemed enamasti juba Kitzbergil ära 
nimetatud (sealhulgas ka puutelgedega 
vanker), tõstetakse lauaplaat söögi ajaks 
vankrile. Kas see on puhtfunktsionaalne 
lahendus (pärast viiakse laud ära ja see 
seisab tagalaval jälle ristjalgadel nagu 
muistegi) või kannab hoopis tähendus- 
likumat mõtet? Söögilaud olnud va- 
nas pereelus omamoodi kodu keskpunkt, 
midagi kindlat ja püsivat. Kui see nüüd 
ratastel on, siis...? (Noh, eks kriitikutel 
ole tavaks ise juurde mõelda.) 

Kõige rohkem olen tänulik lavastuse 
imepärase atmosfääri eest. Vähemalt 
Tallinna-etendusel oli see lummav. Kui 
aasta-aastalt üha rohkem piinled teatri 
kasvava pealiskaudsuse ja enda vanane- 
des tuhmistuva vastuvõtuvõime pärast, 
on hingepinevil täissaaliga koos kogetud 
kunsti ja osasaaja ühistunne nagu suur 
kingitus. Sellist suurt äratundmise ja 
mõistmise vaikust, kus õhk kumiseb, po- 
le teatrisaalis vist ammu olnud. Seda ei 
kahjustanud etenduse nõrkusedki, nii tu- 
gev oli terviklaeng. Isepärane rütm, mõ- 
juv aeglustus, pikad, aga kandvad (vä- 
hemalt sel etendusel) pausid. 

Nüüd on (just nooremas kriitikas) jäl- 
le hakatud kõnelema katarsisest. «Li- 
bahundi» lugu oli tõesti «inimeseks ole- 
mise raskusest», nagu lavastaja öelnud; 
tundsime seda muserdatust koos ja iga- 
üks läbi enda. Millest siis rõõmus hel- 
gus koju minnes? Katarsis? Lihtsalt 
kunstirõõm? Võib-olla hoopis Vanaema- 
seisundile lähenemine? 

Igatsust kuulda kord siiski Tiina läbi- 
vapustavat ja uskumapanevat kutset ei 
saa endast tõrjuda. 

Selle lavastuse lõpul üha korduvat 
küsimust: «Kuhu? Kuhu...» samuti 


mitte. 
* * * 


PS septembris 1986. 

Praegu oleks õieti aeg mingeid üldistusi 
teha M. Mikiveri «Libahundi»-nägemise muu- 
tumisest ja arengust, mis peegeldab ju ka 


40 kogu teatrimõtte liikumisi. Aga oodata ole- 


vat ta neljas, Draamateatri «Libahunt» (siis 
60 aastat pärast kunagise Draamastuudio 

omamoodi murrangulist, Kitzbergi juubeli 
«Libahunti»). 

Huvi ergutab ka Pärnu teatri juubeliks 
oodatav I., Normeti «Libahunt». 

Olen ennegi mõelnud, miks küll kõiksugu 
festivalide ja ülevaatuste tuhinas ki 
pole korraldatud näiteks rahvusliku lavaklas- 
sika festivali (ilma instseneeringuteta!). Veel 
põnevam (olen kindel, et ka publikuhuvi er- 
gutav!) oleks ühe rahvusliku suurnäidendi 
(paljuks meil neid, need vähesedki harva män- 
gitud) enam-vähem üheaegne lavastamine vä- 
hemalt 4—5 meie teatris. (1941 oli ju «Liba- 
hundi»-lavastuste võistlus loodetavaks dekaa- 
diks!) Vahepeal tehti selleks juhtiva-koordi- 
neeriva ametnikkonna poolt teadlikult takis- 
tusi (aga kui huvitavad olid vähesed erandid, 
kui tekkis kahegi lavastuse võrdlus!). Praegu 
paistab nii juhtijate kui ka tegijate suhtumine 
muutunud olevat. Olukorras, kus väiksemate 
linnade teatrid akadeemilistele juba kannale 
astuvad, võiks võrdlus saada viljakas, ergas- 
tav kindlasti. Seda võimalust vajaks väga nii 
näitleja kui ka vaataja, eriti noorem põlv, kes 
kooliklassikat kui tüütut kärbest peletama 
harjunud. 

Mõte hargneb vägisi fantaseerimagi: mis 
oleks, kui ühel järjekordsel vabariikideva- 
helisel teatrikevadel oleks võistluse ühtsema 
võrdlusalusena kohustuslik näidend oma 
rahvuslikust klassikast, teisel — kaasaja- 
näidend, kolmandal — kõik mängik- 
sid üht internatsionaalset tippteost (olgu või 
«Hamlet»!) Kas see ongi nii võimatu? 


Usus ja lootuses 


Näitlejakutse ja teatritöö seostuvad ala- 
ti millegi erutavalt salapärase, kauni ja 
isegi ülevaga. Väljastpoolt vaadatuna, 
kõrvalseisjale on teater suutnud siiamaa- 
ni säilitada oma maagilis-müstilise 
oreooli. Ihaldusväärne. avalik tuntus ja 
tunnustus, publikumenu ja aplaus, lilled 
ja austajad, põnevad kohtumised ja huvi- 
tavad inimesed, reisiderohke ja vaheldus- 
rikas elu ning võimalused, võimalused, 
võimalused ... pluss kindlasti ka lahe 
äraelamine, sest sissetulekud on ju, tea- 
dagi...! 

Uskumatu küll, kuid just nimelt selli- 
se igipõlise trafareti läbi näeb teatrit ja 
suhtub temasse, võiks öelda, valdav hulk 
inimestest ka täna. Võib-olla on heagi — 
selline illusoorne kujutlus on näitlejale 
tema hoopiski proosalisemas argipäevas 
omamoodi tasuks. Nagu lohutusauhind, 
et vähemasti kellelegi võib see nii tun- 
duda! 

Väga harva rebib näitleja päriselt 
maški eest, lastes tungida oma ellu gar- 
deroobi- ehk köögipoolelt, ilustamata ja 
õilistamata sõnagagi seda tööd, mis on 
tema elukutse, tema äraelamise ja ära- 
olemise võimalus siin ilmas. Eelkõige 
just nimelt töö selle sõna kõige argisemas 
tähenduses. Vaid näitleja ise teab, miks 
on paljud tema elu ja tööga seostuvad 
asjad tabu; miks ollakse kiivad vastama 
küsimustele, mis tungivad n-ö kulisside 
taha. Nii nagu kloun, kes ei saa ära sele- 
tada oma kaarditrikki, või nõid oma posi- 
missõnade tähendust, või ka must- 
kunstnik, kes ei saa näidata oma küba- 
rat, nii ei tohi ka teatritegemist liialt 
lahti harutada! Sest see on KUNST. Kes 
meist ei mäletaks pettumust lapsepõlves, 
kui sai lõhutud «imetoru», et kätte saada 
ihaldusväärseid kalliskivimosaiike, ning 
pihule pudenes vaid klaasi- ja plastmassi- 
killukeste tuhm kuhi. 

Respekteerin minagi seda igipõlist 
palaganisaladuse traditsiooni, kuid siiski 


on kiusatus sedapuhku mõnd tagaust 
paotanud. Igal teatril on lisaks üldistele, 
meid kõiki puudutavatele probleemidele 
veel omad, erilised, vaid oma teatri kon- 
tekstist tulenevad mured. Ja Rakvere 
Teatril eriti. Mis seisab selle taga, mida 
nimetatakse ETENDUSEKS, teatri re- 
pertuaariks. Rakvere Teatri repertuaa- 
riks — ühesõnaga, mis on teatritegemise 
omahind Virumaal? 


Pole uudis, et Rakvere on Eesti väik- 
seim linn ja rajoonikeskus, kel oma tea- 
ter. Aastaid figureeris statistikas ka 
fakt, et Rakvere on üleliiduliseltki kõige 
väiksem teatrit omav linn. Praeguseks 
on see rekord paraku (2?) löödud. Lisada 
veel, et teater asutati aastal 1940 ja on 
seega eksisteerinud vabariigi, linna ja ra- 
jooni kultuuripildis vaid 46 aastat — 
ümmarguselt ühe inimpõlve. Siit ka Rak- 
vere Teatri igipõliseim probleem — PUB- 
LIK. Ajalugu on tõestanud, et 45 aastat 
teatritraditsiooni väikelinnas jääb ühe 
teatriorganismi elujõuliseks eksisteeri- 
miseks väheseks. See põline publikumure 
toob endaga kaasa suure ringreisikoor- 
muse ning loogiliselt ka näitlejate üle- 
koormatuse. Et mingil moel ots otsaga 
kokku tulla, annab teater aastas kolm- 
sada kuuskümmend kuni kolmsada ka- 
heksakümmend etendust, mis teeb ühe 
näitleja koormuseks keskmiselt ligi kaks- 
sada etendust aastas, viisteist etendust 
kuus ja kõigist neist etendustest vaid nel- 
jandik oma statsionaarist Aukartust- 
äratav koormus, sest näitlejakoosseis on 
meil vaid 27 inimest. Etenduste arvu 
ning reisimahu poolest konkureerib Ees- 
tis Rakvere Teatriga vaid teine väike- 
teater — Nukuteater. Lisame siia veel 
hooaja uuslavastuste prooviperioodid, 
mis garanteerivad näitlejale lisaks õpitu- 
tele veel kolm uut rolli aastas! Suure- 
mates teatrites saab sellise töömahu osa- 
liseks vaid tippnäitleja. 


Võidakse küsida, mis siin halba on, 
kui näitlejail on palju tööd! Seda küll. 
Kuid töö hulgal on teatris oma optimaal- 
ne määr. Näitleja, kes on väntsutatud 
pidevatest ringreisidest, kes pärast iga- 
päevaseid proove sõidab etendustele Pai- 
desse, Põltsamaale või Narva-Jõesuusse 
ja seda peaaegu aasta ringi, on oma jõu 
'ammendumise piirimail. See ruineerib. 
Näitleja füüsilis-psüühiline : väsimus 
ühelt poolt ning rahulolu ja kindlustun- 
ne, mis tuleneb pidevast garanteeritu- 
sest uue tööga, teiselt poolt, kujundavad 
enamikus näitlejates välja üleüldise üks- 
kõiksuse ja mugava äraelamise mentali- 
teedi. Parim pinnas rollist rolli stamp- 
lahenduste reprodutseerimiseks. Kaob 
näitleja jaoks nii oluline tunnetus — 
janu, ahnus töö ja rolli järele. Soov igast 
väiksemastki võimalusest maksimum 
välja pigistada. Madaldub näitleja nõud- 
likkus enda vastu, tuimeneb enesekrii- 
tiline meel ning rahuldus saadakse kätte 
üsna vähesest. Ei mõju siis virgutavalt 
ka tugevad lavastajaisiksused ja head 
dramaturgilised materjalid. Kõige selle 
tagajärjel kannatab teatri loominguline 
põhielement — kannatab näitleja ise. 
Nõrgeneb proovimeeleolu, väheneb näit- 
leja valmisolek eksperimendiks, kaob 
mängu- ja improvisatsioonilust, logise- 
ma hakkab eetika ja professiooniuhkus. 
Kunst muutub liialt tööks, loomingu ja 
argitöö tasakaal on rikutud ning kal- 
dub ülearu viimase kasuks. 


Nii tekibki tunne, et rajooniteatri 
eksisteerimine on kujunemas mingiks 
sunnismaiseks mõisatööks — rõõmutuks 
ja vaevarikkaks plaaninäitajate täitmi- 
seks! Valdavaks saab üleüldine virise- 
mine ja kurtmine — näitlejad pole ra- 
hul juhtkonnaga ja vastupidi; põhimõt- 
tel, kord maa külmand, kord kärss kär- 
nas! Loomingulises mõttes tekib paral- 
leel III liiga jalgpallimeeskonnaga, kus 
oma veteranipõlve venitavad endised esi- 
liiga staarid, noored aga üritavad ja loo- 
davad enesenäitamise- ja läbilöögivõima- 
lust — et seejärel põgeneda paremate 
tingimuste rüppe. Meeskonnamängu 
mängivad vähesed! 

Rahuldavat lahendust ei näe ka üle- 
liidulises teatrireformis, liiga palju on 
see lähtunud metropoli hiigelteatrite va- 
jadustest ning kogemustest ja vähem 

vabariikide väiketeatrite spetsiifikat. 
Majandusolude paranemist (preemiad + 
kõrgemad palgad) nähakse ju ette üle- 
plaanilise kasumi vaba kasutamise ar- 
vel. 

Kuid millega suudaks väiketeater oma 
kasumit suurendada?! Üks võimalus — 
suurenda üleplaaniliste etenduste arvu? 
Rakvere Teatri mängukoormuse juures 
võimatu variant. Teine võimalus — vä- 
hendada lavastuskulusid? Kahjuks pole 
midagi sellest olemasolevast miinimu- 
mist kokku hoida. Kolmas võimalus — 
koondada koosseise? Rakveres mõelda- 
matu, kellega siis teatrit teha?! Niisiis, 
laias laastus elame edasi peost suhu ning 
mingit sisulist muutust paremuse poole 
Rakvere oludes ei näe. Mõningat lahen- 
dust näeksin vaid selles, kui Rakvere 
Teatri suurusel teatril võetakse maha 
plaanilised nõudmised ning ta võiks ise 
otsustada hooaja uuslavastuste arvu üle. 
(Praegu teeme hooajas kuus uuslavas- 
tust, mille lavastuskulud on umbes 9000 
rubla) 

On provintsiteatri näitlejail pingelise 
töö juures ehk muid eeliseid? PARAKU 
EI. Võimalused end muus laadis järele 
proovida — teisi žanreid ja spetsiifi- 
kaid proovida, erinevaid partnereid ja la- 
vastajaid kohata? Minimaalsed. Film, 
raadio, televisioon eksivad väga harva 
valikuga provintsinäitleja kasuks. Ja kui 
mõni tõsisem pakkumine tekibki, siis 
takerdub see sageli asjaajamise keeru- 
kusse, sest ikka on pealinnas kergem 
tööd organiseerida kohaliku näitlejaga 
kui koordineerida plaane provintsiteatri 
tiheda mängukavaga ning organiseerida 
transporti. Ja mis seal salata, seoses ees- 
pool öelduga kaob ka see vähene kõrval- 
teenistuse võimalus. On aga teada, et 
näitleja palk kõigub keskmiselt koristaja 
ning autojuhi palga vahemail,jäädes igal 
juhul alla Eesti NSV keskmisele kuupal- 
gale 215,3 rubla. 

Kui siia lisada veel ka enda umbne 
kultuurielu — pole alalisi kunstinäitusi, 
vaid juhuslikud kontserdid, teisejärguli- 
ne filmiprogramm kinodes jne, rääkima- 
ta linna olmekultuurist — siis tekibki 
küsimus, kust peaks näitleja leidma jõu- 
du nii vajalikuks loominguliseks plaa- 
niks, värskuseks, mängulustiks? 

Kuidas vabastada näitleja ebaoluli- 
sest, päästa ta argitrafareti küüsist, ol- 
meprahist, puhastada ta loominguks, 


avada tema tõelised võimed, tema tegelik 
potentsiaal? See on küsimuste küsimus. 
Mõistetavalt ei ole mina see esimene, 
kellele mainitud probleem tõelise sfink- 
sina teele ette astub. Kurb tõdeda, kuid 
praeguste nõudmiste pinnal ja olemasole- 
vate kasinate võimaluste juures kipubki 
teater muutuma etendusi tootvaks ette- 
võtteks ning näitlejad selles tuimalt 
funktsioneerivateks ühikuteks, nööri- 
dest kistavateks marionettideks. 


Kogu eelneva kvintessentsiks on — 
kriitika suhtumine provintsiteatrisse, 
konkreetselt Rakvere Teatri retsept- 
sioon! Provintsiteatris võiksid näitlejad 
juba ammu üle oma varju hüpata, luua- 
vars võiks laval ammu kahuripauku te- 
ha ja lavastaja mitme meetri kõrgusel 
proovisaali kohal hõljuda — ikka jääks 
see märkamata pealinnas teadmatuses 
haigutaval kriitikul. 

ETÜ kriitikasektsiooni poolt kevadel 
korraldatud teatrite hooaja arutelul ei 
leidunud ühtegi tegevkriitikut, kes suut- 


nuks teha ülevaate Rakvere Teatri re- 
pertuaarist. Drastiline olukord! Meil 
endil paluti analüüsida oma hooaega. Ise 
teeme, ise arvustame — tõesti, meeldiv 
privileeg! Kui Virumaa teater ei kuulu 
lihtsalt enam teiste kutseliste teatrite 
ritta või kui tema tase on allpool arvus- 
tuse nivood, ehk leiab siis Teatrite Va- 
litsus või ENSV Teatriühing kriitiku 
asemel ühe töömehe, kes uksele kaks lau- 
da risti peale lööb... 

Mastaapidele vaatamata, olgu tegu 
siis metropoli, miljonilinna või provint- 
sikeskusega, peaks teater olema eelkõige 
kunstiasutus, loovate inimeste kollektiiv, 
kelle eesmärgiks on elav, vahetu, täis- 
vereline teatrietendus. Etendus, millelt 
publik ei lahkuks kui lihtsalt järjekord- 
selt teatriõhtult — leige pettumuse või 
ükskõikse mõistvusega. 

Üks algaja peanäitejuht 
oma sellesuviseid muremõtteid 
mõlgutades. 


MADIS KALMET 


Madis Kalmet Kreekas, teatrikunsti hällis. Ateena akropol. Parthenon on tellinguis. Suvi, 1985. 
K. Orro foto 

«Pandorini» näiteseltskond (Draamateatri asutajad) 1916. aastal. Istuvad vasakult: August Sunne, 
M. Jürgens, Maria Türk, pr Hansing, Olii Teetsov, Eduard Türk, Aleksander Teetsov. Seisavad: Heino 
Vaks, Taavet Mutsu, Kari Vasko, Anna Markus, Ruts Bauman, A. Heintuk (etteütleja). 


26. aprillil 1916 teatab «Vanemuise» 
näitlejate tuumik pressile, et teatri juht- 
konna ja nende kunstiline suunitlus ei 
sobi kokku ja nad on sunnitud teatrist 
lahkuma, kuna ei nõustu nende loomin- 
guliste kompromissidega, mida +«Vane- 
muine» neilt octab. Tuldi Tallinna oma 
teatrimõttele lava ja katust otsima. Teat- 
ripinda leida polnud kerge. Lõpuks saadi 
kokkuleppele «Pandorini» (lõbustus)selt- 
si meestega. 

1916. aasta 28. augusti «Päevalehest» 
saame teada: «Nüüd on siis Tallinnas 
kaks teatrit. Samades ruumides, kus «Es- 
tonia» kümne aasta eest pani aluse alali- 
sele Eesti näitelavale, avas ka «Pando- 
rin» laupäeva õhtul oma esimese teatri- 

«Estonial», tal ei tarvitsenud vaeva näha 
jõudude koondamisega ega murda pead 
andeliste inimeste otsimisel, ning kuluta- 
da aega asjaarmastajate väljakoolitami- 
sega; terve elukutseline näitetrupp — 
aastate jooksul teatritules kõrvenud — 
langes talle ootamatult sülle. 

Need on järsud sammud, mida «Pan- 
dorin» astub. Minevikule kõigi ta tantsu- 
pidudega kärsitult selga pöördes asub ta 
uue ülesehitava töö kallale. 

[ — — — IIzatahes peab seda lugema 
edusammuks kultuuri alal, kui meie 
vähemad seltsid jõuavad ülalpidada näi- 
tetruppe, kes mitte üksnes mängida ei 
taha, vaid ka mängida võivad.» 

«[ — — — JLühidalt, uus elukutseline 
teater on saanud sündmuseks Tallinna 


teatrielus, ta leiab tunnustust nii ajakir- 
janduselt kui ka järjest elavamalt eten- 
dusel käivalt publikult. [ — — —] Esi- 
mene hooaeg lõppeb heade saavutustega 
nii ainelisel kui ka kunstilisel alal ja see 
annab näiteseltskonnale julgust ja töö- 
rõõmu.» 


Heino Anto. «Draamateatri tähelend». 
Ajakiri «Teater» 1937, jaanuar. 


Järgmine hooaeg, milleks tehti tõsi- 
seid ettevalmistusi, jäi avamata — ruu- 
* mid rekvireeriti. 

Siit algab teatri raskeim ajajärk. Ala- 
line ulualuse otsimine. Näiteseltskond 
hoitakse küll koos. Nimeks võeti +Eesti 
Draamateater» ja püüti omal jõul teatril 
elu sees hoida. Peavarju leiti Vene 
Seltsi majas. 

«Uut teatrihooaega avades teatab ju- 
hatus siinkohal avalikult, et ta ühegi 
teise Tallinna näitelavaga võistelda ei 
taha ega mõtlegi. Ta tahab ainult tööd 
teha Eesti näitekunsti edendamiseks, ta- 
hab oma põhimõtetega kooskõlas selle 
osa Tallinna teatripubliku teenistuses 
seista, kes teatrilt nõuab tõsist kunsti- 
küpset repertuaari. Draamateatri juha- 
tus ei karda ütelda, et ta massi maitsega 
arvestama ei hakka ja tahab omas töös 
ning töövalikus ainult seda esitada, mida 
temalt nõuab tõsise näitekunsti mõiste.» 
(«Tallinna Teataja» 13. IX 1917.) 

13. septembril ütleb Draamateater 
oma lipukirja ja kuulutab hooaja algu- 
seks 28. septembri. Hooaeg jääb aga ava- 
mata, kuna samal päeval rekvireeritakse 
Vene Seltsi ruumid. Ollakse jälle lagedal. 

Uut lava pakub Tallinna Tööliste Tea- 
ter. 

«Kui omal ajal Tööliste Teater avati, 
siis võttis ta oma juhtnööriks tõsise näi- 
tekunsti etendaja olla. Igaühel on aru- 
saadav, et noor kunstiasutus seda ühe 
ööga kätte saada ei või, vaid siin peab 
enne hiiglatööd ja vaeva nägema. Et 
nüüd endised «Vanemuise» ja Draama- 
teatri näitlejad hr-d Teetsov, Sunne ja 
Triipus ja pr-d Markus, Teetsov ja Põld- 
Reiman Tööliste Teatrisse üle tulivad, 
tohime loota, et see laiemat tõsist teat- 
ripublikut ligi tõmbab.» 

17. märtsil 1918 sai läbi ka see pe- 
riood. August Sunne lavategevuse raa- 
matust: «Saksa okupatsiooni vägede sis- 
setungimisel ja enamlise riigikorra ta- 


ganemisega likvideerus ka Tallinna Töö- 
liste Teater.» 

Mis edasi? 

Kokku sooviti jääda, kunsti taheti te- 
ha. Müüdi üht-teist isiklikest asjadest ja 
üüriti Rannamõisas suvila, säilitati vaid 
kirjutusmasin ja masinakirjutaja palk ja 
otsustati tulevikule vastu minna omal 
jõul. Esimesed ettevõtmised olid küllalt- 
ki teatrikauged — hakati salakaubave- 
dajateks. Loodi Rannamõisa ja lähisaar- 
te vaheline silgusild... 

Heino Antolt («Teater» 1937, veeb- 
ruar): «Osa kalalaadungist läks ümbrus- 
kondsetele taludele / vahetuskaubaks 
leiva vastu, kuna ülejäänud osa tarvitati 
näitlejaskonna toiduks. Laadungite ja- 
hilt mahatoomine, samuti nende levita- 
mine taludesse sündis ööseti pimeduse 
katte all ja tekitas alati teatavat ärevust, 
kuna toiduainete salavedu oli sakslaste 
poolt kõva keelu alla pandud ja kalamees- 
te saak rekvireeriti võimude poolt oku- 
patsioonivägede toiduks. [ — — — ] Olgu 
täheldatud, et kõik rannad olid sakslaste 
poolt võetud hoolsa valve alla ja et tuli 
kasutada kõiki salakaubavedajate trikke, 
et kalalastiga sakslaste nägemata maale 
pääseda.» 

Silgust-leivast võib kõhu täis saada, 
aga need inimesed olid näitlejad — nad 
tahtsid teha teatrit. 


Kuna ei olnud lootust leida ruume Tal- 
linnas, otsustati teha rändteater. Omaal- 
gatuslik rändteater okupatsiooni ja sõja 
tingimustes! «Draamateatri ringreis 
nendes oludes oli küll raskemaid, mida 
üks näiteseltskond on läbi teinud. Tuli 
sõita viimase võimaluseni täiskiilutud 
kaubavaguneis. Vahejaamades tuli lüüa 
lahinguid, et kogu teatri inventariga — 
rekvisiitide, kostüümide ja muu pagasi- 
ga pääseda ainukesele käigusolevale 
rongile minutise või pooleminutilise sei- 
saku vältel.» (Heino Anto. «Draamateat- 
ri tähelend». «Teater» 1937, veebruar.) 


Rongid ei sõida rahvamajade ukse 
ette. Kohale jõuda tuli jällegi omal jõul. 

«Suuremaks nuhtluseks kui reisiras- 
kused osutus gripilaine, mis tollal levis 
üle kogu Eesti. Üksteist nakatades jäid 
näitlejad kõrgesse palavikku. Kuid ühel- 
gi neist ei tulnud mõttesse haliseda või 
end lasta reast välja lüüa — tööd tehti 
endiselt edasi. Päeval lamati palavi- 

jalule. Oldi teadmisel, et etenduse ära- 
jätmine tähendab ainelist kokkuvarise- 
mist ja seda ei lubanud tookordne aine- 
line seisund.» (Heino Anto. «Teater» 
1937, veebruar.) 

1918.—1920. aastani saab teater tööta- 
da rahus Tallinna Saksa Teatri ruumi- 
des, mis ajutiselt olid omanikelt rekvi- 


personal nii proovidel kui ka iseäranis 
etenduse ajal täiesti alluma. Mingisugust 
vasturääkimist või ettekirjutiste mitte 
täitmist proovidel ehk etendustel...ei 
tohi olla, kuid igal tegelasel on õigus pea- 
le proovi lõppu näitejuhilt küsimuse alla 
tulnud punktide kohta seletusi küsida. 
Kui tükk näitelaval läheb, ei ole tüki hu- 


reeritud. Ka on kasvanud teatri vallas- 
vara. Raudteevalitsus on andnud näitle- 
jatele ühe sõjaeelse IV klassi reisivaguni: 
Teatri loominguline maine on hea ja ka 
aineline olukord lubab lahedamalt otsi 
kokku tõmmata. See annab julgust end 
ka juriidiliselt registreerida. 

Draamateatri Seltsi põhikiri on läbi 
vaadatud Tallinna —Haapsalu Rahukogu 
istungil 26. veebruaril 1920. aastal ja re- 
gistreeritud seltside ja ühingute regist- 
risse nr 5 all*. Fikseeritud saab ka teatri 
kodukord. Sellest saame üht-teist 
teada nõuetest, mida teater iseendale 
kehtestab: 

$ 23. Näitejuhile, kui kõige suuremale 
kunstilisele vastutajale peavad kõik te- 
gelased, nii näitlejad kui ka tehniline 


* Et dokumendis en kasutatud väljendit «üm- 
ber registreerima», peab oletama, et on toimunud 
ka varasem registreerimine, mille kohta aga puu- 

Draamateatri ringreis, 1922. 


vides mitte soovitav, et näitejuht — nii 
kui nii ärritatud olekus olevale näitlejale 
mängu kestel märkusi teeks. 

$ 24. Dramaturgi poolt keele suhtes 
antud eeskirjadest peavad nii näitlejad 
kui ka etteütlejad võimalikult hoolikalt 
kinni pidama. 

$ 25. Näitelava kunstiline juhatus on 
teatri hing. Näitejuht peab kaastegelas- 
tele kohusetunde korralikkuse ja korrekt- 
suse poolest eeskujuks olema. 

Näitejuhi puudumisel on terve töö sei- 
sak, seepärast ei tohi näitejuht iialgi 
tööle hiljaks jääda, veel vähem puudu- 


dal — ——] 
$ 30. Dramaturg on näitejuhi lähem 
kaastööline näidendi ettevalmistavas 


töös. Ta peab hoolt kandma nii näitleja- 
te kõnekeele kui ka ettekantava näidendi 
tekstipuhtuse eest] — — —] 
Dramaturg peab tingimata osa võtma 
iga uue tüki lugemisproovist — või kui 


seda ei ole, siis arransheerimis proovist 
ja peaproovist, kõnevigu parandades ja 
arusaamatusi teksti suhtes selgitades. 

$ 32. Näitleja ei tohi töö kestel näitela- 
va juhatuse tegevuse ega korralduse va- 
hele ei sõnade ega tegudega ennast sega- 
da, nii sama ka kaastegelastega sõnele- 
misse sattuda, mis üldiselt töö käiku takis- 


taks, kuid tal on õigus arusaamatuste 
puhul näitejuhilt seletust küsida, siiski 
silmas pidades, et töö aeg on kallis. 
[——-—] 

Näitleja peab katsuma võimalikult 
puhast ja selget Eesti keelt kõnelda, hoi- 
duma keelevigadest ja murdelistest sõna- 
vormidest, kui nad eriliselt ette ei ole 
nähtud. 

$33[ —— < —] Tähtsamate näitekir- 
janduse teoste lugemisproovidest peavad 
osavõtma ka käesolevas tükis vabad näit- 
lejad. 

$ 34. Näitleja on kohustatud harjutus- 
tel kui ka etendustel ise selle järele vaa- 
tama, et ta õigel ajal ette astub, nii et ei 
oleks tarvis inspitsienti koormata veel te- 
gelaste tagaotsimisega. 

$ 36. Iga näitleja on kohustatud oma 
osa selleks näitejuhatuse poolt määratud 
tähtajaks pähe õppima nii, et ta etteütle- 
ja järel vabalt mängida saab. 


5 48. Etteütleja kohus on mängu ajal 
näitlejaid kõiksugu tehniliste äparduste 
ja õnnetuste eest hoiatada, kui ka näitle- 
jate tähelepanu juhtida korratuste peale 
riietes, jalanõudes ja muude mängu abi- 
nõude juures, mida näitleja vast mängu 
hoos ise ei märka. 

5 101. Rahatrahvid määratakse näitle- 


n V 


kent et “rrgiõisk ide: NISA 


1923. Ringreisiolud on paranenud. 


jaile... alljärgnevate normide järele. 
Juhtivate jõudude kohta, kes eeskujuks 
peavad olema, on maksvad samad nor- 
mid, kuid kahekordsena võetuna: maha- 
võtu protsent on arvatud poole kuu pal- 
gast. 

Hiljaksjäämise eest proovile kuni 


10 min. 1% 
Hiljaksjäämise eest proovile üle 

10 min. 2% 
Põhjuseta puudumise eest proovilt 

või loengult 5% 
Etendusele hiljaksjäämise eest 10 % 
Purjus olekus proovile ilmumine 10 % 
Purjus olekus etendusele ilmumine 25 % 
Märgusõna peale hiljaksjäämine 1% 
Vähemate lohakuste eest, nagu 
keelelised vead, muudatused 
mängus, kostüümis ja grimmis, 
teatrikomisjoni äranägemise 

See majanduslikult hõlbus elu ei ole 
kuigi pikk. Saksa Teater läheb tagasi 
endistele haldajatele ja Draamateater 
peab sõlmima nendega rendilepingu. 


1920. aasta 20. augusti «Postimees» 
kirjutab: +«Sellest kuidas Saksa Seltsi- 
ga lepingut tehti.» 

«1920. a. maikuus andis Saksa Selts 
Draamateatri Seltsile teada, et kui vii- 
mane teatrit oma käes edasi tahab pida- 
da, ta siis Saksa Seltsiga lepingu peab 
tegema. Lepingu tingimused oleksid 
järgmised: Draamateatri Selts maksab 
Saksa Seltsile aastas 150 tuhat marka 
üüri, kuid see üür reguleerub piletite 
hindadega. [ — —— ]) Peale selle on 
Saksa Seltsil õigus üks päev nädalas 
etenduse ja kaks korda nädalas proovi 
ajaks vabaks jätta. Sellega ühenduses 
olevad kulud (teenimine, küte, valgustus 
jne.) kannaks üürnik, s. 0. Draamateatri 
Selts. Edasi jätab Saksa Selts omale õigu- 
se neljanädalase etteütlemise järel veel 
ühe päeva nädalas saada, maksab aga 
Draamateatri Seltsile teenimise, kütte 
jne. (See on kojamehe kohuste täitmise 
eest //4 brutto sissetulekust.) Ja veel 
edasi jätab Saksa Selts omale õiguse — 
pooleaastase etteütlemise järel — veel 
kaks päeva nädalas saada ja maksab 
Draamateatri Seltsile neil õhtuil '/s 
brutto sissetulekutest teenimise ja kütte 
eest. Nii, nii kojamehe kohuste täitmine 

en gros on odavam.» 

Leping oli ränk, isegi solvav. Miks 
teater selle vastu võttis? «Meil ei olnud 
mitte ükskõik, kui niisuguse üleüldise 
tähtsusega kultuurilise asutuse aseme- 
le — nagu seda on Draamateater tema 
praegusel kujul — kino või mõni muu 
mürgel tuleb. Tallinn upub juba muidu- 
gi neisse. [ — — —] Meie ei või mitte 
lubada, et nüüd, kus see teater omale 
suurte jõupingutustega elu sisse on saa- 
nud — ta Rosen ja Ko saagihimu ohvriks 
langeb.» (Samas.) 


Kuigi Draamateater teeb kõik võima- 
liku, et teatri majandamisega toime tul- 
la, kujunevad olud siiski sääraseks, et 
kogu teenitud rahast jätkub nippi-nap- 
pi näitlejatele avansiks palkade arvel, 
sest põhisissetulekud saab endale siiski 
Rosen ja Ko. 

1924. aastal on teatri majanduslik seis 
niivõrd miinustes, et Saksa Teatri üüri 


as katteks on panditud ka kostüümid. Et 


kostüüme mänguks kasutada saaks, tuli 
anda Saksa Teatri Seltsile sellekohane 
tagatis. 23. novembrist 1923 pärineb vas- 
tav kiri: «Sellega palub Draamateatri 
Selts juurelisatud nimekirja järele Saksa 
Seltsi garderoobist, Tartu ja Valga võõ- 
rusetenduste jaoks kostüüme välja anda. 

Kostüümide kindlustuseks jätab 
Draamateatri Selts — 2 klaverit, har- 
mooniumi ja juurdeostetud mööbli.» 
(TMM T 200.) 

Oma maja unistusele tuleb kriips pea- 
le tõmmata. 

P. Olaku teatrikiri +«Postimehele» 
1924. a: ««Draamateater» ei saa pikema 
aja peale kavatsusi teha, ta peab peost 
suhu elama, peab alati arves pidama või- 
malust, et aasta pärast tuleb ehk täna- 
vale mihna. Selle pärast on oma majast 
unistatud algusest peale. Selleks on raha 
korjatud, osatähti laiali laotatud, kuid 
unistus on kuni tänase päevani jäänud 
unistuseks. 

Kes tänapäev Tallinnas uue teatrihoo- 
ne tahab ehitada, olgugi poole vähema 
kui «Estonia», sellel peab 100 miljonit 
marka sularahas olema. Niisugust sum- 
mat ei too mingi korjandus, mingi osatäh- 
tede müük, laenust ei ole aga juttugi, 
samuti esialgu ka jatkuvast riiklikust 
toetusest. 

Iseäranis kitsikuks muutus seisukord 
käesolevaks aastaks. Hoone omanikud 
leidsid tarviliku olevat aega ja ruumi, 
mis draamalastel seni oli kasutada ol- 
nud, tunduvalt piirata selleks, et endi- 
sest lahedamaid võimalusi luua Vene 
emigrantide teatrile. «Draamateatrile» 
jäi tarvitada ainult kolm mänguõhtut 
nädalas, vastavalt kahanesid ka aeg ja 
ruum proovide tegemiseks, mida tuli ja- 
gada saksa ja vene trupiga. 

Heaks tunnistuseks Eesti visadusele 
on, et «Draamateater» niiugustes kit- 
sastes oludes ometi on suutnud areneda 
selleks, mis ta on: tõsiseks ja tähelepan- 
davaks teguriks meie kultuuri elus.» 

30. augustil 1924. sõlmiti leping ühelt 
poolt Draamateatri Seltsi ja teiselt poolt 
Draamateatri näitlejate kogu vahel teat- 
ritegevuse edaspidiseks jätkamiseks. 

A. Sunne märkmetest võime saada 
teada: 

«1. juulist 1924. a. võtab tegelaste ko- 
gu teatri edaspidise tegevuse jatkamise, 
kogu ruumide, sisseseadete, dekoratsioo- 
nide, rekvisiitide, kostüümide ja muu 


tarvismineva vara muretsemise täieli- 
kult enda peale, tegelaste kogu vastutu- 
sel nii, et Draamateatri seltsil ei tekkiks 
sellest mingisuguseid kohustusi ja tege- 
laste kogu sõlmib kõik teatri majandus- 
liku küljega seoses olevad lepingud 
ainult oma vastutusel ja nimel.» Ühtlasi 
nõudis leping, et «tegelaste kogu hoolit- 
seks selle eest, et teatri kunstiline tase 
ei langeks nii repertuaari kui ka ette- 
kannete suhtes, kusjuures «Draamateat- 
ri» seltsile jääb selle üle järelvalve 
õigus» (7). Lõpuks seisab lepingus, et 
«dekoratsioonide, rekvisiitide ja kostüü- 
mide ümbertegemine on keelatud». Kui 
aga teatril õnnestuks riigilt abiraha saa- 
da, siis lepingu järgselt jääb toetusrahast 
2/3 näitlejate ja teatri tarbeks, 1/3 tuleb 
aga seltsile anda. 

Natukene röövimise moodi see leping 
ju välja näeb. Aga tõsiasi on see, et 
paremas õitseeas teater on täiesti ra- 
hata. 

Tartu «Vanemuine» teeb Draama- 
teatrile ettepaneku liituda. Kui ka teatrit 
finantseerivad organid sama soovitavad 
koos vihjega, et toetussummasid jätkub 
Tallinnas ainult ühele teatrile, on näite- 
seltskond pandud suluseisu. Pärast mit- 
mekordset vaagimist otsustavad näitle- 
jad häälteenamusega «Vanemuise» ette- 
paneku vastu võtta. Draamateatri trupi 
tuumik lahkub Tallinnast ja seega oleks 
nagu Tallinna esimese puht sõnalavas- 
tusteatri elulugu lõppenud. Kuid... ek- 
sisteeris juba teine tuumik. 


* 4 * 


Eesti teatrikooli tunnikell helises esi- 
mest korda 11. oktoobril 1920. 

«On raske reprodutseerida seda noo- 
ruslikku ideelist ja naiivsuseni vaimustu- 
ses veedetavat elu, mida elati esimestel 
aegadel stuudios. [ — — —] Siin moo- 
dustus kuidagi teatrikunsti õigeusklik- 
kude koondis. Elati üksmeeles ja -vai- 
mus. [ — — —] Töö innukus oli niivõrd 
suur, et läbematult sooviti näha selle re- 
sultaate, milleks kasutati iga vaba hetke 
nii kehaliseks kui vaimseks treeninguks. 
Tundide vaheajal võis näha Felix Moori 
žongleerimas ja vehklemas Arlekiinina, 
mõni stuudio preili tegi hüpeldes pi- 
ruette, Karl Otto liikus teiste seas laia- 
des madrusepükstes nukelisena, ta kõr- 
val aga jälle Fritz Põldroos — kõhetu 
poisike seminaristi pluusis — vaidluses 


teatri küsimuste üle, kellele sekundeeris 
tasakaalustunud rahuga Niglas Hindo» 
(J. Pert. «Draamastuudio 1920—1930» ). 

Õige pea selgub, et erastuudio on kal- 
lis lõbu ja otsustatakse luua Eesti Draa- 
mastuudio Ühing. Ühing registreerub 11. 
veebruaril 1921 Tallinna —Haapsalu Ra- 
hukogu avalikul kohtuistungil nr 35 all. 

$ 1. Ühing loeb oma eesmärgiks... 
teatrikunsti ja teatrikultuuri edendami- 
se ja arendamise Eestis. 

$ 2. Oma eesmärgi saavutamiseks peab 
ühing ülal 1) teatrikunsti kooli ja 2) teat- 
rit. 

Stuudio kunstiusu avalikustab «Päe- 
valehe» (1921, nr 201) veergudel Priit 
Põldroos: «Vägevalt tõusevad tänapäeva 
lained, toovad ikka ja ikka jälle vast- 
seid ilmutusi, vastseid kokkukõlu taeva- 
likkuse hallile voonile. Kesk mõistuse 
hiiglasaavutusi, kesk tehnika hoorataste 
luksuvat raginat ja masinaks muutunud 
lihaksete massiivsust viskleb kannatav- 
otsiv inimene, ilma jäetuna ajaannist, 
jälgib vastseid teid väljapääsuks, jänu- 
neb ilosid. 

Too kannatav-otsiv inimhing, alati 
liikuv, alati tungiv, leiabki väljendus- 
teid — ta ilmub kunstis... 


Ent meie teater sammub unisena ja pi- 
kaldasena, andes nii vähe kaunist, nii vä- 
he sügavat ja vangistavat puhta kunsti 
pühitset puhangut. Puudub paatos, too 
energia mis tõukaks teda sammu pidama 
ajaga. Teater, too kõige lähem, ühtlasi 
ka kõige kättesaadavam ilutempel massi- 
le, on võõrutanud endast iga kaunidu- 
seotsija, tõsise vaatleja. On toonud esile 
konflikte hindaja publikuga, kes omakor- 
da väljatõrjumas teatrit kunstide vallast. 


Millest tingit see konflikt? 

Võime ütelda, meil on häid näitlejaid, 
ent pole näitlejaid-kunstnikke. Meie la- 
val puudub too intelligents ja vaimne 
distsipliin, mis viiks kokkukõlasse hinge- 
lise ja vaimse, sisemise inimese. Kasvata- 
jana on näitleja kõrgemal massist, peab 
selle ette ilmuma puhtana, peab tões ja 
vaimus kummardama enda jumala — 
kunsti ees. 

Teater peab saama aru rahvast, peab 
kasvatama. Ta peab olema lihtsa, suur- 
suguse ja igavese kunsti templiks, aga 
mitte vastutulev kirjule massile, mis hin- 
dab tsirkust ja palagani. Teater tuleb 


viia kunsti kõrgusele, pühitsusele ja pu- 49 


hastusele, millest lahkudes ollakse pu- 
hastatud ja lunastatud. Selleks peab 
saabuma sisemine murrang ja vaimline 
uuestisünd. Lava saagu altariks, millele 
toob ohvreid suurim sünnitus — vaimu- 
laps-preester: näitleja-kunstnik.» 

Seda altari ja preestri lugu kirja pan- 
nes oli Põldroos äsja 19-aastaseks saa- 
nud. 


publik — kumbki pole teiseta mõistetav, 
mõlemad teatris ühevõrra tähtsad. Kui 
ei suudaks näitleja kontakti luua publi- 
kuga, poleks teatri olemiseks mõtet. Lava 
ja publik peavad liituma ühiseks elamu- 
seks. Ehk oleme jõudnud küll oma käi- 
gul tulbani, kus võime «Kilk koldel» 
näidendiga esineda, pole töö nimetatud 
näidendi juures veel kaugeltki lõplik. 


a 


Draamastuudiolasi koos teatrikooli õpetajatega aastast 1926. Esimeses reas vasakult: Otto Aloe, Leida 
Mõttus, Voldemar Mettus, Rudolf Engelberg, Karl Otto (Kaarli Aluoja), Leo Kalmet. Teine rida, vasa- 
kult esimene Ly Lasner, teine Hugo Reiman, neljas Rahel Olbrei, viies Paul Sepp, kuues Hanno Kom- 
pus, kaheksas Aili Engelberg. Kolmas rida, vasakult esimene Johannes Nolk (Kaljola), viies Richard 
Kuljus, kuues Felix Moor, seitsmes Fritz (Priit) Põldroos. 


Esimene publiku ette astumine toimub 
1922. aasta jaanuaris. Selleks oli «Kilk 
koldel». Kavalehel veel pateetilisemad 
kutsed templisse. «Astugem sisse kõik... 
kõik... Lavaaltari tuli, mis süüdatud 
põlema preester-näitleja tulise hinge- 
ihaga, sulatab meid ühiseks vägevaks 
kiidulauluks. .Läheneme ühes ohvri- 
tule suitsuga tundmatule jumalusele.» 

Samal kavalehel on ka teine tekst. 
«Nagu oleme võtnud näidendi harjutuse 
kestvuse vaid õppetööna, mida teeme ar- 
mastusest ja huvist kunsti vastu, nii 
etendus on suur õppetund publikuga 
kontakti loomise mõttes. Sest vastne 
teater on loov mitte üksi laval, vaid ka 


50 publikus. Publik ja näitleja, näitleja ja 


Töö kestab edasi vastsete võimaluste ot- 
simisega.» 

Et töö kesta saaks, selleks vajasid ka 
stuudiolased katust pea kohale. 1921. aas- 
ta ajalehtede kuulutuskülgedelt võime 
leida mitmesugust taktikat ja mitmeid 
paroole: «Soovin osta kohe südalinna 
kivimaja. Pakk. saata slit. «Süda»». 


«Majaperemehed tähelepanu! Eesti 
Draamastuudio tarvitab linna keskel 8— 
10 toalist korterit. Soovitajale vaevata- 
su. Pakk. saata slit. «Studio» all.» 


«Soliidne välismaa äri tarvitab kiires 
korras linna keskel suuremaid ruume. 
Soovitajale hea vaevatasu välisvaluutas. 
Pakk. slt. «Soliid äri» all.» 


Stuudio siseelu on mõningatel perioo- 
didel kauniski keeruline. Kool tajub, et 
senine töö on olnud süsteemitu, liigselt 
inspiratsioonile lootev, fikseerimata 


lõppeesmärgiga. «Asuti seniste seisukoh- 
tade ja saavutuste ümberhindamisele. 
Nägime, et elu nõuab kindlamat vor- 
melit, kategoorilist põhialust. Teadsime, 


võrd lavaküpseks, et oma teatrikunsti 
tõekspidamisi taheti kuulutada täisõi- 
gusliku teatrina. 

Kuigi Draamateater ja Draamastuu- 
dio olid kaks teineteisest erinevat loo- 
mingulist organismi, ei tohiks jätta mär- 
kimata neid sildu, mis kõrvuti eksistee- 
rimisel iseeneslikult tekivad. 


Tallinna Draamateatri veteranid 1946. aastal. ! rida: Ly Lasner, Priit Põldroos ja Aili Engelberg; II 
rida: Johannes Kaljola, Kaarli Aluoja ja Leo Kalmet. 


revolutsiooni võime läbi viia vaid siis, 
kui meie revolutsioonilistel lippudel on 
küllalt selged loosungid...» («Päeva- 
leht» 30. VI 1923.) 

Samal ajal kui kool otsis lipuloosun- 
git ja palus eksisteerimiseks linnavalit- 
suselt toetust, sai ta sedapuhku leiva ase- 
mel kivi. «Linna rahandusasjade osa- 
kond tuli arvamisele, et kool veel alles 
noor asutus on, milleks ta võrsub ja mis- 
suguse kindla kuju ta omale tulevikus 
omandab, sellepärast ka teadmata on, 
kui palju kool kasu võiks tuua, 
ja ei soovita abiraha määramist. 

Linnavalitsus on rahaasjanduse osa- 
konna seisukohaga ühinenud ja abiraha 
määramisest keeldunud.» («Päevaleht» 
14. III 1923.) 

Draamateatri Tallinnast lahkumise 
ajaks olid stuudiolased saanud juba nii- 


Kõigepealt Paul Sepa keerukas lava- 
isiksus, kes üheaegselt oli Draamastuu- 
dio ainus erialapedagoog ja Draamateat- 
ri lavastaja. «[ — — —] kergelt süttiv, 
kergelt jahtuv. Kalkulatsioonides eesku- 
julikult eksija. Kõiges kinnihaarav, ent 
mitte kergelt lõpuleviija. Alati ideedega, 
olgu need siis kunstiilmast või tegelik- 
kusest. Ikka ees kavatsus, ideede reali- 
seerimine. Ja ikka portfell täis uusi taga- 
vara ideid.» Tema suurus ja nõrkus! «Ta 
on hea, tunnustatav, klassikalise reper- 
tuaari puhul. Sundimatult libastuv, ek- 
siv, toores ja võõras realistlikkude teoste 
tõlgitsusis.» [ J. Pert. «Paul Sepp» — 
(Essee).] 

1921. aastast hakkame nägema Draa- 
mateatri kavalehtedel Draamastuudio 
õpilaste nimesid. Kuigi abijõududena, 
aga see oli siiski lavalolemine koos Paul 

RUDOLF ENGELBERG (1896—1928) — Draama- 
stuudio teatri juhiks kujunev noor lavastaja ja 
pedagoog. Selle perspektiivi lõikas läbi surm. 31- 
aastaseks jäänud Engelbergi elukäik: õppinud 
Kitzberg-Pappeli erastuudios, 1920. aastast Draa- 
mastuudio teatrikootis. Samal ajal saab Draa- 
mateatri näitlejaks. Juba koolis olles asub ta ju- 
hendama ka teisi. Töötab välja eesti foneetika ko- 
hase lavahäälduse käsiraamatu. Lõpetab kooli 


1924. aasta kevadel. Siitpeale on Draamastuudio 
lavastajaist väljapaistvaim, selle koolis aga fonee- 
tika ja hiljem ka lavapraktika õpetaja. Lavastusi: 
M. Mohri «Improvisatsioonid juunis», O. Wilde'i 
*Salome», G. Hauptmanni «Kobranahka kasu- 
kas», M. Metsanurga «Kindrali poeg», E. Hardti 
«Narr Tantris», A. Kitzbergi «Libahunt» ja ainult 
kord etenduda jõudnud (lavastajaga peaosas) 
L. Pirandello «Mees, loom ja voorus». Oma hüüd- 
nime donny sai ta esimese osa järgi Draamastuu- 
dio teatrikooli avaetenduses «Kilk koldel». Siit- 
peale jäi ta üldtuntuna Jonny Engelbergiks ja ees- 
nimi Rudolf figureeris vaid paberites. 

Pulmapilt 1924. aastast. Jonny ja ta pruut, stuu- 
diokaeslane Ally, Aili Tihkan-Engelberg. 


Pinna, Liina Reimani ja teiste selle 
hetke märkimisväärsete näitlejatega. 


Rudolf Engelberg, stuudio erudeeritu- 
maid ja silmapaistvamaid lavaandeid, 
töötab Draamateatris näitlejana. Õige 
lühikese ajaga tõuseb ta kavalehe esi- 
nimeks. Ta osaleb ka Draamateatri näit- 
lejate märgukirjas oma seltsi juhatusele, 
kus fikseeritakse, et näitlejaskond peab 
seltsi tööd asjatundmatuks ja soovitab, 
et teatri kunstilise juhtimise võtaks enda 
kätte Paul Sepp ja administreerimise 
August Sunne. Ka märgitakse ära, et 
teatri repertuaaripoliitikat peaks muut- 
ma nii, et publik ei jääks teatrikaugeks. 
«Repertuaar peab olema elav, mis suu- 
remaid hulki suudaks huvitada. Temas ei 
tohi puududa tundlikkus, ta peab olema 
rikas tegevuselt, dramaatiliselt läbiela- 
miselt, efektilt ja tekstilt suurematele 
hulkadele arusaadav ja vastuvõetav. 
Naljamängud ei tohi olla ainult sisutud 
ja mõttetud jandid, vaid neis peab olema 
loominguline tegevus, terve ja arusaadav 
huumor, elavus ja ühtlasi hingeline läbi- 
elamus.» (TMM T 93/63.) 


Oodatud sisereformi ei toimunud, või 
see hilines, sest Draamateatrit see enam 
ei päästnud. 

Tallinnas aga jäid vabaks ühed lava- 
lauad ja oli noor kollektiiv, kes neid 
vajas. Aastaid hiljem meenutab Leo Kal- 
met: noorel trupil, kel samuti puudus 
igasugune majanduslik tagatis, oli siiski 
julgus astuda lepinguvahekorda Saksa 
Teatri Seltsiga. «Meie organiseerusime 
teisiti. Igal näitlejal oli esialgu kõrval- 
teenistus. Nii oli Priit Põldroos haige- 
kassa ametnik, Rudolf Engelberg trüki- 
tööline, Felix Moor raudteeametnik, 
Joh. Kaljola habemeajaja, hilisematest 
lendudest juurdetulnud Ed. Tinn aptee- 
ker, Aadu Hõimre raamatupidaja, mina 
kooliõpetaja.» (TMM T 456 1/19.) 


Teatri majanduslikku kitsikust aitas 
mõnevõrra leevendada Tallinna Töölis- 
teatri Ühingu loomine. Rahaliselt toeta- 
sid seda tööliskonna hulgas kultuuri le- 
vitamisest huvitatud organisatsioonid. 


«Töölisteatri asutamise mõte tekkis 
1925. a. algupoole ja selle tekitajaks oli 
tol ajal seesmiselt tugevnenud tööliskon- 
na vajadus kultuurilise iseseisvuse ja 
omaloomingu järele. See tööliskonna oma 
kunstilise asutuse loomise mõte küpses 


kitsamas ringis kiiresti ja jõudis oma 
esimese teoni 1925. a. sügisel, mil regist- 
reeriti «Tallinna Töölisteatri Ühingu põ- 
hikiri — asutajad liikmed: Pr. Põldroos, 
E. Kink ja J. Nerep.» (Oskar Kurmiste. 
«Töölisteater 1926—1936».) 


Kui ühing sama aasta novembris pi- 
das oma esimese peakoosoleku, siis võtsid 


M 


teatri nimi. Ei müüda mitte ainult la- 
vastusi, vaid ka etendusi. 
23. VIII 1926 otsusteraamatust: 
Töölisteater palub lisaetendust. 
Otsus. Lisaetenduste honorariks mää- 
rata Mk. 5 000 etenduse pealt + erakord- 
sed kulud, näit. hr. Lauteri esinemise pu- 
hul. 


Draamastuudio teatri ringreis, 1931. Vasakult esimene Johannes Kaljola, kolmas Ly Lasner, neljas 
Adolf Himbeck (Ado Hõimre), paremalt kolmas Voldemar Alev. 


sellest osa ka Otto Aloe, Karl Otto (Kaar- 
li Aluoja), Rudolf Engelberg, Priit 
Põldroos ja Leo Kalmet, praktiliselt kõik 
Draamastuudio juhtivad liikmed. Mõle- 
ma teatri näitlejad olid samad. Ja et üks 
teater saaks eksisteerida, selleks müüs ta 
lavastuse teisele. Draamastuudio otsuste 
raamatus 1. VII 1926 on perspektiivplaan 
kirja pandud nii: 

«1) iga 2 kuu jooksul anda 3 esieten- 


dust 

2) repertuaari võtta 6 stuudio lavas- 
tust [ — — —] 
5 uut lavastust Töölisteatrile» 


(TMM T456 1/15) 


On tekkinud kentsakas olukord: Töölis- 
teater (juhtisikud — Põldroos, Aloe, 
Engelberg) ostab Draamastuudiolt (juht- 
isikud — Põldroos, Aloe, Engelberg) la- 
vastuse, mille afišile pannakse Töölis- 


31. VIII 1926 on otsusteraamatus fik- 
seeritud Ants Lauteri honorar: Iga osa 
väljatöötamise pealt Mk. 5 000, mängimi- 
se eest 2000 Mk. 

Lauteri lavastajahonorari suurus on 
jäetud lahtiseks. Loodetakse saada la- 
vastus 3 500 margaga, ja kui see ei sobi, 
on ülemmääraks 15000 marka. 

5. X 1926: Tallinna Töölisteatri juha- 


tuse liikmetele ja kandidaatidele või-- 


maldada vaba läbikäik kõigile Draama- 
stuudio etendustele. 

16. I 1927 Töölisteatri palvel 30. I 
1927 Tapal, Haridusseltsimaja avamis- 
etenduseks mängimise küsimus. 

Otsus: Põhimõtteliselt pooldada, kuid 
esineda mitte vähem kui 10 000 neto ho- 
norari eest. 

Ega seegi raha, mis üle Töölisteatri 
Draamastuudio kassasse tuli, kuigi suur 
olnud, kuid ta siiski aitas veidi, et stuu- 
dioteater võiks hinge jääda. 

Vallatusi ringreisilt, 1937. Made Varango, Mori 
Möldre, Linda Paberit, Edmund Aumere, Ruut Tar- 
mo ja Ado Hõimre. 


1926. aasta arveraamatutest selgub, 
et aasta jooksul on kõnealune raha lae- 
kunud järgmiselt. 

Jaanuar: Saadud E. Kinki 
eelsummana 40000 Mk. 
Veebruar: Saadud eelsummana ja 
honorari arvel 31 200 Mk. 

Märts: Saadud N. Andreseni kaudu 


kaudu 


54 tšekiga 15 000 Mk ja rahas 6 000 Mk. 


Aprill: N. Andreseni kaudu saadud 


sularaha 40000 Mk, E. Kinki kaudu 
1 000 Mk. 
Juuli: saadud N. Andreseni kaudu 


3500 Mk sularaha ja tšekiga 15 000 Mk. 
Oktoober: saadud N. Andreseni 
kaudu kahe tšekiga kokku 25 000 Mk. 
November: saadud honorari arvel 
11 500 Mk. 

(TMM T 456 1/25) 


Välja märgitud on ainult üleantud sula- 
raha. Nendele summadele lisandub veel hulga- 
nisti igasuguste ja igapäevaste tööde katet. 


Igasuguseid ja igapäevaseid väikemu- 
resid on teatril palju. Elati niivõrd peost 
suhu, et isegi kirjutusmasina ostmine 
oli aastaid kestvaks probleemiks. Ja kui 
telliti uusi kostüüme, siis lasti need teha 
nii, et nad sobiksid vähemalt kahele 
lavastusele. Kui etendusel vajati muusi- 
kat, siis osteti grammofon ja paar plaati 
tingimusel, et «hr. Aloe need pärast ring- 
reisi teatrilt ära ostab». Kuidas muretse- 
da piisaval hulgal 25-sendilisi? Sest Sak- 
sa Teatris seati sisse elektri tarbimise 
automaat, mis andis lavavalgust siis, kui 
teda nende 25-listega pidevalt toideti. 
Või kuidas lohutada talumeest, kelle ho- 
bune näitlejaid raudteejaamast mängu- 
kohta viies aiste vahel hinge heidab? 


Ajalehekuulutus õpilaste vastuvõtmise kohta 


Draamastuudio teatrikooli. 1922. 


Teaterkunstikooli uute Õpi- 
taste wastuwõtmise eksamid 


80. ja 31. angus*il k. a. kell 6 õbval, S Tarta mnt. 33: 
Nõnetaw kesstoo 1 haridus, erandid. tehskse wald eriti 
anderikkaile. Palwekirjade wastuwõtm. sesissmas igap' 
ki 6-—8 õht. Palwakir ale juure lisade: 1) Hardustun- 
nistus; 2) Ristimistunaistas; 3) Sõaväekohustuse tun- 
nistus: e"k nende tõestatud ürakirjad 

8 Juhatus. 
P. 8. krsami kawa-; —Ilulugemire, katkendid, 
elüüdid, improwis itsioonid. 


Hooaeg 1927/28 on Draamastuudio 
elus üks raskemaid: 19. jaanuaril lah- 
kub jäädavalt Rudolf Engelberg — teat- 
ri vaimne ja loominguline juht. 

«Tol ajajärgul püüti lahendada prob- 
leemi: kas luua teatrile lipukiri ja 
toimida selle järele, või peab teatri ilme 
avalduma selle töös? Mõlemal seisu- 


veab, aitab see suuresti täita teatrite sa- 
geli vägagi tühje taskuid. Kui sajab, jää- 
vad teatrile ainult kulud. 1928. a. laulu- 
peo-õhtutel organiseeris Draamastuudio 
eriti suurejoonelised vabaõhuetendused. 
Kaasa tegid eesti lavade paremad jõud 
üle maa! Mängiti Sophoklese «Antigo- 
net» ja Adsoni «Toomapäeva». Lavasta- 


Vanas Draamateatris August Sunne entusiastlikul eestvõttel kujunenud lastelavastuste traditsioon 
täienes 1930. aastate lõpul nukuetendustega. Leo Kalmet sai neiks innustust Tšehhimaalt. Foto 1938. aas- 
tast, nukuetenduse proovilt. Vasakul kunstnik Päären Raudvee, ees keskel Voldemar Alev, twga paremalt 


Leo Kalmet, Aino Talvi, istub Salme Reek. 


kohal oli pooldajaid. Enamus kaldus vii- 
masele, mis jäi kestvamaks aluseks teat- 
ritegevuses.» (J. Pert. «Draamastuudio 
1920—1930» .) 

See tee ei sobinud Põldroosile. Ja põ- 
hiliselt sellest tulenebki kahe teatri, 
Draamastuudio ja Töölisteatri lahkulöö- 
mine. P. Põldroosi lahkumine jätab teatri 
ilma lavastajata. Seni küllaltki heataht- 
lik arvustus hakkab muutuma nõudliku- 
maks. Ennustatakse isegi teatri väljasu- 
remist. 

Kuid stuudiolastel on usku endasse, 
likvideerumise asemel otsitakse edasi- 
elamiseks ja teatritegemiseks uusi või- 
malusi. 

Taaselustatakse vana Draamateatri 
vabaõhuetenduste traditsioon. Vabaõhu- 
teater — see on õnnemäng ilmaga. Kui 


jad P. Sepp ja A. Lauter. «Postimehest» 
4. VII 28: ««Antigone» lavastus (...) 
muutus kümnete tuhandete ees luuleli- 
seks eluks. Näitejuht oli liikuma pannud 
lavastuses suured massikoorid. Ta oli 
need mitte üksi pannud liikuma, vaid 
neist toonud välja traagilise kõikumise, 
hulkade kõne, hulkade plastika ja laval 
nende grupeeringu. Tuhandepealine te- 
gelaste-hulk, tõrvikuid käes hoides, moo- 
dustas laval, peaks ütlema «plastilise 
sümfonia».» (J. Pert.) 

Kümme aastat hiljem: «Kas mikrofo- 
ni appivõtmine oli tarviline, on väga 
küsitav. Eelmised, iseäranes esimesed 
vabaõhuetendused, on näidanud, et vaik- 
se ilmaga ei lähe tekst kaduma. 
[ — — —] Näitleja hääled kõlasid üldi- 


selt valjuhääldajast nagu läbi hakkma- 55 

sina lastuna...» (V. Mettus, «Päeva- 
leht» 25. 06. 38.) 

Vahepeal on "Tallinnas registreerunud 
lavakunstiühing +«Rändteater». Ka 
«Rändteatril» oli rahakott nii tühi, et 
eksisteeriti näitlejate poolt antud veks- 
lite arvel. Lepinguliselt kõlas see nii. 

«[ — — —] Tagatiseks annab iga le- 
piguosaline «Rändteatri» kollektiivi 
kaks vekslit ä 5000 (viistuhat) Emrk. 
Neid veksleid võib «Rändteatri» kollek- 
tiivi juhatus kasutada «Rändteatri» eel- 
tööde kulude kindlustamiseks, diskon- 
teerides neid pankades või pantides neid 
eraisikutele.» (TMM T 433.) 

Draamastuudio ning Rändteatri esin- 
dajad astuvad läbirääkimisse: kas mitte 
nimetatud teatrid ühendada? Nii see 
sündiski. «Saabub uus teater nende kahe 
jõududest. Selle uue teatri hooldajaks 
määratakse Draamastuudio Ühing, kus- 
juures selliselt uuendatult Draamastuu- 
dio võtab enda kanda +«Rändteatri» 
ülesanded täielikult.» (J. Pert «Draama- 
stuudio 1920—1930» .) 

See liitumine (hooajal 1928/29) jättis 
mõlemad teatrid hinge. 

da siis tuleb «Mikumärdi»! 

Kui Draamastuudio esimesel tegevus- 
aastal 1924/25 külastas tema Tallinna- 
etendusi 6863 inimest, siis 1929. aastal oli 
Tallinna publiku arv tõusnud juba 
81 337-ni, sellest «Mikumärdi» publikut 
21 459. 

Sellega oli Tallinna esimese sõnala- 
vastusteatri eksisteerimine kindlustatud. 


Koostanud MAIMU VALTER 


Jeatri- 


(loobus 


STANISLAVSKI-SÜMPOOSION 
STOCKHOLMIS 


Tänavuse maikuu viimasel nädalal toimus 
Stockholmi teatrielus tähelepanuväärne sünd- 
mus — K. Stanislavski loomemeetodi tutvus- 
tamisele pühendatud sümpoosion. Südalinnas 
asuvas Kultuurihoones (Kulturhuset) alustati 
ettekannetega, osavõtt oli avatud kõigile 
kunstihuvilistele. Inger Zielfeldt, Stockholmi 
ülikooli ja teatriinstituudi õppejõud ja teat- 
riteadlane andis ülevaate Stanislavski loo- 
mingust, töömeetodist ja selle tähtsusest prae- 
guses teatripildis. Tutvustavat ja analüüsi- 
vat ettekannet täiendasid Stanislavskile pü- 
hendatud näitus ja filmid. 

Sümpoosioni huvikeskmeks osutusid Taganka- 
teatri ja Moskva Kunstiteatri peanäitejuhti- 
de A. Efrose ja 0. Jefremovi esinemised, mis 
käsitlesid Stanislavski tõlgendamise problee- 
me ja analüüsisid tema loomepõhimõtteid. 
Stanislavski, «sajandi teatrimehe» — nii teda 
nimetati —, teatripraktiku ja teoreetiku tä- 
hendusest praeguses lavailmas kõnelesid Ing- 
lise teatrikunsti kolledži rektor J. Benedetti, 
California ülikooli professor ja ajakirja 
«Acting Power» toimetaja R. Cohen, lavastaja 
M. Kurtõn, teatriajaloolane F. Rokem jt. 
Kahele avapäevale järgnes viis päeva kestnud 
seminar, milles käsitleti Stanislavski põhi- 
mõtete tähtsust ja osa tänases teatrimaail- 
mas. Elavad mõttevahetused ja diskussioonid 
kinnitasid Stanislavski teoreetiliste seisukoh- 
tade nüüdisaegsust. Teda nimetati meie kaas- 
aegse näitlejaloomingu ja tõlgendusmeetodi 


Tähelepanu äratas Stanislavski otsese õpilase 
Angelina Stepanova osavõtt sümpoosionist. 
Tema meenutused Stanislavski tööst näitleja- 
ga kujunesid erakordseks kohtumiseks veetle- 
va grand old lady'ga. 


«Reameeste» naised 


Tänavu on olnud Eesti—Valgevene kultuurivahetuse aasta. Vastasti- 
kustele kirjanduse ja kunsti päevadele eelnes vahetult kummalgi juhul 
nn rahvusteatri, esindusliku sõnalavastusteatri külaskäik. Sügisel 
Kingissepa-nimeline Draamateater Minskis, kevadel Kupala-nimeline 
Tallinnas. Viimase kaasatoodud repertuaarist pakkus meie teatriüld- 
susele suuremat huvi Dudaravi «Reamehed», V. Rajevski riikliku pree- 
mia pälvinud lavastus. Võrdlusmoment vahest ennekõike. Kuidas vaa- 
tab võõrast lavastust näitleja, kes ise sama näidendiga töövahekor- 
ras? Oma lavastusest, M. Mikiveri lavastatud «Reameestest»,oli keva- 
del Draamateatri 17. garderoobis vähemalt niisama palju juttu kui kü- 
laliste omast (teatriajakirjal oluline fikseerida sedagi). Vestlesid gar- 
deroobikaaslased Ita Ever (meie lavastuses Naine, kes tuleb koondus- 
laagrist), Mari Lill (Veera), Maria Klenskaja (Liida) ja Helle-Reet Hele- 
nurm (Maria). Paraku juhtus külalistel «Reameestega» äpardus: koju 
oli ununenud lint lavastuse helitaustaga, millel tervikus kaalukas 
osa täita. Vähemalt esimene Tallinna-etendus oli seetõttu kahjuks 


poolik. Teatris võib kõike juhtuda! 


Ita Ever: Mina nägingi esimesel õh- 
tul, ilma õige helita. Ja ilmselt oli see 
tõesti üks õnnetu etendus. Ma arvan, et 
sellele juhtumile võrdväärsena võiks ette 
kujutada olukorda, kus me äkki «Pilvede 
värvides» jääksime ilma muusikata ja 
oleksime seatud fakti ette, et mängima 
peab... See mõjus etenduse kvaliteedile, 
mõjus näitlejate meeleolule. Päris kind- 
lasti! Mina tulin teatrisse küll ilma min- 
gi eelarvamuse või umbusuta, ootasin 
üht tüsedat, võimast etendust. Sellepä- 
rast, et nad mängivad oma asja ja küllap 
nad juba oskavad seda hästi teha. Pea- 
legi need riiklikud preemiad ja «Balti 
teatrikevade» auhinnad ja selle lavastuse 
eelseisev Ameerika-sõit — kõik see andis 
ju ette nagu garantii. Ja kui eesriie lahti 
läks, siis minule isiklikult meeldis see 
show: püssipaugud, kinosuits, väga pom- 
poosne lavakujundus. Mina armastan va- 
hel üldse suurt teatraalsust. Igatahes 
tekkis tunne, et kui kujundus ja eelmäng 
on juba niisugune, mis sealt siis veel tu- 
lema hakkab... Aga paraku hakkasid 
muljed kesiseks muutuma. Seda elamust 
ma ei saanud, mis ma oletasin ja lootsin. 


Aga maolen ka päris kindel, et selle eten- 
duse helitausta kaod andsid oma tagasi- 
löögi näitlejatele. 

Mari Lill: Ega nad päris helita ei män- 
ginud. Meie Viive Ernesaks otsis kokku 
ja tegi neile mingi asendusvariandi. Pau- 
ku, linnulaulu ja kirikukelli. Aga see oli 
muidugi ainult hädaabinõu. Publiku 
jaoks mõeldud. Näitleja seisukohast on 
see ikka hirmus, kui etenduses midagi ei 
klapi ja on võõras. Sest vahel annab mõni 
valgus ka täpse aktsendi, õige meeleolu, 
mis siis veel muusikast rääkida. Aga tei- 
seks õhtuks jõudis nende oma lint ko- 
hale. 

Helle-Reet Helenurm: Esimesel eten- 
dusel ei teadnud oodata, mis muusika 
seal peab olema, olin ainult kuulnud, et 
pool tüki laengust tuleb muusikast. Tei- 
sel õhtul oli selge: orel! 

Lill: Orelivilede karkass oli laval, ku- 
junduses. Ja kui keegi seda puudutas — 
läks nagu kogemata vastu või siis lõi 
vastu neid ribisid — tuli kohe heli, nagu 
oleks keegi orelit puudutanud. Kord 
vaiksemalt, kord valjemalt. See oli see 
«helinipp» läbi kogu terviku. 

Ever: Etendus oli neil dünaamiline — 
liikuv, voolav. Ja seda eelkõige vist tänu 
lavakujundusele? 

Maria Klenskaja: Muidugi. Neil oli la- 
va täis asju, sammastikke, kujusid. Meil 
on lava lage. Kui ühed inimesed lähevad, 
teised tulevad, siis lagedal laval on tule- 
mine-minemine paratamatult näha ja lu- 
gu tükeldub n-ö etteastete vaheldumi- 
seks. Valgevenelastel oli mõni tegelane 
samba taga varjus, hüppas kohe kiiresti 
sisse, jne. Aga kas pole nii, et mõlema 
lavastuse kujundus vastab selle näitleja- 
te mängulaadile? Kui nende mängulaadi 
puhul oleks lava paljas, oleks veel imeli- 
kum vaadata. Meil on üldse napim ja kar- 
gem kogu see asi. 

Lill: Finaalis ilmusid orelivilede alt 
nähtavale langenute fotod. Palju fotosid. 
Kas pole illustratiivne? Mõjub kuidagi 
magedalt, õpetlikult. 

Helenurm: Kas see pole ka kordus- 
võte? Või kumb esietendus varem, Mins- 
kis «Reamehed» või Moskvas Mark Zah- 
harovi «Optimistlik tragöödia»? Aga 


A. Dudaravi «Reamehed» J. Kupala nim Valgevene 
Riiklikus Akadeemilises Draamateatris (lavastaja 
V, Rajeuski). Dugin — A. Denissov, 
T. Nikolajeva. 


Veera — 


need oreliviled kujundusena täidavad ik- 
ka põhilise osa lavaajast. 

Ever: Jah, ka allalangenud kiriku- 
maalid ja üksikud detailid kujudest, 
mis on pommitamisel maha kukkunud. 
Neid on lava täis. Ka padrunikesti. Rek- 
visiiti on seal igatahes kõvasti. Aga ku- 
jundus on siiski efektne. Roostetoonides. 
Põlenud maailm. Väga efektselt nad mui- 
dugi ka surid, klammerdudes kirikusam- 
maste külge — lava samal ajal pöörles... 
Aga ma usun, et meie mehed mängivad 
paremini. 

Helenurm: Mina arvan seda ka. Meie 
tükis olen ma sunnitud istuma varemete 
taga, et iga kord parajal hetkel kummita- 
ma ilmuda, ja mul on õhtust õhtusse 
oma tüki kuuldemängu huvitavam kuu- 
lata, kui oli praegu vaadata mulle uut, 
tundmatut lavastust. Eriti mis puudutab 
kahe mehe, Dugini ja Dervojedi stseene. 
Boriss Tuch kirjutas «Õhtulehes», et val- 
gevenelastel on tüki raskuspunkt viidud 
Soljanikule ja Buštetsile — kuidas üks ei 
saa sõdida ja millisena teine sõjast välja 
tuleb. Meil on siis tõesti vist need kaks 
lavastajat, kes kaasa teevad, nii erakord- 
selt tugevad isiksused, et meie tüki ras- 
kuspunkt läheb muidugi Duginile ja Der- 
vojedile. Näitlejad olid peaaegu samaea- 
lised kui meil. Dervojed oli kübeke va- 
nem. Või mõjus ta lihtsalt kui vanem hea- 
südamlik paksuke, kuidagi näärivanali- 
kult. Mine tea, võib-olla nende kahe tege- 
lase puhul professionaalses tasemes ei 
olnudki eriti vahet, aga isiksuse mastaap 
on küll meie lavastuse kasuks. 


Klenskaja: Nende lavastuse rõhk oli 
minu arvates üldse kusagil mujal. Meil 
ei ole ju seda algust, kus sureb sidemees 
ja raadio teel tuleb kutsung: «ZI06eda! 
IHo6eda ...Tõe Tui, Iloõeda? ...» Tema 
signaal, tema nimetus on see IToõeda, ta 
saab surma ja kutsung jääb nagu õh- 
ku... Nende tükk on sellest, mis hinnaga 
see võit on saadud, kui jube see kõik oli. 
Aga minul oli seda enam jube näha, et 
need inimesed on terve sõja läbi käinud ja 
mängivad tüki lõpus ikka veel nii, nagu 
oleks sõja algus. Meie lavastuses on nagu 
paremini tabatud see, et küll on ebaloo- 
mulik ja ebainimlik, kui sõda muutub 
tööks ja inimene sellega harjub, ja et mis 
need inimesed pärast sõda edasi teevad. 
Neil on see otse teksti mööda — kui see 
noor poiss Võilill saadetakse ära ja mui- 


dugi Buštetsi kaudu —, üks-ühele män- 
gitud. Aga meie tükis on ju kõigil see 
probleem — see on ka Dugini probleem, 
Dervojedi probleem, Soljaniku probleem. 

Ever: Põnev oli muidugi vaadata, mis 
need naised siis seal ka teevad. Ei tea, 
kas olen nüüd oma etendusse nii armu- 
nud või..., aga leian ikka, et see mis 
meil tehakse, on õigem — eks oma rollide 
kallal on vaeva nähtud, pusitud ja need 
mitutpidi läbi mõeldud. Minul jäi küll 
vajaka naistest tervikuna. Ja oma osa 
täitja, ehkki ta oli neil ka üks tiitlitega 
näitlejanna, julgen öelda, valmistas pet- 
tumuse. Kuigi taotlusest sain ma aru: ta 
oli tahetud viia nagu ei millegi pinnale, 
nii et ei taipa, on ta ära pööranud või on 
ta päris normaalne. Ta oli ära, 
eemal — kõigis oma mõtetes ja reagee- 
rimistes. Kuid ma kujutasin ette, et see 
on tal siiski sügavuti minevamalt teh- 
tud. Aga mis mulle mõjus ootamatult ja 
väga meeldis oli see, kuidas ta leivaga 
ümber käis. Meie lavastuses mina söön 
seda pakutud leiba, ja enese arvates väga 
isukalt. Aga neil — Dervojed määris 
seal naistele võid leiva peale, ja see naine 
hoidis oma leivatükki aina peos, hoidis 
kui reliikviat, ei julgenud üldse ham- 
mustada, ainult vaatas kogu aeg. Ja kü- 
bemed, mis pudenesid riietele, korjas ta 
kõik tagasi peo peale ja hoidis nagu mus- 
tadeks päevadeks või mingiks teatud 
ajaks — edaspidiseks. See oli päris mõ- 
juv. Stseen oli viidud tahapoole, lava 
keskele, võib-olla ka seetõttu ei pääsenud 
tervenisti maksuvusele. Aga Ljuska mul- 
le meeldis, nende naistest võib-olla kõige 
enam. Ta lihtsalt mängis huvitavalt ja 
jõudis minu kui vaatajani mõjuvalt. Ta 
oli napp, kuid väga täpne. Muide, ma ei 
mäleta, kas näidendisse on sisse kirjuta- 
tud, et Maria näitab end Dervojedile 
mitu korda — nagu meil? 

Helenurm: Mikiver on pannud Maria 
muide ka hoopis teistesse kohtadesse, kui 
autoril on ette nähtud, kuigi autori järgi 
peab ta ilmuma siiski mitu korda. 

Klenskaja: Nende lavastuses nägime 
teda ainult üks kord, ja siis oli ta ka sü- 
gavusse pandud; mul tuli pähe, et kui 
saalis mõne muu koha peal istuks, võib- 
olla ei märkakski teda. 

Helenurm: Teine kord siiski vilksatas 
veel. Hetk ja vilksti! 

Ever: Nii vähe. Huvitav, et nad seda 
teemat ei rõhuta, meil on Maria ilmumi- 


ne ju nii tähtis — sümbolkuju, kuigi epi- 
soodiline. (Mari Lillele) Aga kuidas sulle 
sinu Veera meeldis? (Üldine naer.) Selles 
mõttes, et meil on see stseen staatiline, 
aga neil oli ta ülitormiline. Üliemotsio- 
naalne, ütleksin ma ka selle Veera kohta. 
Näitlejanna oli ripsmed ära värvinud ja 
ripsmetušš jooksis nii efektselt mööda 
põski alla, kui ta nuttis... 

Lill: Niipalju kui mina olen vaadanud 
tükke, milles ise olen kaasa mänginud, 
on alati just niisugune tunne. Kui võõ- 
ras lavastus võib-olla ka tervikuna mõ- 
jub ja üllatab, siis oma rolli vaatad alati 
seesuguse pilguga... et nüüd oli viga. 
Isegi kui too näitleja õigustab ära, miks 
ta nii teeb. Arvatavasti on sul enesel ka 
mingi sisemine näitlejarežii või seletus, 
miks sina omamoodi mängid, ja teine 
lihtsalt ei veena sind. Kogu aeg sa nagu 
asetad oma sisetegevust rollis sinna kõr- 
vale ja küsid: aga miks ta nii teeb? Kogu 
aeg vaidled temaga. Teine natuur, teine 
temperament, teine tõde. Seekord oli ka 
kõik hoopis teistmoodi lahendatud, neil 
oli lõpus sellist tekstigi juures, mida meil 
pole. Ja minule arusaamatu: Veera sai 
teada, et meesrelab, kuigi enne oli saanud 
mehe surmateate; ta tuleb ja kohe ar- 
mastab teda, ainult armastab. Aga ta ei 
pruugiks sugugi tulla ainult suure ar- 
mastusega — kui inimene on sulle saat- 
nud kirja, et ta on surnud, siis tekib ju , 
ka umbusk, viha — miks sa seda tegid, 
miks? Minu meelest tahab ta meest 
ainult silmast silma näha. Seal on kõik 
koos — viha, armastus, kahtlus. Ja just 
need üleminekud, kui palju ühes stsee- 
nis toimuda jõuab, neid seal küll ei ol- 
nud. 

Helenurm: Meie lavastus on üleni 
kargem. Veel üks näide. Mulle meeldis vä- 
ga nende Võilill, kogu roll — kuidas see 
noor näitleja mängis. Ja äkki tuleb nagu 
kõrvakiil, kui ta lõpus ära läheb ning üt- 
leb: «Ma armastan teid!» (meil on see 
tekst kärbitud). Sest mul on see ammu 
selge! Keda ta siis veel armastab? Ema 
tal ei ole, õde ei ole, need on tapetud, isast 
ei tea midagi, võib-olla on veel kuskil 
sõjakatlas alles, võib-olla ei. Loomulikult 
armastab ta neid mehi, kes teda on hoid- 
nud, sellepärast ei tahagi ta sealt ära 
minna. Aga kas mees seda siis niimoodi 
ütleb! Või peale või! 

Klenskaja: Võilill, jah, ka mulle tun- 

mängisid nagu rohkem teksti mööda, 
üks-ühele, kui olid ootamatused, tulid 
need temalt. Meie Võililled on mõlemad 
väga tublid. Aga tema oli kuidagi erili- 
ne, ei leia sõnu, ta oligi nagu — võilill. 
Teised meesnäitlejad on seal riikliku 
preemia laureaadid, aga tema paistis 
kõige tundlikum, kõige peenem näitleja 
laval. Nojah, me teame tükki peast. Ei 
tea, kui oleks puhta lehena vaadanud, 
kuidas siis oleks mõjunud. Aga eks ole 
enne ka nähtud tükke, mida ise on mängi- 
tud, teise teatri esituses. Siis on tavaliselt 
magusamad, ilusamad kohad need, kus 
mõni asi on lahendatud ootamatult — 
näe, seda meil ei ole; vaata, mille peale 
tulid. Aga seekord niisuguseid kohti mi- 
nu jaoks peaaegu ei olnudki. 

Helenurm: Mõni koht siiski oli. Mäle- 
tad, Buštets sigaretiga, I vaatuses, kui 
ta sõber Miška, sidemees, on surma saa- 
nud. Kustutas sigareti peopessa ära. Seal 
on juttu sellest, et kui ta Berliini jõuab, 
kustutab ta suitsu Hitleri otsaette. Aga 
siinsamas, selle suitsu pani põlema, ei 
tõmmanudki vist suurt ja kustutas ära 
peopessa. Ega meil Urb ei tee midagi pa- 
hasti, ta mõjub vist juba oma kujuga ro- 
bustselt, suurelt. Seal ei mänginud üld- 
segi suur mees, aga ta oli nagu terasest, 
kandilisem, masinlikum: oli näha, et ini- 
mesel on kõik närvid välja pekstud, et 
inimene on nagu muutunud, moonuta- 
tud. 

Klenskaja: Hästi leitud oli ka see, kui 
Dugin saab oma autasud ja tuleb nende- 
ga väeossa tagasi. Sammuke-paar tan- 
got, ja hetkega tagasi sõjaeelne aeg, tei- 
ne, unustatud elu, pidu — see oli nii inim- 
lik. Üldse, terve see stseen oli vahva. 
Kõik vaatasid Duginit nagu ehitud jõu- 
lupuud ja Dervojed hakkas norima, et 
millal välja teed... 

Ever: Jah, aga üldiselt — meie tükk 
tungib nagu sügavamale, imbub sisse. 
Seal oli väga palju välist huvitavust. 

Klenskaja: Kummaline, jah, kui alles 
proovides tegime seda tükki, küll oli siis 
meil kõigil kahtlusi. Naljakas, et nende 
etendustega (või proovide lõpus juba?) 
oled läinud sellesse lavastusse nii sisse, 
kõik on hakanud, vastupidi, nii jooksma, 
tundub õige, ainuvõimalik. Lausa usku- 
matu, kui omaseks on nüüd juba saanud 
meie oma «Reamehed». 


Ceatri- 

Schilleri «Maria Stuart», mida polnud Suur- 
britannias nähtud 1956. aastast saadik, toodi 
lavale Glasgow' Citizen Theatre's. Uues tõlkes 
on püütud jäljendada tänapäeva kõne- ja 
ametkondlikku keelt, et keskaegset poliiti- 
list intriigi kaasajale lähendada. Philip Prow- 
se'i lavastust peavad kriitikud veenvaks ja 
väljendusrikkaks. Nimiosalist kehastab Anne 
Mitchel, kes imiteerib oskuslikult prantsuse 
aktsenti. Samas teatris mängitakse Rolf 
Hochhuthi uut näidendit «Juudit». Drama- 
turg on Vanast Testamendist pärit loo siir- 
danud tänapäeva. 


AO 


Rahvusvaheline Shakespeare'i-kongress toi- 
mus 1.—6. aprillini 1986 Lääne-Berliinis, 
teemaks «Shakespeare'i kujundid». Kohal oli 
umbes 600 osavõtjat rahvuslikest Shakes- 
peare'i ühingutest. Korraldajaks on rahvus- 
vaheline Shakespeare'i Assotsiatsioon suure 
kirjaniku kodulinnas Stratford-upon-A vonis. 


OA 


Hiinas korraldati esmakordselt Bertolt Brech- 
tile pühendatud sümpoosion. Selle raames võis 
Pekingis ja Shanghais vaadata «Kaukaasia 
kriidiringi», «Härra Puntilat» ja teisi klassiku 
draamateoseid. 


DO 


Austraalia linnas Melbourne'is avati kolme 
saaliga teatrikompleks, mis mahutab 3280 
pealtvaatajat ja läks maksma 43 miljonit 
dollarit. Ringikujuline teatrihoone, mille katu- 
seks laservalgustusega 115 meetri kõrgune 
mini Eiffeli torn, moodustab Victoria kunsti- 
keskuse viimase ehitusjärgu. 


O 


Teatriga jättis hüvasti Marika Rökk, 71-aasta- 
ne lava- ja revüütäht. Lahkumisetenduseks 
oli Viini Raimund-Theater'is Päl Abrahämi 
operett «Savoy ball». Esinema hakkas Rökk 
juba 10-aastaselt, lavakarjääri pikkuseks ku- 
junes seega 61 aastat. 


Taasavatud «Pirita» 


Järjest suureneva konkurentsi tingi- 
mustes (televisioon, video) ei ole kinodel 
enam teist teed, kui aja nõudmistega 
kaasas käia, mis tähendab eelkõige uute 
võimaluste otsimist publiku võitmiseks. 
Et kinoprobleemid üleliiduliselt aktuaal- 
sed on, seda näitas 1985. aasta NSVL Ki- 
nokomitee, Kinoliidu ja Arhitektide Lii- 
du korraldatud ideekonkurss «Perspek- 
tiivne kino», millest osavõtt kujunes vä- 
ga aktiivseks — laekus 248 projekti. Sel- 
gelt tuli välja üldine tendents, kus kino 
ei käsitleta enam kui lihtsalt vastava sis- 
seseadega filminäitamise kohta, vaid kui 
kompleksset kultuuriasutust, milles pea- 
mine polegi enam film ise (seda võib ka 
kodus vaadata), vaid võimalus suhelda 
ja mitmekülgselt aega veeta. Konkursile 
pakuti välja mitmesuguseid variante ki- 
node sobitamiseks linnakeskustesse (va- 
nadesse hoonetesse, maa-alustesse tunne- 
litesse), sest uurimused on näidanud, et 
vaatamata kinode ehitamisele uusrajoo- 
nidesse, eelistavad ka mikrorajoonide 


«Pirita» Pirita teelt, 


KARIN HALLAS 


elanikud (ja eriti kinopubliku enamik — 
noored) siiski kesklinna kinosid. Siin 
kohtutakse tuttavatega, ühtlasi aetakse 
asju, tehakse oste jne. Enamik konkursi- 
projekte nägigi ette mitmefunktsiooni- 
liste kinokeskuste loomist väikekauban- 
duse, teenustöökodade, kohvikute ja muu 
sellisega. Esikoha võitis projekt, mille 
autorid (E. Popova, I. Dolinskaja, D. Fjo- 
dorov, K. Markus; Moskva) pakkusid 
välja idee rekonstrueerida eestlastelegi 
hästi tuntud Moskva Sobinovski põiktä- 
nava/Suvorovi puiestee kvartal suure- 
jooneliseks kinopassaažiks mitut liiki ki- 
nosaalide, näituste ja lugemistubade, 
kohvikute, teenuspunktide, lastenurkade 
ja kõige muuga. Võistlusprojektide seas 
oli esindatud ka kohvikkino variant (III 
preemia, B. Nikitin; Zelenodolsk), kuid, 
nagu nenditi konkursi kommentaaris 
(« Arhitektura» 1. VI 1986), sellise Saksa 
DV-s laialt levinud variandi realiseeri- 
mine on meil raske ametkondlike barjää- 
ride tõttu. 

Et neid kummalisi barjääre on siiski 
võimalik ületada, näitab väike, juuli al- 
gul uueilmelisena taas tegevust alusta- 
nud Pirita kino, tõenäoliselt siis esimene 
kohvikkino Nõukogude Liidus. 

«Pirita» kino on alles nii uus, et pal- 
jud mäletavad veel hästi teda vananagi. 
1949. aastal projekteeritud «Pirita» oli 
esimene uus kino sõjajärgses Tallinnas. 
Kino avati Nõukogude Eesti XI aastapäe- 
vaks — 27. juulil 1951. Tema tagasihoid- 
likus arhitektuuris (tehnik H. Karro) 
elas veel funktsionalismi vaim. Vaatama- 
ta ilukarniisile, fassaadiornamendile ja 
pilastritele saalis ei püüdnud see hoone 
kajastada ei võidupaatost ega usku hel- 
gesse homsesse. See oli lihtsalt üks väike 
puhkerajooni kino, rahulik ja inimsõbra- 
lik, ümbritsetud männimetsast ja rohe- 
lusest. Rahu ja männimetsa osati hin- 
nata: esmalt väljapakutud tüüplahendu- 
se lükkas linna arhitektuuriosakond ta- 
gasi, nõudes Kinematograafia Ministee- 
riumilt (oli selline) individuaalprojekti 
tellimist, mis näeks ette suvitusrajoo- 
nile kohasema ja esinduslikuma kino- 


hoone. Valminud lihtne sümmeetriline 
ehitis on praeguse hoone keskosa (saal ja 
fuajee). Keset fassaadi püüdis pilku 
hoogsatäheline kiri «Pirita», kino ees oli 
varikatusega terrass, mis vasakul lõppes 
väikese klaasitud lehtlaga. 1950. aastate 
lõpul — 1960. algul sai hoone mõlemad 
madalamad esitiivad — 1958 laiendati 
vasakule poole kassaruumi ja fuajeed 
(lehtla kadus) ning 1962 valmis parem- 
poolne juurdeehitis, kuhu paigutati raa- 
matukauplus (praeguse kohvibaari ko- 
hal). 

Kino rekonstrueerimise projekt val- 
mis aastatel 1981—1982, autoriks Tiina 
Kaljundi. Arhitekt pidas õigeks vana 
hoonet võimalikult vähe rikkuda ja tule- 
mus näitab, et ta tegi õigesti. Vajalikud 
uued ruumid (kinomehaaniku ruum, 
täiendav ventilatsioonikamber, uus tre- 
pikoda) on peidetud hoone kahele poole 
väljaulatuvate tiibade taha, nad on la- 
hendatud mahuliselt võrdselt ja nii on 
säilitatud algne sümmeetriaidee. Uued 
juurdeehitised mõjuvad orgaaniliselt, 
niisugustel puhkudel on tunne, et hoone 


on ise märkamatult kasvanud, vastupi- 
diselt arvukatele juhtumitele, mis tekita- 
vad assotsiatsiooni juhuslikult kokku- 
kleebitud majadest. Samas ei mõju kino- 
hoone vanana — siin pole püüdlikult res- 
taureeritud, vaid olemasoleva materjali 
alusel loominguliselt edasi mindud. Sor- 
diinselt kasutatud postmodernistlikud 
võtted on omal kohal ja muudavad hoone 
huvitavaks ning sobivaks Pirita keskuse 
üldlaadiga, mille aktsentideks on funkt- 
sionalistlik restoran ja uusfunktsiona- 
listlik kaubanduskeskus. Kino keskosa 
rõhutab endiselt 2-korruseline saalikor- 
pus, selle ees on säilinud varjualune ter- 
rass — hädavajalik element hoonetele, 
mille ees saadakse kokku. Vana terrassi 
moderniseeritud jätkuks on kolmnurksed 
katusealused etteulatuva kohvikuosa lõi- 


Kino kohvik. 
A. Ilo fotod 


gatud nurkade kohal. Laiad võrdruutsed 
aknad on meeldivalt traditsioonilised ja 
ühtlasi moodsalt uued. Karniisiornamen- 
dist on valge värviga esile toodud vaid 
vertikaalsakmed (see on kooskõlas hoone 
üldise geometrismiga), moeroosa fassaa- 
di lõpetab poolkaaremotiiviga kirjakom- 
positsioon. Niisuguses art deco'likus kon- 
tekstis on omal kohal ka omaaegne orna- 
mendiribake keset fassaadi (see oleks va- 
balt võinud samuti valge olla). 

Hoone väärib vaatamist ka tagant- 
poolt. Endiste sirgete, tagasihoidlike tul- 
padega liigendatud külgseinte asemel 
näeme elavat sikisakilist astmestikku, 
klotsimänguline mahtude liigendus ja 
huvitavad detailid — päris ja valeak- 
naga trepinišš, «kadunud» uks — pane- 
vad end uudistama. Juba on ka kinosõber 

Kostja seinale oma autogrammi jäädvus- 
tanud — kindel märk, et maja on omaks 
võetud. 


Siseruumide kujundus (Helle Neemre) 
on läbi viidud meeldivalt ühtselt. Ku- 
junduse juhatab sisse roosa kassaruum 
efektse elektripirnidest raamitud kassa- 
aknaga, mis ei kujuta endast mingit kit- 
sast pilu ega ole ka piletiostjast eralda- 
tud paksu klaasiga nagu meil tavaliselt, 
just nagu oleks kinopileti müüjale ost- 
jaga suhtlemine otse eluohtlik. Vestibüü- 
li roosaruudulised radiaatorivõred ja erk 
malelaudpõrand jätkuvad fuajees ja koh- 
vibaaris. Viimane on minu arvates sise- 
ruumidest kõige õnnestunum. Endise 
raamatupoe mahtu on tänava suunas 
laiendatud, laiade ruudustatud akendega 
(kui tuimalt oleksid siin mõjunud vitriin- 
aknad!) ruum lõpeb trapetsikujuliselt. 
Sisekujunduse põhivärvid — valge-roo- 
sa-tumesinine-must — mängivad siin pa- 
rajalt doseerituina kenasti kokku. Kogu 
ruumi läbib ruudustikumotiiv, mis va- 
rieerub põrandal, radiaatorivõredel, ak- 
najaotustes, kasseteeritud ripplaes. Ja 
oleks ka meie teistes avalikes ruumides 
rohkem rohelust! 

Saal on atraktiivne ja kinolik, seda 
ennekõike tänu elektripirnidega tikitud 
mustadele ekspressiivsetele poolkaartele. 
Kinosaalide häda on ikka olnud see, et hä- 
maras neid keegi eriti ei näe, seepärast 
on kinosaalis oluline nimelt mäng val- 
gustusega. Poolkaarsed +«karnevalipir- 
nid» on hea idee, lisaks efektile on nad 
ilmekaks raamiks akustilistele akmig- 
raanplaatidele, mis seinatäite kaupa 
ühtlaselt rittalaotuina väga igavad olek- 
sid olnud. Kompositisioonirütm tuleneb 
omaaegsete pilastrite paigutusest, mille 
väärikus lülitatuina sedavõrd atraktiiv- 
sesse kompositisooni on muidugi tundu- 
valt kahanenud, ent selle säilitamine 
oleks nõudnud heast ideest loobumist. 
Meeldivalt mõjub ekraan elevpunase dra- 
perii ja poolkaarse poodiumiga. Sinna 
kõrvale kujutlesin kaks palmipuud. (Äk- 
ki leidub mõni efektne potipuu, mis aken- 
deta ruumiga lepib? See muudaks ruu- 
mi hubasemaks, «kohvikulisemaks». Mõ- 
ni «rosin» võiks olla ka fuajees, olgu 
selleks kas või stiilne seinakell, praegu- 
sed fuajee ja kohvibaari kellad tahak- 
sid küll väljavahetamist.) 

Kohvikulauad kinosaalis — inimesele, 


kes on eluaeg harjunud kinos istudes 
naabri küünarnuki nügimist taluma, on 
see igatahes ootamatu kogemus. Kuna 
film juhtus olema hea ja saalis oli vaik- 
ne — keegi ei söandanud lusikaga kõlis- 
tada, rääkimata uue kohvi või viineri- 
portsu järele minemisest —, siis tabasin 
end mõttelt, et kas ikka tasus võimaluse 
pärast seansi ajal paar korda kohvi rüü- 
bata kinost kohvikut teha. Ohverdati ju 
ikkagi pooled istekohad (saalis on 60 koh- 
ta) jne. Samas taipasin: just niisugusest 
mõtlemisest ongi tulnud suured ja ano- 
nüümsed konveierkinod, kus vaatajal ei 
teki tunnet, et see on koht tema jaoks, et 
siin on ka temale mõeldud. Pirita kinos 
anonüümsuse tunnet ei teki, inimesele 
on siin antud võimalus säilitada indi- 
viduaalne ruum, tunda end mugavalt 
(muide, toolid võiksid saalis küll muga- 
vamad olla) ja lahedalt (ventilatsioon 
töötab küll eeskujulikult, vaatamata väl- 
jas lõõmanud 30 kraadile polnud saalis 
umbne). On muidugi inimesi, kes peavad 
rohkem lugu küünarnukitundest, aga 
eks nemad räägivad enda eest ise. Kuju- 
tan ette, et eriti mõnus võiks olla siin 
mitmesugustel . kinoklubiseltskondadel 
õhtuid täitvaid üritusi korraldada, püha- 
päeviti aga võiks kohvikkinosse tulla las- 
tega multifilme vaatama. Lahendamist 
tahaks garderoobi asi — talvel kasukas 
ei ole kohvilaua taga just mugav (nagid 
saali nagu uues «Energias»?, muidugi 
vastavalt kujundatuina). Siin-seal tahab 
mõni asi veel kohendamist, sest paraku 
ei ole ka selles roosas unistuste maailmas 
viimistlustööd igal pool perfektsed. Aga 
küllap kinotöötajad mõtlevad isegi, kui- 
das «Piritat» huvitavana ja ilusana hoi- 
da, töö ju alles algas. Esialgsed muljed 
on igatahes kenad — värskest majast, 
viisakaist võõrustajaist, heast itaalia ko- 
möödiast ja suhkruga mustadest sõstar- 
dest. 


Jeatri- 

Lawrence Olivier pälvis peaosatäitmise eest 
«Kuningas Leari» telelavastuses «Emmy» te- 
levisiooniauhinna. Viimasel ajal esineb maest- 
ro suhteliselt harva, kuid iga ülesastu- 
mist saadab publiku ja kriitika kõrgendatud 
huvi ja üksmeelne tunnustus. 


O 


Poola maalikunstniku ja dramaturgi Stanis- 
law Witkiewiczi 100. sünniaastapäeva tähis- 
tati kodumaal arvukate näituste ja uusla- 
vastustega. 1939. aastal surnud kunstniku 
teosed on peaaegu kõigi juhtivate teatrite 
mängukavas. Üks tema tuntumaid tükke 
«Kingsepad» tuli korraga välja nii Varssavis 
kui Wrockawis. 


(| 


Ungari Teatriühing korraldas neljandat korda 
festivali, kus kõik 12 provintsiteatrit olid 
esindatud viimase hooaja parima lavastusega 
(omal valikul). Repertuaaris olid teiste seas 
Shakespeare'i ja Goldoni, Ürkõny ja Gyurkõ, 
O'Neilli ja Joyce'i teosed. Uuenduseks oli 
Budapesti teatrite ametlik osavõtt festiva- 
list (kaasa arvatud Lasteteater ja Rockitea- 
ter). Kõige ühtlasema taseme eest hooajal 
1984/85 autasustati Zalaegerszegi teatrit, kes 
festivalil näitas Babeli järgi seatud drama- 
tiseeringut «Lihavõtted». Enam vastukaja 
leidis Läszlö Gyurkõ +Doktor Faustus» 
Kecskemõti teatrilt (lavastaja Miklõs ja Janc- 
sõ). Revüülaadsete stseenidena esitati lugu 
kartmatust demokraadist ja hilisemast kom- 
munistist, kes oma leppimatuse tõttu ajava- 
hemikul 1944—1956 kolm korda vangis istub, 
kuni lõpuks rehabiliteeritakse ja määratakse 
linnanõukogu esimeheks. Selleks ajaks on te- 
mast saanud murtud inimene, kes otsib nais- 
te juurest unustust ja hukkub lõpuks õnne- 
tusjuhtumil. 


O 


Septembris-oktoobris 1985 toimus Frankfur- 
dis Maini ääres rahvusvaheline festival 
«Maailma teater», kus osales veerandsada 
truppi enam kui 50 lavastusega. Kõrg- 
punktideks kujunesid Pariisi Centre Inter- 
national des Cršations Thšätrales'i ja Peter 
Brooki lavastatud «Mahabharata» triloogia 
etendused. 


O 


Tuntud näitleja, lavastaja ja draamakirja- 
niku Athol Fugerdi uus tükk «Teekond Me- 
kasse» läheb menukalt kogu angloameerika 
teatrimaailmas. Edule panid aluse autori enda 


lavastused kolmes erinevas maailmajaos: 
Johannesburgis (LAV). Londoni Rahvusteat- 
ris ja Yale'i Repertuaariteatris (USA). Näi- 
dend jutustab lesestunud Helen Martinist, ke- 
da ümberkaudsed peavad veidrikuks, sest nai- 
ne ei käi kirikus ja on oma aeda rajanud pri- 
vaatse «Meka». See kujutab endast fantasti- 
liste ja sümboolsete skulptuuride džunglit. 
Niisugune kummaline individuaalse vabadu- 
se väljendus on vastukarva kogu külale, kelle 
ruuporiks on pastor Marcus. Heleni eest hoolit- 
semise sildi all tahetakse teda saata vana- 
dekodusse. Ajendiks saab vanaproua hooletus 
tulega ümberkäimisel, mis oleks võinud terve 
maja maha põletada. Olukorra päästab Heleni 
sõber, noor kooliõpetaja, kes julgustab teda 
survele vastu seisma ja kaitsma oma indivi- 
duaalsust konventsionaalse välismaailma eest. 


O 


«Elisabeth — naine lausa juhuse tõttu». Nii- 
sugust pealkirja kannab Dario Fo uus näi- 
temäng, mis esietendus Monfalcone Teatro 
Communale's. Fo jutustab väljamõeldud lugu 
Inglismaa kuningannast Elisabeth I ja teat- 
rist, kus tegutses Shakespeare. Autor, kes on 
ise ka lavastaja, esineb sedapuhku naise 
rollis. Dario Fo sõnade järgi käsitleb tükk 
intelligentsi positsiooni ja ülesannet maail- 
mas. Tekst on üheaegselt poliitiline ja mo- 
raliseeriv. Möödunud aegade valgusel käsitleb 
autor ka teatri funktsiooni nüüdismaailmas. 


AO 


Maurice Bšõjart lavastas koos Jean-Louis 
Berrault'ga jaapanlase Yukio Mishima järgi 
«Nõ-teatri viis moodsat tükki». Koreograafi 
ja prantsuse teatrirežissööri ühislavastus 
sündis Belgia Rahvusooperi ja Renaud* — 
Berrault'* ühingu koostööna. Lavaküpseks sai 
see Brüsseli 7 höätre de ' Ancienne Belgigue'is, 
seejärel näidati kompositsiooni Pariisi Champs 
Elyõsšes* teatris. 


O 


Liv Ullman kehastab peaosalist Brechti 
«Ema Courage'is» Oslo Norkse Teater'i la- 
val. Pressiesindajatele antud intervjuus kin- 
nitas näitlejatar, et see roll väljendab tema 
enda seisukohti sõja mõttetusest ja süütute 
inimeste rõhumisest. 


Muistne ohvritamm Muhumaal Võlla mõisa põllul. 


26. juuli 1913. 


Johannes Pääsukese 


märkmed 1913. aasta suviselt matkalt II 


/Kell '/2 12 öösi astusime kauaoodatud 
Muhu pinna pääle./ Läksime minema, kuni 
ühe theemajani jõudsime, et eesuks lahti oli, 
astusime sisse, kuid kedagi ei olnud ülevel, 
Pidime siis kõva laudpingi oma asemeks vali- 
da. Pääle ülestõusmist hakasime kohe tööle, 
võtsime Kuivaste sadama /üles/ ja siis edasi 
Soonda küla poole, kus mukulaisi kõigeroh- 
kem oli, enamjagu kõigil, niipalju kui ma näi- 
nud olen, on veel rahvariided seljas, mis oma 
värvi rikkuse poolest setuomadest ette on. 
Naesed kannavad siin kõik lühikesi juukseid 
ja seelikuid, ka küla hooned, suurteed ja ma- 
jaõued on välispidi väega puhtad, sest et muhu 
naesed neid ühtelugu pühivad, imelik näeb see 
ka võerale, et muhu naesed alati sukka kua- 
vad, tuleb ta heinamaalt vai käib ta maanted 
mööda, alati kuatakse «vardaid», kodu veel 
rääkimata. Peatasime siis Soonda külas, tegi- 


66 me mitmesugused ülesvõtteid, ostsime ka va- 


navara, mida siin veel laialt saadaval on ja mi- 
da muhulased ise pakuvad, aga ilma ei anna 
nad midagi, kõigi eest nõuutakse hinda, ainult 
söömine on odavam. «Suurelmaal» nõuuti ik- 
ka söögi eest, piim, või ja leib 20 kop., kuna 
siin 10 kop. eest rohkem süüa saad. Soon- 
dast viis tee meid Viirakülasse, kus ööd oli- 
me. Hommikul võtsime Muhumaa ainukese 
Lutheruseusu kiriku sehest kui väljastpoolt 
üles ja jälle Külasema külasse. Enne aga käisi- 
me Grünthali juures sehest, kust süüa ja maa- 
sikaid saime. Külasemalt keerasime Painastu 
külasse, oli enne aga tegemist, kui sinna pääsi- 
me, sest et teeraalt ära eksisime, nii siis käi- 
sime üle karja ja heinamaade, üle aiade ja 
kraavide, mis ka meie riided läbi märjaks 
tegi. Külasse jõudes trehvasime ühte talusse, 
kus ka ennem vanavara korjajad olid öömajal 
olnud. Võeti lahkesti vastu öömaja kui söögi 
poolest, heitsime siis ka aegsasti magama, 


sest et ülevel midagi enam teha ei olnud, ka 
parandati siin minu püksid ära, nende seisu- 
kord nägi halastamata tagastpoolt välja. Pü- 
hapäeva hommikul käisime Rintsi kiriku juu- 
res ja maasikametsas, kust himu ka ära süüa 
võisime. Tagasiminnes läks teekond Kallaste 
küla poole, siin huvitavat midagi ei olnud, 
ainult järsk mere pank. Esmaspäeval jälle 
edasi Kogova küla poole. Et vihm äkiste pääle 
tuli, siis litsusime jookstes lähema küla poole, 
kus tormiga vanalagunenud sepikotta varjule 


maja ei olnud, õnneks nägime eemal mõisa 
rehi, kuhu siis ka ankrusse lõime. Et heinu 
saadaval ei olnud, siis heitsime palja maa 
pääle magama, ainult mõne õle kõrre koblasi- 
me pimedas pää alla, mis juhtumisi sinna oli 
jäetud. Hommikul, kui ülesärkasime, sadas ik- 
kagi vihma. Kella 10 paiku näis tagastpoolt 
juba selgemaid pilvesi, kohe hakasime mi- 
nema, sest ka kõht lõi kurri. Jõudsime siis Iga 
külasse, kus esimesse peresse sööma läksime, 
sest kere oli nii hele, et torka kas või sõrmega 


Meremuda vedajad Suure lahe äärest Kuressaare terviseparandajate jaoks. 


saime, siis kuulasime ligi paar tundi, enne kui 
vihm üle jäi. Et ka taaritünn säälsamas oli, 
siis kastsime hoolega kõri. Kui ilm juba val- 
gemaks lõi, hakasime edasi minema, kui/d/ 
saime ainult Külasema külani, kui jälle teine 
hoog tuli, see pidas meid kuni õhtuni kinni. 
Arvasime siia öömajale jääda, kuid vihm jäi 
k. 8 ajal järele, et öömajale liiga vara oli jääda, 
läksime veel korraks teele, kuid nagu kiusteks 
ei saanud me oma eesmärgile, kuhu ainult 
6 v. sai. Vihma hakkas jälle koledasti valama, 
olime ka parajasti keset välja, kus ühtegi elu- 


läbi. Parkisime siis endid hoolega täis ja mak- 
sime 10 kop., sest et kusagil pool rohkem ei 
võetud. Võtsime siis kõrvalolevas talus sepi- 
paja üles ja vanaaegse külakaevu. Vihm, mis juba 
mitu korda õrritanud oli, hakkas nüüd sadama 
nagu oa vardast. Ei jäänud meil muud nõuu 
üle, kui ka siia ööseks jääda. Vaheajal paran- 
dati minu kino ja fotoaparat ära, sest et tisler 
ja sepp mõlemad sääl trehvasivad olema. Kell 
9 ülestõustes lasksid mõned endid veel üles- 
võtta ja siis Kogova poole. Siin midagi ise- 
äralikku ülesvõtta ei olnud, ainult 1 künni- 

pildi ja vanavara saime juure. Edasi Linnuse 
maalinna poole, oli siin tööga valmis, keera- 
sime sammud Suure väina silla poole, et Saa- 
remaale jõuda. Sild oli üle 3 v. pikk kivist ja 
mullast tehtud. Esimene peatispunkt oli meil 
Orisaar, siia jätsime haupm /ees/ Ratturi juure 
osast vanavara, selle/ks/ et tagasitulles ühes 
võtta. Jõime enne veel ühe kottpimeda poola- 
kase teemajas theed, saatsime telegrammi ära 
ja marsch edasi — Ariste külasse. Siin võib 
märgata, et inimesed enam nii lahked ei ole 
kui Muhumaal, sest öömaja oli meil raske saa- 
da, viimaks suure nurumise järele saime pool- 
äralagunenud suitsumaja pööningule, kus ma- 
gamine kuidagi ei tahtnud õnnestada. Edasi 
Pöide linnamäele, mägi on suurepäraline. 
Säält läksime ühte külasse, kus me sõime ja 
vanavara kah saime, pealeselle peatasime 
Herra Paulmeistri juures, kus meile kohvi 
tehti. Pääleselle sõime tema aias kirssa, puna- 
seid sõstraid, vabarnaid nii kõhu täis, et himu 
ära oli. Siis saatis meid Paulmeister teele me- 
reranda, kust huvitavat palgiparvetamist ar- 
vasime ülesvõtta, kuid miime inimese seletuse 
järele eksisime siiski ära, nii et kuhugile Tiisu 
talusse. Siin olid õige lahked Suarlased, anti 
hoolega õlut ja tubli keretäis klimbi suppi. Ka 
ööseks jäime siia, et kommikul haruldast loo- 
tegemist ülesvõtta, kus ligi 60 inimest ametis 
on. Säält sõitsime üle mere lahe, säält edasi 


68 kuni Valjala linnamöeni, säält Kaali kraateri 


Sörulased. 


kaudu Kaarma kiriku juure, üle Kaarma kiri- 
ku ja linnamäe Upa külast läbi Kuresaare, 
kuhu õhtul kella 6 ajal saime. Öömajal olime 
Eesti seltsis. Kuresaare loss on algupäraline 
ja terve, kõigerohkem võib siit mõni muistse- 
aja uurija materjali leida, loss on sehestpoolt 
koguni endist viisi sisseseatega. Edasi minnes 
tegime mudavedajatest ülesvõtteid. Siis Nas- 
valt kuni Salmeni. Rahvariides inimesi lei- 
dub siinpool väega vähä, saab näha, kuidas 
eespool on. Mõntu mõisa ali mererannas vede- 
leb vanaaegne suurtükk, mida museum võiks 
jär/e/lpärida, ka mererand on siin kaunis ke- 
na. Eespool tuli Sääre ranna ots ja tuletorn 
(paak), säält ülevelt otsast on suurepäraline 
vaade mere ja ranna poole. Järgmine peatis- 
koht oli Sääre mõisa, kus süüa saime. Edasi 
Jämaja poole. Siinpool leidub rahvariides ini- 
mesi veel kaunis rohkesti, mujal on kõik juba 
ümbermuutunud. Ka künnihärgi peetakse veel 
mõnes «elus». Karki mõisa «saksus» midagi 
iseäralikku ei pakkunud. Mõisaomanik oli väe- 
ga lahke mees, andis süüa ja näitas ka oma 
maaltoasid mida laita ei võinud. Ööd 18. Julil 
saime suure hädaga /...?/ kuskil peres, sest pe- 
remees ei tahtnud meid kuidagi võtta, «ütles, 
kui juba mõisnikul ruumi Teite jaoks pole, ei 
siis mina ka või lubada». Viimaks laskus ta 
siiski järele, andis tangu putru ja haput piima, 
sest meie kered olid ka heledad lõunast saa- 
dik. Ainult söömise juures valitseb mustus 


igalpool, ennesöönud isiku mustad lusikad 
antaks ka meile ette ja muudkui «larbi», 
ka nuga ei ole kellegil peres, ainult paar tas- 
kunuga peremehel ja sutasel, see on kõik, on 
teinekord üsna hää, kui omastkäest võtta on. 
Järgmise öömaja saamiseks oli jällegi tegemist, 
käisime aga pääle /...?/ pääle, kuni viimaks 
süüa ja öömaja saime. Hommikul tegime rugi 
talgust ülesvõtteid, kus hulk inimesi töötas, 
siinn/e/ komme on veel vana eestlaste laadi, 
et pered üksteist tööjuures aitavad, ka ole ei 
puudu sarnasel korral /õllest/, ka meile pakuti 
teda rohkesti, nii et ma koguni purju jäin. Üleüld- 
se leidub Saaremaal rahvariides inimesi niisama- 
häs/ti/ kui koguni mitte. Ka öömaja /ei/ taha 
ükski naljalt võerale lubada. Paljud saar- 
lased ja sõrvelaste jutus on kuulda, et nende 
poegi rohkesti Amerikast laevadel ja mujal 
hästi teenivad ning vahetevahel jälle kodu- 
maale vaatama tulevad. «Mitmed ütlevad, on 
teil aga rasked kimbud taluda». Lõunaajaks 
jõudsime Kihelkonnale, kus me theemajasse 
astusime. Oli just laupäev, pühapäeval pidi 
siin Paula Brehm kontserti andma, saal on 
selleks küll haledavõitu. Sõime siis hoolega 
kõhud täis ja saime ka siinse päevapiltnikuga 
tuttavaks, kes meid oma juure kutsus. Olime 
ööd tema juures ja hommikul jälle edasi Undva 
poole, kuhu õhtuks jõudsime. Kihelkonnal 
olid talgulistel suur tantsupidu, mida igakord 
ainult talgude aja! peetakse, õllekapp käib 


Muhu Igaküla sepp Andrei Sõber. 


siis käest kätte, ka viina ja tantsu ei puudu, 
riidlemist ei tulevat sarnaste! pidudel nal- 
jalt kunagi ette. Ka vargusi pole Saaremaal 
karta, võid omad kompsud kuhu tahes jätta, 
keegi neid ei puudu. Rahvariides inimesi ei ole 
siinpool mitte ühtegi. Undvas peatasime gar- 
donis, kus me dr. Kallase kirja järele theed 
palusime ja saime, viimati jäeti meid ka ööseks 
siia, sest et aeg hiline oli ja küla kaugel. Hom- 
mikul oli meil hea juhtumine, nii et paadiga 
üle lahe Ninasele saime. Oli kole suured 
lained, nii et mul okse otse hinge sehest välja 
kiskuda tahtis. Varsti olimegi Ninasel, algu- 
päraline küla oma väljanägemise poolest. Siin 
panime plattesid soldatite gardonis sisse ja 
jõime theed ja tegime hulka ülesvõtteid. Ni- 
nase küla on otse nagu päevapiltniku jaoks 
loodud, majad ja küla on väega algupäraline, 
/rohkem/ kui kuskil mujal Saaremaal. Ka ka- 
lamehi on siin terve leegion, kes merest silka 
igapäev püüavad, vahestarva ka lesti ja turs- 
ke. Ülesvõtteid tegime siin umbes 20, ka häid 
tüüpilisi kalamehi leidus rohkesti. Siis kau- 
belsime jälle ühe kalamehe, kes meid üle lahe 
purjetas ja nii saime hõlpsasti 50 kop. eest 
Pangale, muidu oleksime ringi pidanud käima 
terve päeva ja vaev veel päälekauba. Pangal 
suuremat ei olnud, elu on väega vaikne. Siit 
kohe edasi Võhma külasse, ka siit midagi meile 
silma ei paistnud, ainult 1 vanaeit oli Võhma 


moodi riides, müts nagu sukk peas oli. See 69 

midagi haruldast ei pakkunud, sest et neid ka 
rohkem ühtegi sarnastes riietes ei olnud. Siin 
sõime ka ühes peres tangu putru. Ja edasi 
Orisaare poole. Enamjagu on siinpool metsa 
maa, ei või ühtegi Saaremaa kohta ütelda, et 
ta lage on, jüst niisama kui suurmaa. Õhtuks 
jõudsime Meiuste külasse. Et aeg juba hiline ja 
kered heledad olivad, siis arvasme ööseks siia 
jääda, läksime esimesesse peresse, siit saime 
sõimata, teises peres ka targemat ei olnud, 
kolmandas peres saime suure norimise pääle 
kaaluga 2'/. naela leiba, mis nagu kompvek 
maitses ehk ta küll kivikõva oli. Leppisime 
siis ka sellegagi, ehk küll sellel päeval rohkem 
ei söönud kui hommikul ja õhtul ja seegi oli 
väega vilets. Nüüd hakasime uuesti öömaja 
otsima, mida me viimaks ühe vabadiku juures 
leidsime, siin puhkasime hästi välja, saime 
hommikul 24. tangu putru ja piima ja siis edasi 
Orisaare poole. Kui ma tükk maad ära olin 
käinud, lõi järsku kange valu kõhtu, nii et sun- 
nitud olin maantee ääre maha istuma, niiviisi 
vaevlesin umbes pool tundi, enne kui valu vä- 
hämale jäi ja me oma reisi jälle võisime jät- 
kata. Pea jõudsime Leisile. Theemajas jõime 
theed ja sõime saia, pääle seda lugesime natu- 
ke aega ajalehte ja läksime teele. Maantee viib 
suuremalt jaolt läbi metsade ja mereranda 
mööda. Õhtuks saime Jaani kiriku lähedal 
lahkesti öömajale võetud. 25. hommikul viis tee 
meid Maasi varemetele. Sinna minnes nägime 
kahte jänest varemetel hulkuvat, kes kohe put- 
ku panivad, isegi kaks rästik madu nägin siin 
roomavat. Siinsed varemed näitavad täieliku 
pildi endisest lossist, kraav on senini kaunis 
selgesti veel näha, kust vesi merest sisse voo- 
las, nüüd on ta aga kuiv. Varemete otsast lä- 
häb mitu treppi maa/a/lla, kui ilmatu suured 
lossi toad selgesti näha on, osalt näib neid 
väljastvoolava valguse läbi, osalt on nad kott- 
pimedad. Meil trehvas veel magnesium traati 
ühes olema, nii et kõik maalused keldrid 
läbi käisime. Imestamiseväärt on see, et nad 
senini nii tervelt alal on seisnud. Olid üles- 
võtted tehtud ja uued platted maaluses 
keldris sissepandud, läksime Orisaare poole 
teele, Sääl jõime jällegi theed Lopata juures 
ja õgisime üle 3 naela saia ära, sest kered 
olivad kaunis heledad. Ööd magasime kaup- 
mees Ratturi pööningul, kus all siad meid ma- 
gusa odöri lõhnaga magama uinutasivad. 26. 
hommikul võtsime mõned vaated Orisaarest 
ja olime söömas pr. Mahlströmi juures, kellele 
me oma reisi üle jutustasime. Varsti tuli posti- 
mees Kuivastust, kellega me kaupmees 
Ratturi soovitusel vanavarakasti ja meid Mu- 
humaale sõidutas. Saime natuke teepääl küll 
kasta, aga see kuivas ruttu ära. Soonda külas 
võtsime veel kinole torupillimehe ja rah- 
variides neiu ning Võlla mõisa maapääl oleva 
Muhu ohvritamme üles. Pärast seda palusime 
kuskil Muhu talus süüa ja öömaja, mida ka 
lahkesti lubati. Sell ööl magasin ma väega hal- 


vasti, sest meile olime rehetoas ase tehtud ja 
kole kuumaks köetud. Hommikul sõime 
õige viletsat toitu, sest et neil paremaid käe- 
pärast ei olnud, siis läksime Kuivastu poo- 
le, kus me terve päeva aelesime. On juba hea 
tunne rindus, et reis senini hästi läbi on läinud, 
suuremat juhtumist ei ole tervel reisiajal ette 
tulnud, nüüd ootame aga laeva, kellega koju 
poole purjutada. Viimaks paistis laev Riia 
poolt juba tulemas, säras just kui mõni öökull 
tumedal merel, andis aga ka külma tuule tõttu 
oodata, kuni. Nüüd algas alles rüselemine, 
sest ka muhulasi oli 50 ümber Suurelemaale 
(Väljamaale) tööle minemas, kõigil olid niisa- 
ma palju kompsusi kui meilgi, kiiluti terve 
kaks suurt parkat, üks inimesi ja teine kastisi 
puupüsti täis, nii siis tossutasime merele suure 
laeva ligi, kus ka paar tundi ära kulus, enne 
kui ta minema sai. Et ma laevakiikumist väe- 
ga ei armasta, sellepärast võtsin piletid ka 
Haapsalu, mis meil päälegi veel 1 Rbl. odavam 
tuli. Meri oli küll kaunis tormiline, aga et laev 
suur ja tugev oli, siis ei tunnud kiikumist põr- 
mugi. Nõnda jõudsime siis kolme ja pool tun- 
niga Kuivastust — Hapsalu. Siin ootasime 10 
tundi, enne kui raudruum meid Tallinna poole 
k 4 p. 1. tossutas. 


9. leht Johannes Pääsukese ülestähendustest. 

JOHANNES PÄÄSUKESEST on enamasti — 
niivõrd-kuivõrd — räägitud kui meie esime- 
sest dokumentalistist ning mängufilmitegi- 
jast, vähem kui fotograafist. Nagu avaldatud 
piltidelt näha, oli tal head kaadrivaistu, mis 
tuleks ilmselt nähtavale ka siis, kui fotodena 
peatataks kaadrid tema filmidest. Pääsuke on 
neid autoreid, kellele film algab fotost. 

Tehes küll tellimustööd, jäi Pääsuke paljus 
siiski pildistajaks soma huvi pärast». Noore 
päevapiltniku arusaamine jäädvustatava et- 
nograafilisest tähendusest oli paiguti küllalt 
omapärane, tuletatagu meelde kas või lauseid 
Saaremaa-märkmetest: «Ainult 1 vanaeit oli 
Võhma moodi riides [...]. See midagi harul- 
dast ei pakkunud, sest et neid ka rohkem ühte- 
gi sarnastes riietes ei olnud.» Olgugi et üht 
kui teist võis selliste mõttekäikude tõttu fo- 
tografeerimata jääda, võime vist praegugi 
korrata sõnu ERM-i aastaaruandest: «Hra. 
Pääsuke on oma töö eest õiglast tänu ära 
teeninud.» («Eesti Kirjandus» 1914, 1k 96). 

J. Pääsukese ülestähendused sai toodud lu- 
gejani peaaegu muutmatult — õieti tundega, 
et oleks naeruväärne toimetajakätt liiga kau- 
gele välja sirutada, saati aega, mil filmikunst 
oli alles 18-aastane, Muhu sepad remontisid 
filmikaameraid ning «theemajas» võis koos 
teega tellida ka ajalehte. 


IJ. L. 


Eestimaa rannavaht randrüütel. 5. juuli 1913. 
Muhu kirik. 7. juuli 1915. 


Päevapiltnik J. Pääsuke seltsilisega reisil Ohesaa- 
re külas. 

Sõudes läbi Soome suve 


Suveteatrid, vabaõhukontserdid, tantsu- 
ja laulupeod, võistlused ja festivalid, 
laadad ja lustitamised on ju tuttav il- 
ming Eestiski. Igale poole ei jõua — kui 
kangesti ka ei igatseks. Soomlaste vali- 
kuraskused näivad küll olevat meiega 
võrreldes mitmekordsed. Suvine põhja- 
maa lausa pulbitseb kõiksugustest kul- 
tuurisündmustest (isegi kui jätta arves- 
tamata kodukootud sambakarnevalid, 
pidulikult odafestivaliks nimetatud hei- 
tevõistlused jms). Suuremate lööklainete 
kohin on loomulikult kuulda olnud ka 
mujal mail. Kes siis ei teaks Savonlinna 
ooperipidustusi, kus mh Mati Palmi bass 
«Lendavat hollandlast» edasi kandnud 
ja kuhu järgmisel suvel on oodata lausa 
eestlaste ekspansiooni kui kogu «Esto- 
nia» ooper üle lahe sõuab. Rahvamuusi- 
kuid ja -tantsijaid tõmbab muidugi eel- 
kõige Kaustise festival, kammermusit- 
seerijaid Kuhmo ja džässihulle Pori Jazz 
(ent ka Kalottijazz Tornios ja Haapa- 
rannas). Rockitajad leiavad oma saare 
näiteks Turu Ruisrocki's või Oulu Kuus- 
rocki's; klassikalisema tantsu tegijad 
ning imetlejad on kohtunud Kuopios, sel 
suvel Põhjamaade balleti tähe all. Pea- 
linna au hoiavad muidugi laineharjal 
Helsingin Juhlaviikot, mille tuntud mit- 
mekülgsusele sel sügisel lisatakse veel 
eraldi laste pidunädalad. 

Aga kõrgele võivad lüüa ka ainsaks 
suveks plaanitud ettevõtmise lained. 
Nõnda tundub olevat selle suve üheks 
tõeliseks sündmuseks kerkinud Helsingi 
Ryhmäteatteri poolt Suomenlinna kind- 
lusevaremeis etendatav Don Juan. Selle 
edukäik on küllap alguse saanud juba 
trupi ühisest Molišre'i uustõlkest, mille 
tänapäevane slängiga vürtsitatud keel 
sobib ühtviisi hästi näitlejate suhu kui 
vaatajate kõrvu. Arto af Hallströmi la- 
vastus pillub sädemeid vaid ühes kohas, 
ja sedagi päris konkreetselt: kui kips- 
valgeks kivistatud kivine külaline naiste- 
naerutaja endaga viib. Lavastus on 


diskreetne ja laseb kõigil tegelasil pari- 
mal viisil hiilata. Eriti tabavvaimukalt 
käib see tandemil Kari Heiskanen (Don 
Juan) — Vesa Vierikko (teener). Olles 
kolm tundi hoogsalt ja (pealtnäha) ker- 
gelt publikut naerutanud, saab etendus 
lõpuks hakkama suurepärase efektiga. 
Enamiku aega naerust ettepoole kõveras 
olnud vaatajad tõmbuvad tõsiseks pea- 
tegelase viimase pika monoloogi ajal: 


«Nüüdsel ajal pole see enam häbiasi — 
silmakirjatsemine on moodne pahe, ja kõiki 
moodsaid pahesid peetakse voorusteks. 
Ausa inimese osa on parim kõigist osadest, 
mida elus saab mängida. Tänapäeval on 
variseriametil suuri eeliseid. See on kunst, 
milles teesklus on aukohal, ja kui seda 
ka läbi nähakse, ei julge keegi midagi 
vastu öelda. Kõigi teiste inimlike pahede 
üle mõistetakse kohut, igaüks võib neile 
vabalt ja avalikult kallale kippuda, silma- 
kirjatsemine aga on eesõigustatud pahe, 
mis omaenda käega kõigil suu sulgeb ja 
rahumeeles kuninglikku = karistamatust 
naudib. Teesklus ühendab kõik kamba- 
mehed kitsaks valitud seltskonnaks.» (Ott 
Ojamaa eestindus.) 


»».ja need teised sõnad. Tõmbuvad tõsi- 
seks et Sganarelle'i ebaarutluse tule- 
värgist taas vabanenult naerma pahva- 
tada. 

Kaunite kunstide kõrval lisavad puh- 
kajate valikuraskusi lõbustuspargid ja 
loomaaiad, näitused ja messid. Soovi kor- 
ral võib ka tõsis(ema)t ajuvõimlemist 
harrastada: ohtralt võimalusi pakuvad 
suveülikoolid ja -kursused üle kogu Soo- 
me. Nii näiteks Tampere lähistel Ori- 
vedel mahtusid juuni lõpul programmi 
ka Tuglase ja Wuolijoe seminarid kus 
huvilistega kohtusid mh Juhan Viiding 
ja Mihkel Mutt. 

Igal suuremal linnal ja väikseimalgi 
kunnal näikse justkui kohustusliku tõm- 
benumbrina olevat oma suvesündmus, 
kesätapahtuma. Ja kus seda veel ei ole, 
seal ollakse kindlasti niisugust korral- 
damas. Nii näiteks peeti Ylivieskas 
(u 100 km Oulust edelas) juuli algul 


15 


JYTY °86, kolmeööpäevane «piiritu ela- 
musmaraton», millesse mahtus mitut 
moodi muusikat, kodu- ja välismaiste 
rahvateatritruppide esinemisi jpm nõn- 
da, et programm katkes ühel ööl vaid 
neljaks, teisel viieks tunniks. 


Võiks arvata et igale maitsele juba 
leidub midagi, ent hea mõte suudab ikka 
esile tungida. Üks värske ideeallikas lõi 
kobrutama aastapäevad tagasi, kui noo- 
rema keskpõlve tuntumaid kirjanikke 
Joni Skiftesvik leidis olevat mõtteka 
seostada Oulu oma suvesündmus kirjan- 
dusega — seda enam etsel Põhjala valgel 
linnal on olnud tugev kirjandustradit- 
sioon ning vilgas on kirjanduselu prae- 
gugi. Umbes aasta ettevalmistusi ja tä- 
navuse suve hakul, 16.—18. juunil pee- 
tigi üritus nimega 

Oulua soutamassa. 

Sama nime all oli 100 aastat tagasi 
ilmunud raamat Theodor Frosteruse su- 
lest. Autorinimi — ja sealtpeale ka mehe 
kodanikunimi — oli siiski Teuvo Pakka- 
la. Teos mis väidetavasti seniületamatul 
viisil kirjeldab vana Oulu tõrvatöön- 
dust ja -vedu ning kogu omapärast tõrva- 
kultuuri, on ilmunud viimati a 1965 
«Otava» kirjastusel sarjas «Suomalaisia 
mestareita». Nüüd, kakskümmend aastat 
hiljem igatsetakse uustrükki sellest soo- 
me kirjandusklassiku teosest. (Tõrva- 
töönduski on vähemalt etnograafilises 
mõttes taassündimas: jaanilaupäeval 
süüdati Oulu vabaõhumuuseumis Tur- 
kansaares nüüd juba kuuendat aastat 
järjest tõrvapõletushaud.) 


Kultuuripäevi peeti põhiliselt mere- 
rannas paiknevais keskraamatukogus ja 
linnateatris, ent ka seinte vahelt väljas. 
Paljalt kirjanduslik nähtus «Oulut sõud- 
mas» siiski ei olnud, vaid kaasa oli haara- 
tud teisigi kunstiharusid nii, et seekord- 
seks (üritust kavatsetakse korraldada üle 
aasta) üldteemaks sai «Raamat ja pilt». 
Raamatuist kõneldi ja mitmesuguseid 
pilte — graafikat, päris- ja telefilmi ja 
videot — vaadati-vaadeldi mitmestki 
vinklist. Näha-kuulda sai ka rahvatant- 
su, etlejaid, rockansambleid. 

Esimese päeva juhatas sisse lahtine 
seminar «Pilt raamatust». Pärast Oulu 
abilinnapea Matti Rossi avasõnu asusid 
seda pilti visandama kõigepealt kirjasta- 
jate poole pealt plaanimisdirektor Mauno 

kaupmeeste Liidu esimees Seppo Rou- 
naja. Viimasel ajal pole raamatuäri Soo- 
mes eriti õitsenud ja kõneldakse koguni 
raamatu kriisist. (Eks seegi olnud üks 
põhjusi miks kõnealuseid päevi üksnes 
kirjanduse kanda ei tahetud jätta.) Posi- 
tiivseid emotsioone kirjastajate-kaup- 
meeste leeris on tekitanud mõnevõrra 
üllatuslik seik, et tänavu kevadel on 
ostetud pehmekaanelisi jutukaid suve- 
lugemiseks märksa rohkem kui varemalt. 

Väärtkirjandust muidugi loetakse ja 
ostetakse alati. Mida soomlaste meelest 
tasub lugeda, sellele püüdis vastata tea- 
dur Maria Linko oma ettekandes «Luge- 
jaõnn». Ettekanne tutvustas esineja ning 
dotsent Katarina Eskola kirjandussot- 
sioloogilise ühisuurimuse (ilmunud kir- 
jastuselt «Tammi» 1986) mõningaid jä- 
reldusi. Jyväskylä ülikooli nüüdiskul- 
tuuri uurimisüksuses tehtud töö and- 
mestik pärineb lemmikraamatute näitus- 
telt, mida Soome avalikud raamatukogud 
olid korraldanud 1984. a kevadel üle 
170. Väljapanekute jaoks olid u 1200 
inimest nimetanud üle 5500 teose või 
autori. Valijaiks oli poliitikuid, raamatu- 
koguhoidjaid ning tavalisi raamatulae- 
najaid. Erinevused mainitud rühmade 
vahel polnud- suured, üldjoontes järgis 
valik väärtkirjanduseks peetavat. 

Kõikidele valijasrühmadele ühised, 
kõrgeimalt hinnatud kirjanikud olid Väi- 
nö Linna, Mika Waltari, Veikko Huovi- 
nen ja Aleksis Kivi. Kas mitte ilma 
uurimatagi ette teada nimekiri? Küllap 
jah, tõdevad uurijad, kuid rõhutavad 
et nende meelest oli tähtis täpsustada 
millised kirjanikud ühendavad ja milli- 
sed eristavad sotsiaalseid rühmi oma- 
vahel. Samuti tahtnuvat nad välja selgi- 
tada näiteks erinevusi naiste ja meeste 
meeliskirjanduses. 

Ainuke teiste rühmade suursoosik 
keda kultuurieliit ei nimetanud ja keda 
ka kriitikud eriti ei hinda, oli Kalle 
Päätalo. 

Nüüdiskirjanikest oli soosituim Arto 
Paasilinna, kellelt mainiti paljusid teo- 
seid, sh «Jumaluke küll! », «Poodud re- 
baste mets», «Kuldne tõusik», «Operat- 
sioon «Finlandia»» ja «Ulguv mölder». 
Paasilinna teosed meeldisid niihästi 
meestele kui naistele, eri rühmadest kõi- 
ge rohkem nõukoguliikmeile ja laena- 
jaile. Kodumaise proosa tippkümne hulka 


mahtus kaks naist: Eeva Joenpelto ja 
Laila Hietamies. Seevastu lemmikute 
nimekirjadest jäid välja näiteks Hannu 
Salama ja Paavo Rintala kes 1960 — 
1970ndail olid avalikkuse keskpunktis. 
Põhjuseks ilmselt see, et need mehed 
on käsitlenud oma teoseis vägagi helli 
küsimusi. 

Väliskirjanikest lemmikud on Stein- 
beck, Dostojevski, Garcia Märguez, He- 
mingway ja Hesse. Soome lugemiskul- 
tuuri näib iseloomustavat lisaks Dosto- 
jevskile teistegi vene klassikute hinda- 
mine: Tolstoid, Tšehhovit ja Gogolit oli 
mainitud sageli. 

Kõigis valijasrühmades oli 92—96 %, 
meeste lemmikraamatuist ka meeste kir- 
jutatud. Naised on lugenud nii mees- kui 
naiskirjanikke. 

Lemmikuvalijate põhjendusist järel- 
dasid uurijad, et nähtavasti soome luge- 
miskultuuri noorusega (u 100 aastat) on 
seletatav paljude harjumatus kõnelda 
loetust; et hinnatakse selge süžeega, 
huvitavate tegelastega kaasatõmbavat 
jutukirjandust; et eriti raamatukogu- 
nõukogu liikmeile oli tähtis leida elu- 
tarkust, vahenditust ja inimlikkust, leida 
sõnum mis seotud näiteks naisliikumise, 
arengumaade abistamise või välispoliiti- 
kaga. 

Aga enamasti oli tundunud olevat 
äratundmisrõõm ikka see kõige suurem 
rõõm. 


Kui niisugune akadeemilisem jutt kel- 
legi kõrvus just muusikana ei kõlanud, 
siis võis seminari vaheajaks lipsata raa- 
matukogu ja teatri külje alla murule 
püstitatud tsirkusetelki kuulama KOM- 
teatri rühma (Pirkko Saisio, Jorma Ta- 
pio, Eero Ojanen) laule «Kuritööst ja 
karistusest». Kuivalt akadeemiliseks 
kõnekoosolekuks seminar küll ei saa- 
nudki muutuda — selle eest hoolitses 
värske Oulu teatri direktor-peanäitejuht 
Jussi Helminen oma tutvustuste ja vahe- 
kommentaaridega. 

Raamatu pildi visandamist jätkas 
kirjaniku vaatenurgast üks soomlaste 
lemmikuid Arto Paasilinna. Õigemini 
mõtiskles ta kirjaniku osast ja saatusest 
stsenaristina — nii valmis raamatuist 
ekraniseerimisel kui ka algupärasest 
käsikirjast lähtudes. Mõnedki murekoge- 
mused tundusid olevat üsna lähedal meie 
omadele: režissöörid kurdavad heade 


stsenaariumide puudust; stsenaristid 
pole sugugi alati veendunud et nende 
väärt ideed ka väärikat mõistmist ja 
teostamist leiavad; raha on alati napi- 
malt kui tarvis; ükski prohvet pole kuu- 
lus omal maal jne, jne. Teisalt tundus 
kõneleja siiski lavastajat usaldavat: võr- 
relnud režissööri emaga ja stsenaristi 
isaga, väitis ta et isa juuresolek sünnitu- 
sel pole sugugi vältimatult vajalik. 

Seppo Lappalainen luges ette oma 
mälestusi sellest, kuidas soome filmi- 
meeste nestor Edvin Laine pani talle ette 
teha filmiks romaan «Eideta mees», ja 
mis sellest edasi sai. Selgus et alguses 
vägagi tõsiselt oma raamatut ebafilmi- 
likkuses kahtlustanud kirjanik jäi lõpuks 
Laine versiooniga päris rahule. Ja kuigi 
kriitikud pole seda 1983. a valminud 
filmi just lausa tippteoseks tunnistanud, 
on sel kahtlemata publik olemas: keda 
puudutab aktuaalne probleem (naiste 
vähesus Põhja-Soome taludes), kes läheb 
imetlema Lainet või osatäitjaid Elisabeth 
Haavistot, Martti Järvist, Ahti Kuoppa- 
lat jt. 

Õhtul näidatigi Lappalaise-Laine fil- 
mi sealsamas raamatukogu Pakkala saa- 
lis, kus päeval oli seminari peetud. Õhtu 
teine kodumaine film oli Tuija-Maija 
Niskase lavastatud «Suur illusioon» 
(1985) Pekka Valkeejärve, Stina Ekbladi 
ja Markku Toikkaga peaosades. 

Õhtusi üritusi oli valida teisigi. Töö- 
inimesed kes päeval ametis kuid KOM- 
teatri laulutrupist huvitatud, võisid kuu- 
lata telgikontserdi kordust. Teatri suures 
saalis esitasid Oulu ja selle ümbruskonna 
rahvatantsurühmad oma kunsti kaval- 
kaadina. 

Enne veel kui seminariruum kino- 
saaliks muutus, leidus seal aega ja ruumi 
esimese päeva luuleüritusele. Oulu üli- 
kooli kõneõpetuse dotsendi Tuovi Monola 
kavandatud õhtupoolik koosnes kahest 
osast. Esimese tunni jooksul tutvustas 
oma luulet Oiva Arvola, üks neist viiest 
Põhja-Soome luuletajast kes oktoobri 
algul kohtuvad Oulus viie eesti kolleegi- 
ga (Ehin, Kaplinski, Lõhmus, Vaarandi, 
Vesipapp) +«Runosilta/Luulesild» sildi 
all. Ametilt Rovaniemi põhikooli õpe- 
taja, on see 1935. a sündinud mees 1984. a 
augustist peale võinud riikliku viieaasta- 
se abiraha toel pühenduda loomingule. 
Ta senine looming on peamiselt luule- ja 
näidendivormis kirjeldanud 

Sõudes läbi Oulu. 


A. Maikkola fotot 


Põhjala loodust ja inimesi. Põhjakaloti 
rõõme ja muresid heiastasid ka need 
saagad sarjast «Kolme riigi võtmed», 
mida Arvola nüüd tänulikule publikule 
loitsis, eriliselt näitlemata, kuid ometi 
veenvalt ja sisendavalt, oma häält valit- 
sedes ja nappide žestidega saates. Ei 
olegi siis üllatav, et ta oma luulesaagasid 
ka plaatide ja kassettidena on ilmutanud. 
Karged ja mõtlikud, süžeelised, (uus)pä- 
rimuslikud, vormilt vabavärsi ja proosa 
piirimail, on nad tõesti nagu segu saa- 
gast ja ballaadist. Karmuse ja traagika 
sekka südamlikku huumoritki. «Seitsme 
sõela saagad» (Seittemän siulan saagat) 
ilmub sel aastal nii raamatu, kasseti kui 
ka plaadina. 

Luuleürituse teises pooles arutleti 
etlemise oleviku ja tuleviku üle. Kahet- 
seti et enamik etlejaid on eakad naised 
ja et kuulajaid pole just palju. Kas see 
ongi nii paha, küsisid teised. Veel küsiti, 
kas etleja peaks olema näitleja, ning mil 
määral. 


Paralleelselt kõikide muude üritus- 
tega oli raamatukogu klubiruumis 10- 
tunnine retrospektiiv lavastaja Eeli Aal- 
to loomingust. 1931 Viiburis sündinud ja 
kunstiõpingud Soome Kunstiakadeemia 
koolis ning Pariisi L'acadõmie A. Lhote'is 
sooritanud, tegutses Aalto algul põhili- 
selt vabakunstniku ja kunstikriitikuna. 
1960ndate lõpust peale on ta teinud roh- 
kesti tõsielu-, portree- ja probleemfilme 
— eelkõige kunstist ja kunstnikest. Näi- 
teks Vilho Lampi ja Reidar Särestöniemi 
on huvitanud teda nii palju, et lisaks 
filmidele on ta neist kummastki kirjuta- 
nud veel raamatu. Aga samuti on filmi 
ja raamatu jagu huvi Aaltol jätkunud 
pikamaajooksu Euroopa meistri Juha 
Väätäise vastu. Aalto filmide vastu on 
jällegi huvi üles näidanud mitmed pre- 
meerijad: riiklik nimeline filmipreemia 
1967 ja 1968, diplomid Zagrebi ja Ober- 
hauseni filmifestivalidelt 1973, Veneetsia 
festivalilt 6. koht 1974, Jussi kuju 1977 
jm. 

Oulua Soutamassa teise päeva põhi- 
teema oli 


«Raamatust pildiks» 
ja esimese päevaga ühendas seda kõige 
otsesemalt Arto Paasilinna. Nimelt näi- 
dati tema «Ulguva möldri» ekranisee- 
ringut (rež Jaakko Pakkasvirta, 1982), 
komitraagilist lugu massist ja eripära- 


sest indiviidist, normaalsest külaühis- 
konnast ja ebanormaalsest möldrist... 
või kus on see piir, kui külaelanikud — 
kel igaühel omad veidrused — asuvad 
õhinal diskrimineerima möldrit kes ta- 
vatseb aeg-ajalt rõõmust ulguda. Vesa- 
Matti Loiri peaosas esines intensiivselt, 
oma tuntud headuses. 


Teise päeva teine kirjanik kelle raa- 
matute moondumisest liikuvaiks pilti- 
deks kõneldi, oligi päevade ideeline isa 
Joni Skiftesvik. Viimaseil aastail eriti 
hinnatud ja loetava novellisti looming 
on ositi vägagi stsenaarne või vähemalt 
visuaalne, väitis (tele)filmimees Pauli 
Huotari. Kajaanis 1933 sündinud ja Ou- 
lus õpetajakoolituse saanud, vahetas 
Huotari 1969 ala, siirdudes TV Põhja- 
Soome uudistetoimetajaks. Päevakaja- 
liste ja dokumentaalsaadete kõrval hak- 
kas mees 1970ndate keskel tegema ka 
mängufilme, enamasti ise käsikirjutades 
ja lavastades, lähtekohaks just nimelt 
mõni kirjandusteos. 


Nõnda valminud filmi ei tohiks siiski 
algteosega võrrelda, arvas Huotari oma 
tööst kõneldes. Kriitik kes küsib kumb on 
parem, kas raamat või ekraniseering, on 
lihtsalt küsimuse valesti seadnud, sest 
kumbagi tuleb vaadelda iseseisva kunsti- 
teosena. Mis (filmi)looja mõtte liikuma 
lükkab, pole sugugi alati nii väga olu- 
line. Oma filmide jaoks on Huotari leid- 
nud ainet veel kultuuripäevade «ristiisa» 
Teuvo Pakkala, Pentti Haanpää, A. E. 
Järvise jt proosast. Pauli Huotari retro- 
spektiivi oligi võimalik sel päeval näha 
u 10 tunni kestel. Näidatuist olid tuntu- 
mad «livari» (1983, A. E. Järvise ainetel) 
mis saanud preemia 1984 Itaalias võist- 
lusel «Child in our time», ning lavastaja 
enese algupärasel käsikirjal põhinev 
«Kurg kellest ei saanud lindu» (1981) — 
Soome televisiooni (Yleisradio) ostetu- 
maid filme, mida näidatud ligi 20 maal 
Austraalia ja Jaapanini välja. 

Kõrval Pakkala saalis aga kesken- 
duti niisiis Skiftesviki novellidest sündi- 
nud filmidele. Neist üks oli «Kindrali 
poeg», traagiline lugu streigijuhi perest 
tema poja silmade läbi. Päeva teema 
seisukohalt eriti huvitav ses mõttes, et 
stsenarist-lavastaja oli leidnud samani- 
melisest novellist pärit põhimaterjalile 
lisaks mõningaid episoode sama kirja- 
niku teistestki tekstidest ja sulatanud 


need ühte nii, et vähemalt tabula rasana 
filmi vaadanu ei märganud häirivaid 
«õmblusi». Sügavalt inimlikust problee- 
mist hoolimata siiski vapustavat kunsti- 
elamust ei sündinud — võimalik et segas 
lihtsalt telefilmiks mõeldu esitamine 
väiksel ekraanil suures saalis. 

Teine Skiftesviki tekstist inspireeri- 
tud film «Delegatsioon» — ironiseeris 
bürokratiseeruva teaduse(poliitika) üle. 
Rahvusvahelisele vetekaitsekongressile 
saadetud mehed on hädas võõrkeeltega, 
kuid ainuke mure näib olevat, kuidas 
veeta õhtut kasiinos; iga maa esindajad 
ajavad oma joru, kõige kohtlasem (ka 
omade seast) on delegatsiooni juht minis- 
teeriumist; otsus rahvusvahelisse kaitse- 
nimistusse esitatava jõe valikust sünnib 
viimses hädas kuluaarides (loe: WC-s) 
ja sellega täitub «juhuslikult» algaja 
delegaadi isa ammune unistus. Näitle- 
jate loodud tüübid on kohati teravmeel- 
sed, leidub head situatsioonikoomikat. 


Õhtused filmiseansid nii sel kui ka 
kolmandal päeval tõid vaatajani mõnin- 
gaid välismaa tippfilme. Klassikast näi- 
dati Frank Capra «See juhtus kord öösel» 
(1934) Clark Gable'i ja Claudette Col- 
bert'iga peaosades ning Nicholas Ray 
«Nad elavad öösiti» (1948) Farley Gran- 
geri, Cathy O'Donnelli ja Howard da 
Silvaga. Uuemaist olid kavas Rainer 
Werner Fassbinderi «Guerelle» (1982) 
mille peaosades Brad Davis ja Jeanne 
Moreau, Jim Jarmuchi «Muulaste para- 
diis» John Lurie' ja Eszter Bälintiga, 
ning Rob Raineri This is Spinal Tap 
(1983) milles mängivad Christopher 
Guest, Michael McKean, Harry Shearer, 
R. J. Parnell ja David Koff. Sellesse 
valikusse oli mahtunud ka üks soome 
uus film, mis olevat eriti populaarne 
noorsoo hulgas — Mika Kaurismäe «Ros- 
so» (1985) kus rollid Kari Väänäsel, 
Martti Syrjäl ja Leena Harjupatanal. 

Teise päeva luuleprogramm koosnes 
Põhja-Soome luuletruppide ja -teatrite 
esinemisest linnateatri väikeses saalis, 
viimasel päeval oli kõigile soovijaile 
(luule)sõna vaba jõesuudmes paiknevate 
Hupisaarte pargi lehtlas. Ilmselt oli või- 
malus nii uus ja ootamatu et eriti palju 
soovijaid polnud. See-eest väheste üles- 
astunute etlemist oli napil kohalesaabu- 
nud publikul ilmselt nauditav kuulda. 

õhtuse jalutaja hetkeks seisatama ja oli 
koguni nii tugev, et keegi meesisik kes 
pudelite kilekotis kõlisedes jalgrattal 
mööda sõitis, veidi aja pärast naasis 
ning, ratta ja kiliseva koorma kenasti 
tee äärde paigutanud, ise ka maha istu- 
des südamest lausus: «Perkele, seda peab 
kohe kuulama jääma!» 

Muusikuid esindasid nii teisel kui kol- 
mandal päeval soositud kodumaised 
rockansamblid. Lapinlahden Linnut Hel- 
singist esines ühel õhtul poolteise 
kontserdiga. Hilisõhtune kontsert jäi 
poolikuks lihtsalt seetõttu, et ümber- 
kaudsete elanike nurina peale kohale saa- 
bunud politsei selle katkestas. Nimelt ei 
olnud korraldajail luba vabaõhu- vaid 
üksnes telgikontserdiks. Et aga telgis 
jätkus ruumi vaid orkestrile ja arvata 
pooletuhandeline publik oli laotunud 
suvepäikese kätte murule, siis ei andnud 
see hästi telgikontserdi mõõtu välja. See 
oli vist ka ainuke ootamatu tõrge kul- 
tuuripäevade ladusas korralduses. Sama 
rohkelt kuulajaid jagus ka järgmisel õh- 
tul ansambli Juliet Jonesin Sydän 
kontserdile. 

Kes soovis, võis kuulata laadilt veidi 
meie «Kukerpille» meenutava ansambli 
Neulapojat laulu ja mängu väiksel lae- 
val, mis tegi lõbusõitu merel. 

Suurürituse kolmas päev oli pühen- 
datud eelkõige 

videokunstile. 

Kuue tunni jooksul sai kuulata video- 
tegijaid ja vaadata linte. Noor kunstnik 
Marikki Hakola kelle ruumiliste kompo- 
sitsioonide näitusi on olnud mh Alvar 
Aalto muuseumis ja Saara Hildeni muu- 
seumis ja kes on teinud ka performance'i, 
tutvustas oma videoloomingut. Sellega 
on ta esinenud ka Locarno videokunsti- 
festivalil. Õpetajana Maalikunstiakadee- 
mias ja Teatrikõrgkoolis töötav Hakola 
kurtis et soome videokunst on alles lapse- 
kingades. 


Rahvusvahelise tasemega oli võimalik 
tutvuda videokunstnik Jouni Lokki va- 
hendusel. Praegu Turu Kaubanduskõrg- 
koolis kaabeltelevisioonist lõputööd kir- 
jutav noormees on ühtlasi 1984. a sügi- 
sest tegutsenud Turu üliõpilaste kaabel- 
televisiooni, Kylä-TV kultuurikanali toi- 
metajana. Novembris 1985 Stockholmi 
rahvusvahelisel videofestivalil loodud 

korraldada Turus esimese suurema video- 
kunstinäituse. 

Mujal maailmas oli video muutunud 
üheks kunstnike väljendusvahendiks 
1960—70ndate vahetusel, USAs on eel- 
kõige otsitud võimalusi videole omaste 
väljendusvahendite arendamiseks, Lää- 
ne-Euroopas (Hollandis, Belgias, SLVs, 
Prantsusmaal) on sageli videot kasuta- 
tud kui lühifilmi. Tutvustuseks oli Jouni 
Lokki valinud kuus teostuselt ja kestu- 
selt väga erinevat videot 1980ndaist. 
Briti trupilt Renaldo % The Loaf oli 
«Songs for the Swinging Larvae» (1981, 
T). Saksa LVd esindas kaks tööd: La 
Loora Head (1982, 6°) ning avangard- 
performance'i harrastava rühma Die 
Tödliche Doris video The life and times 
of Sid Vicious, groteskne lugu ansambli 
Sex Pistols bassisti ja tema tüdruku 
saatusest (1983, 5°). Üsna kuulus olevat 
ka noor hollandlane Ricardo Füglistah- 
ler, kes lisaks videole on loonud ka instal- 
latsioone. Tema töödele on iseloomulikud 
apokalüptilised meeleolud, mida teoses 
Loops (1985, 6°) = väljendab osavalt 
ühendatud pilt ja heli. 


Hollandist oli pärit ka üks pikemaist 
videoist City of Angels (1985, 20°), au- 
toriks Marina Abramovic-Ulay kes alus- 
tanud 1970ndail samuti performance'iga. 
Oma staatilise ent värvika idamaise pildi 
ja väga õrna helitaustaga lõi see teos 
mediteeriva meeleolu ja pakkus aeg-ajalt 
üllatusimpulsse: madu väänutamas pead 
liikumatult seisva noore naise käsivarrel, 
pea kohale tõstetud. mõõk välgatamas 
tardunult ühte punkti vahtiva mehe 
käes, hele vilepilliheli vaheldumas vana 
naise mahedalt madalahäälse posimi- 
sega. 


Programmi naelaks oli videokunsti 
pioneeride hulka kuuluvate Woody ja 
Steina Vasulka (USA) 45minutiline The 
Commission. Steina on päritolult islan- 
di viiuldaja kelle käes seekord oli kaa- 
mera, Woody Vasulka on tšehhi filmi- 
režissöör. Oma teostes on nad otsinud 
video väljendusvõimaluste piire ja uut 
pildikeelt: kasutavad raali ja heli- ning 
pildisüntesaatoreid. Kõnealuse mänguvi- 
deo süžeeline telg on Paganini (näitleja 
Ernest Gusella) ja Berliozi (Robert Ash- 
ley) kohtumine pärast üht kontserti, kui 
Paganini kinkis oma sõbrale 20 000 fran- 
ki. Paganini: «Ühena meie aja mõista- 


tuslikest vaimudest tunnen ma ära kel- 
legi kes kõneleb inglikeeli.» Tegelikult 
tulid rahad ajakirja Journal des De- 
bats omanikult Armand Bertinilt, kes 
oma ajakirja toimetuses töötava Berlio- 
ziga otse ei suhelnud. 


> Video pilt oma dünaanmilisuses, sageli 
sürrealistlikes värves ja kujundeis püü- 
dis ilmselt edasi anda seda müstilist 
atmosfääri mis ümbritses Paganinit nii 
ta eluajal (kirglik hasartmängur, õhtu- 
poolikuti Bernard Latte'i muusikapoes 
tunni aja jooksul pilkugi pööramata 
istuv Pariisi vaatamisväärsus) kui ka 
pärast surma ta balsameeritud laiba ve- 
damine paigast teise kolmekümne aasta 
kestel, jutud hauatagustest häältest). 
Pildi taotlusi toetas ka videolindi heli 
oma korduste, kajade, modulatsioonide ja 
muuga. Elektrooniliste abivahenditena 
oli selle töö juures kasutatud vokooderit, 
scan-protsessorit ja digitaalartikulaato- 
rit. 

Teose moto oli Heinelt: «Kas on see 
mees kes toodud areenile surmatunnil 
nagu surev gladiaator, et lõbustada pub- 
likut oma krampidega? Või on see üks 
surnuist tõusnu, Viiuliga Vampiir, kes, 
kui ta just ei ime meie südameid tühjaks 
verest, siis igatahes meie taskud kul- 
last?» 


Videopäevalt ei puudunud ka rock- 
videod. Neid näidati kommentaaride 
saatel suures saalis. 


Ühe päeva kavas oli koht ka laste- 
filmidel. Need oli lavastanud Raili Rusto 
Oulu teatrijuhi Jussi Helmise (s 1947) 
käsikirjade põhjal. Helminen on tööta- 
nud 1970ndail pikalt AHAA-teatris, kus 
on esitatud ka suur osa tema näiden- 
deid. Ta on kirjutanud ka telenäiden- 
deid. 


Õieti kuulusid need lastefilmid sama- 
võrd laste oma kultuuriürituse, nüüd 
teist suve korraldatud «Põhjala kadunud 
aarde» juurde. Nimelt on suveks sisus- 
tatud teatrimaja fuajeedesse-treppidele 
omamoodi võlumaailm kus lõbus seigel- 
da. Sel aastal otsitakse kadunud aaret 
värvideilmast: liikudes ühe värvi juurest 
teise juurde võivad lapsed joonistada, 
voolida, kirjutada näidendeid, esitada 
neid ise varjuteatris (mullu nukuteatris), 
ehitada hiidklotsidest ja teha muud põne- 
vat. Kaheks kuuks avatud imederiigis 


esinesid Oulua soutamassa päevade 
ajal ka mustkunstnik ja teatritrupp. 

Raamatukogu näituseruumis avati 
päevade ajal näitus «Pilt saab kokku 
luulega», kus neli noort graafikut esita- 
sid oma eakaaslaste luulest inspireeritud 
töid. Heikki Kukkose söövitused-akvatin- 
tad on sündinud Kaarina Valoaalto luu- 
letuste soojast meeleolust või mõnest 
detailist, Kari Laitise puugravüürid 
Jukka Vieno luulest. Kuutti Lavonen on 
oma must-valgete litode abstraktsuse ja 
lihtkujundite kaudu üritanud tabada 
Jari Tervo luuletuste visuaalset tuuma, 
Tuula Lehtinen on leidnud Ilpo Tiihose 
luulekeelest tähtede ja muude taevake- 
hade sümboolset meeleolu. 


see on minu enese maailm 
minu kodu 
minu pisike keha 
ma tahan olla rõõmus 
karata paar korda 
tõmmata kopsud täis pakaseõhku ja 
kinnitada 
see, see on minu enese maailm 
(Kaarina Valoaalto) 


Oma pretensioonitu ja avala kultuuri- 
päevademaailma olid loonud Oulu kesk- 
raamatukogu, Oulu linna kultuuribüroo, 
Oulu linna filmibüroo, Oulu Filmikeskus 
ja Põhja-Põhjamaa suveülikool. Tundus 
et publik võttis päevad sama avalalt 
ja rõõmsalt vastu, nii et kahe aasta 
pärast tasub jälle Oulut sõudma hakata. 


PEEP NEMVALTS (1950) on lõpetanud Tartu 
Riikliku Ülikooli eesti filoloogina 1974. aastal. 
TPedI vanemõpetaja, 1984. aastast Oulu üli- 
koolis eesti keele lektor. Kirjutanud (koos Silvi 
Varega) «Eesti keele õpiku X klassile» (1984). 
Artiklis «Sõudes läbi Soome suve» on autori 
soovil tema kirjaviis — täpsemalt komatar- 
vitus — muutmata. 


Ühest «Estonia» balletile alusepanijast 


HEINO AASSALU 


P. Tšaikovski. «Luikede järv». Odette — Helmi Puur, Siegfried — Artur Koit. 1954 


«Estonia» etendustes on tantsitud 
ammustest aegadest alates. Kutseliseks 
kuulutatud teatris jõuti koguni balleti 
lavaletoomiseni 1914. aastal. Meie aga 
koondame praegu pilgud aega täpselt 
60 aastat tagasi, kui pandi alus «Esto- 
nias» regulaarselt tegutsevale tantsu- 
rühmale. Mõtleme teerajajatele, eriti 
ühele neist — Artur Koidule, meie 
balleti suurkujule, kes aitas ligi nelja 
aastakümne jooksul meie balletti kujun- 
dada. 

«Estonia» 


alalisele balletirühmale 


s2 pandi alus erakordsetes oludes ja era- 


kordsete inimeste poolt. Ei hakka siin üle 
rääkima keerulist poliitilis-majanduslik- 
ku seisu 20. aastate keskpaiku. Kriis ka- 
jastus ka «Estonia» teatriorganismis. 
Tolleaegsetes ajalehtedes võis tihti koha- 
ta pealkirju: «Kes tuleb uueks direkto- 
riks?», +«Kokkutõmbamine «Estonia» 
teatris» ja muud selletaolist. Kahest di- 
rektorist juhitud teater, mis tollal kuulus 
«Estonia» seltsile, elas puudujäägiga 5 
miljonit marka. Üks tolleaegsetest direk- 
toritest Hanno Kompus on tabavalt ütel- 
nud: «Kaks kutsarit pukis ja härrased 
tõllas haaravad omaltki poolt järjekind- 
lalt ohjadesse.» 


Samaaegselt oli «Estonia» koosseisus 
kõrgeandelisi näitlejaid, lauljaid ning 
afišid pakkusid vähenõudlike teoste kõr- 
val ka väärtrepertuaari: +Veneetsia 
kaupmees», +«Padaemand», «Jevgeni 
Onegin», «Sevilla habemeajaja». 1926. 
aasta sügisel plaaniti kavasse Glucki, 
Bizet', Delibes'i, Massenet* teoseid. 1927. 
aastal tulid välja «M-me Butterfly», «Lo- 
hengrin», «Trubaduur», kavandati Ma- 
dächi «Inimese tragöödia» kavvavõt- 
mist, mängiti «Peer Gyhti» ja «Nõmme- 
kingseppi». Ka seda võib lugeda tolleaeg- 
setest ajalehtedest. Ent balletist või re- 
gulaarselt tegutsevast tantsurühmast 
suurt juttu polnud. Ometi kutsuti see 
1926. aastal ellu Rahel Olbrei eestvõtmi- 
sel, kelle erilisest missioonitundest kan- 
tud suur tahe suutis sellise asja läbi suru- 
da. Orkestrit -kahandati 28 mängijani 
ning tantsužanris alustas uus grupp ini- 
mesi, Kuigi teatri juhatus mingit teenis- 
tusgarantiid tantsurühmale ei lubanud. 
Kindlustati vaid tasuta õpetus. 


Vastuvõtukatsetele tuli üle saja noore. 
Teiste seas ka 1925. aastal seitsmeteist- 
kümneseks saanud Artur Koit, kes küm- 
mekonna teise (Klaudia Maldutis, Boris 
Blinov, Ralf Lossman, Elli Kubjas, Anne 
Sanna-Kasemets jt) hulgas pääses läbi 
kolme katsevooru tulevasse tantsutruppi. 
Praegu küsime: kust võis neil noortel 
tekkida huvi tantsu vastu? Vaevalt oli 
neil võimalust kuulsate gastrolööride kü- 
lalisetendustele kalleid pileteid muret- 
seda. Nende intuitiivset tantsusoovi oli 
toitnud juhuslik kokkupuude tantsuga. 
Nii rääkis Klaudia Maldutis sellest, et 
ta näinud lapsena «Grand Marinas» min- 
git looridega tantsu, Rein Ranniku (too- 
kord Ralf Lossman) kohtus tantsuga 
omaaegses «Kalevi» spordiaias tsirkuse- 
etendusel ja see otse sundis järele 
aimama. 


Artur Koidu tõi tantsu juurde teatri- 
armastus, mis oli nõnda suur, et viis 
vahel kelmustenigi. Alati polnud ju raha 
isegi kõige odavama pileti lunastami- 
seks. Teatavasti on Draamateatri vastas 
teisel pool Pärnu maanteed maja, mille 
suur trepp viib eeskoja-taolisse ruumi. 
Sinna peitis noor teatrihuviline oma 
ülerõivad, sammus siis üle tänava ja tegi 
piletörile selgeks, et tema pääse on teatri 
garderoobis olevate rõivaste taskus. 

Aastatel 1923—1926 tiirles A. Koit 


Tamara Becki tookordse revüüballeti- 
stuudio ümber ja vaimustus üha rohkem 
tantsust. Nüüd siis võimaldas R. Olbrei 
kutseliseks tantsijaks saada, hakates 
tantsuhuvilisi noori oma tõekspidamiste 
kohaselt vormima. A. Koidu ja teiste õn- 
neks kohtusid nad andeka, mitmekülgse 
pedagoogiga, inimesega, kel oli silma, 
mõistust ja lisaks veel erudeeritud, helge 
peaga nõuandja H. Kompus. Algusest 
peale hakkas R. Olbrei tantsuõpilastelt 
nõudma oma peaga mõtlemist, improvi- 
seerimist, fantaasialendu. 

Hea kasvuga sihvakas heledapäine 
intelligentse olemisega noormees kuulus 
juba algusest peale sellesse tantsijate 
kategooriasse, kes tantsus lisaks jalga- 
dele-kätele kasutavad ka pead. R. Olbrei 
isiksuse eeskujust, ballettmeistrifantaa- 
siast, musikaalsusest («sulage muusi- 
kasse!») ja pedagoogiandest osasaami- 
sele lisandus otsemaid ka lavapraktika. 
Stuudiolasi hakati rakendama statistide- 
na draamas, ooperis ja operetis. Peagi tu- 
li laval ka tantsima hakata, sest «Esto- 
nia» senised balletijõud (L. Looring, 
R. Rood) siirdusid suurema honorari loo- 
tuses mujale. Kaks aastat sel kombel 
tantsumuusa kummardamist viis R. Olb- 
rei kasvandikud esimese iseseisva eten- 
duseni — Mozarti muusikal põhineva 


Artur Koit. 


tantsuetenduseni «Roheline flööt». 
A. Koidule leidus siin tema esimene 
printsiosa. Ta kujutas võluflööti omavat 
paljasjalgset Sing Lingi ja tegi seda põ- 
hiliselt pantomiimivahenditega. Arglik 
see esinemine kindlasti polnud, muidu 
loeksime sellekohaseid etteheiteid retsen- 
sioonidest. Lavapraktika andis esinemis- 
julguse ning hea välimus tähendas ka 
midagi. Märgati noore tantsija andekust. 

Ent R. Olbrei — võluri õe Ilo esinemi- 
se väljendusrikkuseni A. Koit siis küll 
veel ei jõudnud. Erilisi plusspunkte ei 
lisanud hooajal 1929/30 laval olnud «Gi- 
selle». Avastamata jäi balletiromantism, 
prevaleeris (eriti I vaatuses) olustik. Lu- 
gu jäi nagu mingi üksikjuhtumi taseme- 
le ega kasvanud kunstiliseks üldistu- 
seks. Pealegi olid rühmatantsijad sellal 
veel lihtsalt nõrgad. Nõnda märgib 
A. Koit ühes endatäidetud ankeedis: aas- 
tal 1926—1936 olin Olbrei õpilane. Tõe- 
poolest, kuigi see periood oli läbi põimi- 
tud lavaepraktikaga, mitme tantsulise 
õnnestumisega ooperis ja operetis (näi- 


W. A. Mozart, E. Nilson. «Roheline flööt». 
Sing Ling — Artur Koit. 1928 i 


teks polovetside tantsud «Vürst Igoris», 
hispaania tantsud «Carmenis» jt), jäi see 
oma põhiolemuselt ikkagi stuudiumiks, 
kus aasta-aastalt suurenes klassikalise 
tantsutreeningu osatähtsus, mida var- 
jundasid plastika, akrobaatika, modern- 
tants ja improvisatsioon. Aasta 1936 oli 
murranguline nii kogu «Estonia» tantsu- 
rühmale kui ka mitmele üksiktantsijale. 
Kümnenda tegevusaasta märkimiseks 
lavale tulnud «Pähklipureja» ei näida- 
nud üksnes R. Olbreid kui silmapaistvat 
koreograafi, B. Blinovi, V. Hagust jt kui 
meeldejäävaid karaktertantsijaid, vaid 
tutvustas ka hiilgavat balletipaari Klau- 
dia Maldutis — Artur Koit. Nende 
tants rahuldas nõudlikumatki maitset. 
Duett oli elegantne, väga tantsuline, 
kusjuures märgiti A. Koidu jõudu, ener- 
gilisust ja tantsulist kergust. Nii kirju- 
tab «Uudisleht»: «Pas de deux's 
prl. Maldutis ja Artur Koit, samuti va- 
riatsioonides näitasid, kuidas balleti 
tehnilised raskused nendele enam ei ole 
raskusteks.» «Helsinkin Sanomat» aga: 
«Maldutise ja Koidu pas de deux oli väga 
kaunis, näidates head tehnikat ja kultuu- 
ri.» Soomes-käik 1937. aastal sai trupile 
ja A. Koidule esimeseks külalisesinemi- 
seks, hiljem tuli neid veelgi, eriti märki- 
misväärsed olid esinemised Moskvas, Le- 
ningradis, Kiievis. 


«Pähklipureja» printsirollist jäi vaid 
sammuke esimese tõeliselt suure õnnes- 
tumiseni. Selleks sai Siegfried 1940. aas- 
tal esietendunud «Luikede järves». See 
osa ja ballett, nagu hiljem näeme, jäi 
tantsijat saatma ligi kümneks aastaks. 
(Loomulikult jätkus tants paralleelselt 
ka ooperis-operetis. Silmapaistvamad õn- 
nestumised olid lavastustes «Veenus sii- 
dis», «Karneval Roomass».) 


Lähtuvalt oma tõekspidamistest la- 
vastajana kaugenes R. Olbrei selles mui- 
nasjuttballetis muinasjutust. Ta tahtis 
allutada sündmustiku eluloogika reeg- 
litele (Odette'i ja Ottiliet esitasid erine- 
vad tantsijannad, nagu mõne teisegi 
selle aja koreograafi käsitluses). Ent 
A. Koidu Siegfried oli paradoksina eel- 
kõige just muinasjutuprints — üllate 
maneeridega, kuninglike žestide ja kos- 
tüümikandmise oskusega. Artisti tants 
polnud varemgi raskepärane. Nüüd pää- 
ses tema hüpete kergus eriliselt maksvu- 
sele, hoovõttu õhkutõusmiseks nagu pol- 


nud vajagi. K. Maldutisega mõistis ta 
end hästi ansamblisse liita. A. Koidust 
tuli heatasemeline kutseline balletitant- 
sija, tema Siegfriedi kohta kirjutati 
«Postimehes»: +...partner — Artur 
Koit — Siegfried on täielik, puhas ning 
õhuline prints, otsekui õhus seisatuvate 
liikumistega. 3. vaatuse «Variatsioonis» 
äratas ta otse hämmastust.» V. Mettus 
märkis «Päevalehes»: «Artur Koit Sieg- 
friedina annab oma seni parima. Ta on 
haruldaselt stiilne muinasjutuprints ilu- 
sa maski ja liigutustega, mis oma joone- 
puhtuselt ja nagu endastmõistetavalt 
sujuvuselt ei jäta midagi soovida. Tant- 
suline liikumine laitmatu ja vähemagi 
tööhigi lõhnata.» Ja «Rahvaleht»: «Kes 
solistidest sel õhtul eriti esile tõusis, oli 
A. Koit. Ta ei olnud enam kooriliige ega 
saatja-toetaja, vaid solist. Tema saledus 
ja graatsia, pingutusi mittereetev ker- 
gus, vetruvus, puhtad hüpped, entrechat 
jm. rahuldas suuremaidki nõudmisi.» 
Vaid Leo Soonpää oma retsensioonis 
leiab, et tants oleks võinud hingestatum 
olla. Küllap õigusega — väga raske oli 
järele jõuda üliemotsionaalsele K. Mal- 
dutisele, kes tantsis «Luikede järves» kü- 
latüdrukut Odette'i ning nõiutud luike.* 

«Luikede järves» saavutatut arendas 
A. Koit edasi 1942. aastal. Pärast pike- 
mat vaheaega lavastati taas «Giselle». 
Jällegi ei järginud R. Olbrei teose alg- 
varianti. A. Koit kujutas Albertit ülikust 
fantaseerijana, unistajana, iluotsijana, 
mitte eriti otsusekindla noormehena, kel- 
lele meeldib viibida oma unistuste maa- 
ilmas. 

Sissetöötatud printsi-ampluaad tuli 
avardada kohtumisel E. Tubina —R. Olb- 
rei «Kratiga». Prints pidi ümber kehas- 
tuma Sulaseks. Ega see päris korda läi- 
nudki, prevaleeris rolli lüüriline plaan — 
näiteks kohtumisstseenis Peretütrega, 
keda emotsionaalselt väga usutavalt ke- 
hastas A. Koidu abikaasa Hilda Malling. 
Puudu jäi hakkajast talupoisist, kes ei 
pelga end isegi Kratina matustesse se- 
gada. Ent tänu lavakogemustele A. Koit 
kandis rolli ja aitas kaasa selle eksperi- 
mentaalse lavastuse (esimene eesti bal- 
lett!) põhimõttelisele õnnestumisele. 
Võib arvata, et balletijuhi kogenud ja 


* R. Olbrei kujutas teisi neide pärisluikedena. 
Kui nad pead peites tõstsid oma suure musta 
sõrmusega käe, tekkis assotsiatsioon painduvast 
luigekaelast ja -peast. 


R. Drigo. 
Maldutis, Zefiir — Artur Koit. 1937 


«Flora ärkamine». Flora — Klaudia 


nõudlik silm märkas «Estonia» esitant- 
sijas rohkem võimalusi, kui too seni 
printsirollides näidanud oli. 

30. aastate lõpul ja 40. algul arendas 
tantsija oma vaimu ballettmeistrikatse- 
tustega. Need olid stiilsed kontsertnumb- 
rid peamiselt seadjale endale ja tema 
abikaasale. Paari nendest võis näha 1945. 
aastal sõjajärgse «Estonia» esimesel bal- 
letiõhtul, mis anti endise kino «Gloria» 
laval. Sama aasta lõpul jätkus trupil 
eesotsas uue balletijuhi Anna Ekstoniga 


julgust ja jõudu balletiesietenduseks. 
Esimene sõjajärgne ballett, B. Assafjevi 
«Bahtšisarai purskkaev», tuli lavale 31. 
detsembril 1945. Kuid ei see etendus ega 
ka järgnenud «Windsori lõbusad nai- 
sed», mida peetakse saavutuseks nii teat- 
rile kui ka balletijuhile (Shakespeare'i 
teosel põhinev ballett ongi jäänud meie 
parimaks tantsitud komöödiaks) toonud 
A. Koidule avastuslikku. Nii Vaclavis 
kui ka Fentonis kumas läbi varasem 
põhiampluaa. «Rahva Hääles» kirjutati: 
«Artur Koit Vaclavi osas oli ju tantsuli- 
selt laitmatu, kuid mis puutub termaa ku- 
jundamisvõimesse, siis jäi tema käsitlu- 
ses too noor poola aadlik pisut kahva- 
tuks. Koidu esinemises oli midagi mui- 
nasjutu taolist, mis on sõltuv tema ting- 
likust mängukäsitlusest.» Ka Päikese osa 


P. Tšaikovski. «Luikede järv». Siegfried — Artur 
Koit, Wolfgang — Boris Blinov. 


Odette — Klaudia Maldutis, Siegfried — Artur 
Koit. 1940 


«Kalevipojas» ega «Luikede järve» uus- 
lavastus 1948. aastal ei lisanud midagi 
põhimõtteliselt uut. Samasse katlasse 
võib asetada veel Frondoso +«Lau- 
renciast», kus A. Koit esitas meisterli- 
kult hispaania tantse (Pürenee poolsaare 
nagu ka kaukaasia rütmid olid talle va- 
rem oeperis sobinud ja sobisid edaspi- 
digi imehästi). Leo Normet aga kirjutas 
«Sirbis ja Vasaras»: «Frondoso A. Koi- 
du esituses ei rahuldanud täiel määral. 
Selle osa lahendamine nõuab hoopis suu- 
remat dramaatilist pinget ja mehisemate 
joonte rõhutamist.» 

Ja tõepoolest, dramatism oli Koidule 
siiani veel võõraks jäänud ning nagu 
paigalseisu rõhutamiseks ei lisanud ka 
1951. aastal esietendunud «Romeo ja Ju- 
lia» varemteatule midagi juurde. Tema 
Romeos oli palju varasemast tuttavat. 

Ent murrang leidis loomevõimelises 
isiksuses selleks ajaks ometi aset. Nimelt 
oli A. Koit jõudnud tuumakate tule- 
musteni koreograafitöös: = lühiballett 
«Itaalia capriccio» (Tšaikovski muusi- 
kale), «Walpurgi öö» tantsud Gounod” 


«Faustis», tantsud Smetana «Müüdud 
mõrsjas». Tema koreograafia oli fantaa- 
siaküllane, stiilitabav, kujundlik ning 
mis peamine — väga tantsuline. Mit- 
mestki seadest said hiljem kontsertnumb- 
rid («Messalina tants» Lia Vink- 
Leetma või Inge Põdra esituses). A. Koi- 
du tantsud polnud väärtuslikud mitte 
ainult omas ajas, taastatult sobiksid mit- 
med neist ilmselt tänapäevagi. 


Nii oli A. Koit igas mõttes oma õpe- 
taja silmapaistev õpilane. Tänu temale 
on muide säilinud killukesi ka R. Olbrei 
loomingust. On kahju, et ei saanud teoks 
enesetäiendamisplaanid Moskvas. Kui 
A. Koit oleks omandanud GITIS-es bal- 
lettmeistripaberid, mine tea, võib-olla 
oleks ära jäänud suurte segaduste pe- 
riood «Estonia» balletis, mis järgnes 
A. Ekstoni siirdumisele pedagoogilisele 
tööle tema rajatud Tallinna Koreograa- 
fiakooli. A. Ekston tundis ära ka A. Koi- 
du pedagoogiande ja kutsus ta vastloo- 
dud kooli paaristantsu õpetajaks (A. Koit 
töötas koolis aastatel 1950—1964). 


A. Koidu ande groteskse-koomilise 
poole avas külalislavastaja Boriss Fens- 
ter. Sündis 1. Morozovi lasteballeti «Dok- 


tor Aibolit» unustamatult väljendusri- 
kas loomataltsutaja Kapiton. Ilmekat 
dresseerijamaski täiendas tabavalt leitud 
palaganikangelase hoiak-kõnnak. Kapi- 
toni piiratus, rumalus, kurjus olid see- 
juures antud väga žanripäraselt ja laste- 
le arusaadavalt. Pealtvaatajad lausa kil- 
jusid rõõmust, kui kurjuse kehastajad 
oma karistuse said ja õhupallide abil la- 
vataevasse lennutati. 

1950. aastal loodud Kapitonile järg- 
nes juba aasta pärast üks tähtsamaid 
saavutusi A. Koidu loometeel — Phoe- 
bus Vladimir Burmeistri lavastatud 
C. Pugni, R. Glieri, S. Vassilenko «Esme- 
raldas», mis nagu «Doktor Aibolitki» jäi 
paljudeks aastateks «Estonia» mänguka- 
vasse. V. Burmeister jälgis balletti lava- 
le tuues rohkem Hugo vaimu kui «Esme- 
ralda» balletlikke traditsioone. Ta nägi 
A. Koidu partnerina ja nimiosalisena 
teatri juhtiva tantsijanna Inge Põdra 
kõrval veel noorukest Eike Joasood. 
A. Koidul läks 25. hooaeg, E. Joasool oli 
Esmeralda alles teine suurem osa, ent 
selle liidu oli lavastaja väga ettenägeli- 
kult sõlminud. 

A. Koit õigustas päikeselist nime 
Phoebus juba esimesel lavaleilmumisel. 


R. Stolz. «Veenus siidis». Boris Blinov, Klaudia Maldutis, Artur Koit, Verner Hagus. 1934—1935 


Elegantsel ohvitseril ei helkinud mitte 
ainult munder ja kiiver, temas oli ka 
mingi sisemine sära. Hilisemat sündmus- 
tikku jälgides võiks seda ehk ka kurjuse 
võluks nimetada. Stseen-stseenilt lõi 
A. Koit väljendusrikka, paljude nüanssi- 
dega portree hingetust kergatsist, kes 
tahtlikult hukutab siiralt armunud Es- 
meralda. 

«Esmeralda» tugevas ansamblis, kus 
kõrvuti kogenud meistritega (Inge Põ5- 
der, Juta Arg, Veera Leever, Boris Bli- 
nov, Verner Hagus, Helga Rips) esineb 
juba noorem põlvkond (Eike Joasco, Il- 
mar Silla jt), oli Artur Koit üheks olu- 
lisemaks lavajõuks. Oma elu- ja lavako- 
gemusega, partneritunnetusega, üksik- 
asjadeni läbimõeldud ja tunnetatud osa- 
kujundusega aitas ta suuresti kaasa la- 
vastuse tormilisele edule. 

Järgnenud keerulise perioodi «Esto- 
nia» balletis elas tantsija läbi põhiliselt 


sellesama balleti najal. Ei M. Tšulaki 
«Nooruse» ega ka S. Vassilenko «Lola» 
negatiivsed tegelased, keda A. Koit ke- 
hastas, ei kordusesinemine «Pähklipure- 
ja» uuslavastuses andnud võimalust fan- 
taesia puhkemiseks. Peaaegu neli hoo- 
aega ei jooksnud aga tühja, sest koreo- 
graafiakoolis küpsesid I ja II lend, kelle- 
ga pedagoog tegi suurt ja sisukat tööd. 
A. Koidule oli see nagu hoovõtuajaks, 
et jõuda ühe oma tipptööni, milleks sai 
taaskohtumine «Luikede järvega» 1954. 
aastal. Üks ring hakkas täis saama. La- 
vastaja V. Burmeistri käsutuses oli endi- 
selt heas füüsilises vormis «Estonia» esi- 
tantsija oma kolmekümneaastase lavako- 
gemuse ja teatritarkusega. Helmi Puuri 
kõrvale sündis unustamatu, küps Sieg- 
fried — tugevasti individualiseeritud, 
rikka siseilmaga, etenduse vältel muutuv 
ja mis tähtsaim, dramaatiliselt jõuline 
etenduse finaalis. 


«Estonia» balletirühm 1944. aasta kevadel. Esireas: Verner Hagus, Tiina Kareda, Geeni Raudsepp, 
Ado Ahi, Rahel Olbrei, Klaudia Maldutis, Juta Arg, (72), Artur Koit. Teises reas: Lidia Vaher?, Leida 
Joonson, Inge Põder, Mara Trimm, Zoja Kalevi, Virve Viires, Erika Määrits, Veera Leever, Karin Devis, 
Elga Rips, Senta Ots. Kolmas rida: Garibaldi Kivisalu, Herman Palang, Kaljo Kõks, Arkadi Pallo, Boris 
Blinov, Rein Ranniku, Valentin Lind, Johannes Viirg. 


V. Burmeistri «Luikede järve» Sieg- 
fried —A. Koit polnud enam balleti eel- 
mistest versioonidest tuttav muinasjutu- 
prints. See ei sündinud pelgalt lavastaja 
tahtest, vaid tulenes väga paljus tantsija 
enda suhtumisest materjali. Nüüdne 
Siegfried oli oma lihtsameelselt rõõmu- 
janulistest kaaslastest tublisti erinev. Ta 
ei põlanud neid nende vallatlustes kord 
talutüdrukute, kord lossipreilidega. Teis- 
te keskel tundus Koidu Siegfried välja- 
kujunenud inimesena, kes on küps suu- 
reks saatuslikuks armastuseks, millest 
unistab. I vaatuses tantsitud versioon 
mõjus nagu laul, ühtlasi ilmnesid selles 
printsis mingid hamletlikud jooned. Ta 
näis end analüüsivat. Kesk voogavat aia- 
pidu oli ta üksinda ja omajagu passiivne. 
Üksinda tahtis ta olla ka öise looduse 
lummuses. 


Lavastajal oli väga kaunilt antud üle- 
minek luikede suurelt valsilt printsi-lui- 
ge duetile. Noormees otsib teiste seast 
Odette'i ja on juba lootust kaotamas, kui 
harfikadentside ajal luigegrupid üksteise 
järel lahkuvad, jättes lavale vaid Odet- 
te'i. See oli lavastaja julge ja ühtlasi vä- 
ga põhjendatud võte. Tavaliselt on dueti 
ajal laval kogu luikede kordeballett, ko- 
reograafiline «raam». V. Burmeister rik- 
kus tava ja jättis kaks teineteist otsivat 
hinge omaette. Dueti koreograafiline la- 
hendus ei tõusnud küll Lev Ivanovi ko- 
reograafia poeetilisuseni, kuid oli omal 
kombel tuumakas, puudus igasugune ba- 
naalsus. Hinge kinni pidades tuli saali- 
täis pealtvaatajaid siin Helmi Puuri ja 
Artur Koiduga kaasa, nii sügavalt inim- 
lik oli nende tants. 


Ballistseenis tulid etenduse alguses 
märgatud hamletlikud jooned veelgi il- 
mekamalt esile. 


A. Koidu Siegfried tundus oma mõte- 
test sedavõrd lummatud, et Ottilie agres- 
siivsus (pas de deux's korraldab ta ise nii, 
et mees teda embaks) ei jõudnud temani. 
Hästi tuli välja kontrast mõtiskleva ja 
rõõmust joobunud Siegfriedi vahel. Seda 
teist tasandit näitas ilmekalt ja meister- 
likult tantsitud variatsioon. 


Siegfriedile saab täielikuks katastroo- 
fiks, ümbersünni põhjustajaks teadmine, 
et võluvõimu abil on teda pandud Odet- 
te'i unustama. See oligi etenduse dra- 
maatilisi kõrghetki — A. Koidu Sieg- 


«Kratt». Peretütar — Hilda Malling, 
Sulane — Artur Koit. 1944 


E. Tubin. 


fried muutus otsustavaks, aktiivseks, 
mehistus piirsituatsioonis. 

«Luikede järv» jäi paljudeks aasta- 
teks «Estonia» mängukavva ning Artur 
Koit oli see, kes ballettmeistri assisten- 
dina lavastuse pidevalt värske hoidis. 
Tulid uued Luiged ja Printsid — Tiiu 
Randviir, Uno Puusaag, Verner L00, sõna 
otseses mõttes A. Koidu käte- ja mõtte- 
töö. A. Koidus ilmnenud assistendi-repe- 
tiitorisoon hakkas leidma pidevat kasu- 
tamist. Teda vajasid edaspidi oma abili- 
sena külaliskoreograafid Boriss Fens- 
ter, Igor Belski, jällegi Vladimir Bur- 
meister, Elena Tangijeva, Vytautas Gri- 
vickas, Juri Grigorovitš jt. Külalised läk- 
sid tagasi kodumaile, nende etenduste 


edasine lavaelu jäi aga A. Koidu kätesse. 89 


j di 

Tasapisi jätkus ka ballettmeistritöö, m:l- 
le silmapaistvaimaks viljaks oli L. Aus- 
teri «Tiina+ lavaletoomine Vilniuse teat- 
ris. Võttes küll aluseks B. Fensteri — 
H. Tohvelmani koreograafia, esitas 
A. Koit võõrsil siiski balletist oma isiku- 
pärase nägemuse (palju tantsulisem ori- 
ginaaliga võrreldes sai proloog jne). Ta 
sai eriti kiita noorte tantsijaannete (näi- 
teks Irena Kalvaityte nimiosas) avasta- 
mise ja esiletõstmise eest. Leedulasi nähti 
meilgi tantsimas, «Estonia» «Tiina» pea- 
osalised aga esinesid Vilniuse lavalauda- 
del, 

Juba kasvas uus printside põlvkond, 
ent vanameistril, kes jäi estoonlaseks 
1964. aastani, coli ka pärast «Luikede 
järve» veel mõndagi ütelda. Mitmesugus- 
te rollide (enamasti karakterosade) seast 
on mällu sööbinud koomiliselt ahastav, 
groteskselt hüsteeriline, samas ka ehtro- 
kokoolik peigmees Silvio M. Tšulaki — 
B. Fensteri—Goldoni «Ebapeius» — «he- 
lesiniste» printsirollide omamoodi parco- 
dia, mis kanti ette ehtsa mängulusti ja 
artistlikkusega. Ka pensionärina ei kao- 
tanud A. Koit sidemeid koduteatriga 
ning laval võis teda näha veel 70. aastail- 


go gi. Come back leidis aset «Coppõlias», 


P. Tšaikovski. «Itaalia capriccio». Allegra — Hilda Malling, Lorenzo — Artur Koit. 1948 


kus maestro esines linnapea rollis. Jää- 
dav lahkumine oli 25. juulil 1980, Artur 
Koidu 72. eluaastal. 

+ % * 

Need read olid mõeldud eelkõige bal- 
letisõpradele, aga ka neile teatritegijate 
nooremast põlvkonnast, kes kipuvad ar- 
vama, et enne neid oli lage maa ja pärast 
tuleb veeuputus. Meil on rikas teatritra- 
ditsioon, sealhulgas ka «Estonia» balleti 
nüüd juba kuuskümneaastane kogemus 
(kui salgame maha eelnevad katsetused 
ja võtame aluseks aasta 1926), mille ku- 
jundamisele on oma tantsuarmastuse ja 
-tahte pühendanud õige mitmed tähele- 
panuväärsed kunstnikuisiksused, kellelt 
tänagi veel üsna palju on õppida. Üks 
neist oli Artur Koit. Ehk õnnestub edas- 
pidigi veel mõnda neist vaatajate ette ta- 
gasi tuua. 


Jeatri- 


(loobus 


PRANTSUSE TEATRI AASTAPREEMIAD 


Prantsuse kriitikute koondisel on traditsioo- 
niks hooaja lõpul preemiaid välja anda. Ühte- 
kokku on neid kümme. Regulaarselt ilmuvas 
väljaandes «L'avant scöne thõatre» tuuakse 
ära pealkirja all «Hea seis» 1955.—1986. hoo- 
ajal väljaantud preemiad. 

Peapreemia — Grand Prix du Theatre — 
anti Peeter Brooki ja Jean-Claude Garriöre'i — 
lavastaja ja stsenaristi — monumentaalsele, 
india eepose «Maailma suur raamat» alusel 
valminud lavastusele «Mahabharata», milleks 
kulus üle kümne aasta pingelist teatritööd 
(vt TMK 1986, nr 4). Üheksatunnine vabaõhu- 
lavastus jõudis vaataja ette esialgsel kujul 
Bouffes du Nord'is, seejärel etendati seda 
1985. aastal Avignoni festivalil (sel korral kol- 
mel õhtul, ehkki lavastust on esitatud ka 
pidevas järgnevuses õhtust hommikuni). Mär- 
kimisväärne on, et selle india eepose, «Maail- 
ma suure raamatu» alusel valminud hiidla- 
vastuse esitajateks on üksnes veerandsada 
näitlejat (kuueteistkümnest rahvusest!). Kõ- 
neldes küll kaugetest minevikuaegadest, on 
siin hõlmatud inimkonna ajalugu kui eksi- 
tuste ajalugu ning eksistentsi probleem täna- 
ses aktuaalses tähenduses. 

P. Brooki/J.-C. Garriöre'i «Mahabharataga» 
konkureeris preemiate määramisel Antoine 
Vitez' suurepärane mõjukas Sophoklese 
«Elektra» lavastus. 

Parima võõrkeelse teose lavastuspreemia 
(Prix du Meilleur spectacle en langue õnt- 
rangõre) pälvis Antoine Vitez Marivaux' itaa- 
liakeelse «Trionfo del Amore» esituse eest. 
Provintsiteatri loomingule määratud Georges 
Lerminier* nimeline preemia läks Roger 
Planchonile Molišre'i «Ihnuse» lavastuse eest, 
suurepärase, lausa üllatusliku Harpagoniga 
näitleja Michel Serrault* kehastuses. Lavas- 
tust mängiti ka Pariisis. 

Parima prantsuse algupärandi preemia päl- 
vis noorema põlvkonna autor Tilly näidendi- 
ga «Surmapasunad», mille esitas Tour- 
going'i «Salamandri» trupp. 

Parima näitlejatari ja näitleja tiitlid anti Ni- 
cole Garciale (Gittle'i roll lavastuses «Kaheke- 
si kiigel») ja Georges Bigot'le kompositisioo- 
nis «Kampuchea kuningas, Norodom Siha- 
nouki hirmuäratav, kuid lõpetamata ajalugu», 
mis on Ariane Mnouchkini Thearte du Soleil 
lavastus. 

Parima lavakujunduse preemia määrati Yan- 
nis Kokkusele, kes on olnud Chaillot* Rahvus- 
teatri kõikide lavastuste kujunduskunstni- 
kuks, ka kostüümide loojaks. Eriti väljapaist- 
vaks osutus tema kujundus Sophoklese «Elekt- 
rale». 

Hooaja sündmusena tõsteti esile Sophie 
Loucachevski kabukiteatri laadis mängitud 


«Madame de Sade'i», jaapanlase Mishima 
teost, milles kõiki rolle (eranditult naised) 
mängisid kabukiteatri reeglite kohaselt me- 
hed. 

Parima teatrialase uurimuse preemia pälvis 
Monigue Sueur uurimuse eest «Kaks sajandit 
konservatooriumi», milles käsitletakse ku- 
ningliku kõnekunstikooli ajalugu 1786. aastast 
alates. Konkureerivaks tööks nimetatule oli 
Samuel Becketti kahekümne viie aastasele te- 
gevusele pühendatud «Revue d 'Esthetigue'is» 
avaldatud uurimus Samuel Beckettist, kuid ka 
veel Georges Banu «Näitleja, kes ei ilmu 
uuesti», käsitlus jaapani teatri mänguelemen- 
tidest. 

Eespool nimetatud preemiatele lisandub ka 
veel nn Teatrirõõmu auhind, mis määrati 
Jean Mercure'ile Thöätre de la Ville*i juhtimi- 
se ja uuendusotsingute eest. Prantsuse Aka- 
deemia 1986. aasta grand prix määrati luule- 
tajale ja mitmekülgsele teatritegijale Ray- 
mond Devos'le. 

Pariisi teatrielu iseloomustavate ürituste hul- 
ka kuulub ka teatrikevadete korraldamine 
(alates 1985. aastast). Siingi on tegemist pree- 
miatega. Need on: teatrikevadete põhipree- 
mia parimale teatrikollektiivile, eraldi pree- 
miad näitlejatele. Ja lisaks ka veel publiku 
preemia kõige rohkem meeldinud lavastusele. 

TEATP. MY3bIKA. KUHO. HOABPB 1986 
32XYPHAJI MUHHCTEPCTBA KYJIbTYPbI, [OCYHAPCTBEHHO[O KOMHTETA ITIO 


KHHEMATOIPADHH, COFOBA KOMIIOBHTOPOB, 


FOSBA KUHEMATOIPAPHCTOB H 


TEATPAJIPHOTIO OBIIIECTBA 3CTOHCKOH CCP. 


TEATP 


JI. TOPMHC — Henorropumocre mosropennä (34) 


Pemensua ma mocraHoBky PakBepeckoro Tearpa 
«O6oporeHe» /asTop Asrycr Kuuõepr/ OXBATbI- 
BaeT H mupoknä don. Ilpnsmanmaa ayume 29c- 
TOHCKOH Hbecofi BCEX BPEMEH, OHA HMEET HONTYIO 
CHEHHTECKYIO HCTOPDHIO, HO BCETIA POMAHTH3HPDO- 
BAJACb OLHA TAABHAA reponHaA. Hacroaman NOcTa- 
nosra M. MukHBepa BIepBele NDHPaBHHBAET TPOHX 
AeÄCTBYyOILHX JH: BCE CYÕ'EEKTHBHO IIPABEBI H BCE 
TAK%Ke  OlMMÕaATCH. JÄnarekTHuKA NOCTAHOBKH 
ABIKETCA, NO-BHAHMOMY, SHAMECHHEM BPDEMEHH, TEM 
CAMBIM OHA HAXONHTCA BMECTE CO MHOTHMH APYy- 
TAMM CHEKTAKJISMA HpolLOrO CesoHa B OÕILEM 
pycne. MHATEPECHEIM PAKTOM ABAAETCA H TO, KTO B 
TBopuecrse pexxmnccepa M. MnkuBepa 2370 y2xe 
TPETEA NOCTAHOBKA 3TOÜ Ibecbl. 


M. KAJIMET — C sepoi n manewnoü (41) 


Moyonoit rnapmeiii pexxnccep Pakgepeckoro Tearpa 
pacKpelBaeT ÕyAHH Heõosikuloro Tearpa. ManeHb- 
KMÜ COCTAB AKTEPOB, HEÖOJEUIOK KyAPTYPHbIH M 
TEATPAPHHIÄÜ MHTEPEC HACLIEHHA POAHOrO TOPO- 
ma /Maragn NOCEMMAEMOCTB B CTAUHOHADPE/, MHHH- 
MAIBHEIG CPEACTBA HA HOCTAHOBKY COSAAT 
cBoeoõpasuelli «MepTBEIH KDyI»: BOSHMKaeT Heo6- 
XOAHMOCTb HACTO PAIPESKATE, ÜYTEHLECTBOBATb TI0 
HCETOHHH, 210 YTOMJIHET AKTEDA, AeJAET ero PABHO- 
AVIIHEIM H HPpHBOAHT K IWTAMNAM HpH PASYUH- 
BAHHH HOBOH TIkeckt K porn. B TO Xe BPeMA BO3- 
HHUKAET UYBCTBO YBEPEHHOCTA, KCXOLALEE HI TOTO, 
WTO HOCTOKHHO TAPAHTAPyeTca paõora. Mcuesaet 
TO, UTO TAK BAXHO AIA AKTEPA — AAA, KAL- 
HOCTb XO HOBOK paõoTki H porn. BBIXOA H3 3TOTO 
NOHOKEHHA KAÄTK TDyAHO, TAK KAK H O;HAAEMEHÄ 
TEATDANBHEHL BKCHEPUMEHT PACVATAH NPEKAEe BCETO 
AHH HYXKA HM NPOÕNEM ÕONEUIMX TEATPOB KPDYHHBIX 
ropo10B. 


Taramucknä ApamaTnuecknü TeaTp. JIOKYMEHTEI 0 
AByx mauanax (44) 


Hepsstit uncro Apamarnuecknä Tearp 8 TarnmHe, 
Tannnuckni rocyAApcTrBeHHHÜ akaaemuveeknü 
Tearp apamet nm. B. Knurucenna oTMevaer B 
aTOM rony 70-nerunii wõnnel cBoed MeATEIEHOCTH. 
B CBA3H C STHM NyÕNUKYyeM AO CHX NOP He H3- 
AaAHHHE HOKYMEHTEI H OTPEHIBKH H3 IIPecckI TOTO 
BDeMeHH, OCBEIMAKMIHE TPYAHOCTH HW OPprauHH3a- 
UHOHHYyO CTOPOHYy cosaanna Tearpa. Ilyõnnxauua 
O'PAHAUHBAETCA ABYMA HANANPHEIMH AATAMH 3TO'O 
rearpa /1916 n 1924/ x HX HPEAHCTOPHSMAH. 


2Keummnsi «Panostix» (57) 


VuacrByOllHe B cmekrakne TANNHHCKOTO TOCYy- 
AAPCTBEHHOTO AKAAEMHMECKOTO TEATDPA Apamsi «PA- 
AOBklG* AKTPHCH — Hapoamaa aprucrka 2CCP 
Hra 98sep, sacnyxxenHeie aprncrkn Mapn Jinnib, 
Mapaa Knencxraa n Xenne-Peer Xenenypm AenaTca 
CBOHMH BIICHATIEHHAMH O JHAMEHHTOH NOCTAHOBKE 
oroi nbecei B BenopycckoM TOCyAAPCTBEHHOM 

HHTEPecHOe CPABHEHHE ABYX NOCTAHOBOK H B TO Ke 
BDeEMA B XOXe Õecelkl AKTPDHCEI PACKPEIBAOT H 
KOMMEHTUPYOT CHTPAHHEIE AMH POIM B TAIJUHC- 
KHX «PAHOBBIX+. 


MY3bIKA 


Orsevaer POJIbOD YYCBHJH (5) 4 


Becena c ONHHM H3 BHMAOLLHXCA COBPEMEHHBIX 
SCTOHCKHX Merno/Hknreleii, opranncrom PoncedoM 
Vycpann. Tembi: cBOeoÕpasne OPTAHHOTO HCKYCCT- 
BA, OCOÕEHHO B CPABHEHHH c Hrpof na (DOPTENHAHO, 
CTAHOBAJEHHE HCNONHHTENEÜ /TAKKE 0 NyYTH K 
apeyrocrn camoro P, Yycsaiun/; 110110:XeHHe OPraH- 
HOTO HCKYCcrTBa B Coserckom Coozse — P. Yycaanu 
CWHTAET, HTO ÕYM OpraHHoli MY3EIKH CIOCOÕCTBO- 
BAN HOHBHEHHIO ÕONBUIOPO HUCNA OCPEACTBEHHEIX, 
AAKE CNAÕEIX KOHLEPTHPYWVILHX OPrAHHCTOB; 
NPHHUHNBI HCNONHEHAR CTAPOH MY3HIKH, B T. 4. OP- 
TAHHOH; COCTOKHHE HAXOARIUMXCA B FCTOHHH OPTA- 
nos. Mnrepepironposan Msayo Pannany. 


A. YXOB — Tapryckne AHH MY3EBIKH — TPANHKHH 
Hperepnesaxor n3menenma (12) 


Hssecruell MOCKOBCKHÜ KPDHTHK JerKo MY3BIKH 
pemensupyer npomenumne 8 mae 1986 r. VIII Tap- 
TyCKHe AHH MYSEIKH. B CTATbE OÕCY:AAETCA TAKKE 
cBOLOÕPASHE ATOTO PErYAAPHOTO MYSBIKAJIEHOTO MEe- 
POHPHATKA HK HoBeämiMe KANPABIGHHA Jerkol MYy- 
SBIKH. ABTOP SAKJUHOVAET, UTO AIA TAPTYCKAX ec- 
TÄBaNei Merkol MY3BIKH XaApaKTepHei: paõovnii, 
AerroBo xXAPAaKTEP OÕIMEHHA KCIIONHHTeNEÄ H Ay AH- 
TOPDHH, HUHCTO MY3HIKABHBIÄ IOLXOA K PABJHUHBIM 
ABJEHAAM Jerkol MYyS3bIKH, OPHEHTAUKA HE HA 
PASBJEKATEJIEHOCTB, A HA PASPELNIEHHE TBOPUECKHX 
npoõnreM. ÄBTOP YTBEPp>KAAET, YTO B CAMOM TIAB- 
HOM, B CAMOM OCHOBHOM 3AENIHHE HCNONHHTENIA 
UPOKONKAOT HAUHOHAJBHEIE AYXOBHHIE TPDAAHUHH, 
oAHoki 7 H3 CYyIMECTBEHHEÜNIMX NEPpT 7 ABIHKETCA 
NpeoaorleHHe TPAHHI 2KAHPOB /MeE:AY HMIIPDOBH- 
sanmei MH KoMNOsHUHeÄ, akagemmMueckod MySeikol 
H A2Ka30M, A2Ka30M H poKOM, AKYCTHuecko M 
aAeKTpoHHolt My3sikol/. BBICOKYIO OHEHKY MOAY- 
HAOT PETPOAHCAMÕNH, OCOÕEHHO HHTepecnol ABTOP 
cumraer oõpaõorry A. Marrmnsenom mecen %D., Illy- 
6epra 8 wcnoynmenuuw Il. BoyIKOHCKOro M aHcaMÕJIRK 
«E=mc*». 


X. AACCAJIY — 06 omMHOM OCHOBONONOMHHKE 
Gazeta «Jcronnu» (82) 


60 MeT Ha3an Np TeaTpe «ICTOHHA+ ÕELA C03- 
AaHa peryrapHo NeÄcrByWOHLAaA ÕANeTHAR rpynna. 
B ee cocrase Havan cBoi CIeHHUeCKHÜ MyTb H 
Apryp Koür /1908—1980/. B craree pacckasEi- 
gaerca 0 ero 40-sernmeii õaneTnok paõore — AMH- 
TEJIEHOE BPDEMA BELYIIMM CONHCTOM, SATEM IOCTA- 
HOBIUHKOM H PereTHTOPOM. 


KHHO g 
«YHHKA — 86» (3) 
0. PEMCY — Tonsi n maemei (20) 


B cTaTbe AENAETCA NONHTKA AATB HOPTPET HAPOA- 
noi aprncrku 2CCP, kuuopexxnccepa Jleinsi 
Jaäyc. B nepsof wacrH NyÕNHKANHH ABTOP NPpA- 
BOAHT kparkni o6aop =wmanun n pa6ortui JL. Jlaiiyc B 
Tearpe AO oõyuenna pexnccype B Mocrse. Bo 
BTopo wacTrH PaccMATPHBAWTCR, HCNOABSyA 
ONYÕNMKOBAHHHE B CBOC BPEMA PEHeEKSHH, XYAO- 
KeCTBEHHBIE ÕDHIbPMEI, HAUHHAR C AEÕIOTHOH paõo- 
TH +C Beuepa 20 yTpa» /1961/ n KoHVan NOCNEeA- 
než Kaprugodž pexnccepa — +«HÄrpti ann nereii 
HIKOJIPHOrO Bospacra»+ /1985/. 


K. XAJIAC — BuoBpb orkpeismasca +«Ilnpnra» 
(61) 


Hcropnuecknä H KpurnuecKnÄ AHANHS APXHTEK- 
TYPii BHOBb OTKPHBileroca 8 Tannnue, 8 Ilnpura, 
KHHoTearpa «IlupurTa+ /BIepBele OTKpPEIT B 1951 r./. 
«Tlnpura», paccunTanurii Ha 60 MECT, ABIAETCA 
IIEPBBIM KHHOTEATDOM-Kode B DCTOHHH. 


Samerrku Moxanneca Ilnacyke 0 Mermem moxone 
1913 roma 11 (66) 


BTopaa HaCTb 3AMETOK H3 STHOrPadnueckoro (OTO- 
H KHHONYTEIHECTBHA B CeBEPHYO H SAHAAHYIO 
MACTb ICTOHHA B HIOHE H wrote 1913 roxga mepBeoro 
BCTOHCKOTO KHHOPEXKHCcepa, ONeparopa H doTorpa- 
da H. Ilascyxe. Ta uacTb JAMETOK, KOTOPAA 
sATPArHBAET IIyTeulecTBne Ha ocrposa Myxy n Caa- 
peMaa, NPpoHNNWCTPHPOBAHA Gororpadaamu, 1Ny6- 
JMKYEMEIMH BIIEPBHIE. 


TI. HEMBAJIBTC — Ilyremecreya n0 ÕHHCKOMYy 
nery (75) 


JieKTOP 3cTOHCKOTO A3BIKa OY AyCKOTO YHHBEPCHTe- 
TA PACCMATPHBAET HETHHE COÕBITHA KYAbTyPbI B 
ÕHHNAHAMA, B OCOÕEHHOCTH AHH KYJIbTyprti Oulua 
soutamassa n Oyav. 


PA3HOE 


M. JEBHH — Jlrobu n myssixka (96) 


Paynem Hrodu cosnaHO MHOrO KAPTHH Ha MY3BI- 
KANPHYIO TEMATUKY — KAPTHHBI 0 MY3UUHPyOLIHX 
opKecTpaX M AHCAMÕIAX, hommage' NÕHMEIM KOM- 
nNosHTOpam H ap. B CTATPE TOBOPHTCA 05 HCTOPHH 
COSAAHUA HEKOTOPEHX HI HTHX KAPTHH, TIOBECT- 
BYETCR O CYIILECTBEHHOŽ PONH MY3BIKH H MYSBIKAH- 
TOB B xnanu P. Jl10H. ABTOP CTATPH CHUHTAET Bee 
nekyccrso P. Jl106H MYy3BIKAJIPHBIM. 


AApec peaaKUHH: 
Jceroncras CCP, 
200 090 Tannmn, n/n 51. 

THEATRE 


L. TORMIS. Repetitions that do not repeat them- 
selves (34) 


A review of The Werewolf (a play by August Kitz- 
berg) produced at the Rakvere Theatre embraces a 
wider background. The play which is considered to 
be the best Estonian play of all times has a long 
history of production but the interpretation has 
always tended to romanticize one leading cha- 
racter; now this production by M. Mikiver brings, 
for the first time, into a focus the three main 
characters as eguals: each is both subjectively 
right and mistaken. The ambivalence of the pro- 
duction is a sign of the times, as such it follows 
the same channel as several other productions of 
the past season. It is interesting to note that it is 
already the third production of The Werewolf in 
the director M. Mikiver's life. 


M. KALMET. In faith and in hope (41) 


The young chief director of the Rakvere Theatre 
raises the curtain revealing the everyday life in a 
small theatre. A small cast, home audiences 
showing little interest in cultural or theatrical 
events (poor attendance at home), low pro- 
duction costs create a kind of vicious circle: it is 
necessary to be much on wheels, to tour the 
countryside, but it is tiring for the actor, it makes 
him apathetic and clichöd toward a new piece and 
role to be learned. At the same time security is 
growing because he has been provided with a job. 
Something material to the actor vanishes — the 
thirst, the ambition for a new job and role. It is 
difficult to find a way out since the coming 
theatrical experiment has, first of all, been 
designed in view of the reguirements and 
problems typical of metropolitan theatres. 


The Tallinn Drama Theatre. Records about two 
beginnings (44) 


The first Tallinn theatre devoted to dramatic 
productions — the Kingissepp Tallinn State Aca- 
demic Drama Theatre celebrates the 7Oth anni- 
versary of its activity. On this occasion we publish 
some not yet printed material and excerpts from 
the contemporary press which shed light on the 
difficulties connected with the foundation: of the 
theatre and on the organizational aspect. The 
discussion is mostly confined to the double be- 
ginning of this theatre (1916 and 1924) and its 
antecedents. 


The Privates' wives (57) 


The actresses Ita Ever, People's Artist of the 
ESSR, Mari Lill, Maria Klenskaja and Helle-Reet 
Helenurm, Meritied Artists, who participate in 
The Privates by the Tallinn Drama Theatre give 
their impressions about the much acclaimed pro- 
duction of The Privates mounted at the 1. Kupala 
Belorussian State Drama Theatre. An interesting 
comparison between the two productions emerges 

dissect and comment on the roles in which they are 
cast in the Tallinn production of The Privates. 


MUSIC 
Rolf Uusväli answers (5) 


A conversation with one of the most renowned 
Estonian performers today — the organist Rolf 
Uusväli. The topics: the peculiarity of the art of 
organ playing, especially in comparison with piano 
playing; the development of performers (also 
about the formation of R. Uusväli himself); the 
present state of organ playing in the USSR: 
R. Uusväli's opinion is that on the crest of the 
present boom in organ music a lot of average, 
even weak organists have surged up; the princi- 
ples early music, and early organ music perfor- 
mance; the state of the organs located in Estonia. 
The interviewer was Ivalo Randalu. 


D. UKHOV. The Tartu Music Festival — the 
changing traditions (12) 


The celebrated Moscow pop music eritic reviews 
the Tartu Music Festival which took place in May 
1986 for the 8th time. And at the same time, the 
article discusses the originality of this regular 
event and the latest trends in pop music. The 
author concludes that the Tartu pop music festi- 
vals can be characterized by the serious, business- 
like, matter-of-fact relationship between the per- 
formers and the audience, the purely musical 
attitude to different forms of music, an orientation 
toward solving creative problems rather than 
entertainment. The author states that in the most 
fundamental or general aspect the performers 
here continue the spiritual traditions of the nation, 
one of the essential features is not keeping to any 
genre limits (improvisation or composition, acade- 
mic music or jazz, jazz or rock, acoustic or electro- 
nic music). The retro groups receive high praise, 
the author regards the arrangement of F. Schu- 
bert's songs by A. Mattiisen in the performance of 
P. Volkonski and group E=mc° as being of 
special interest. 


H. AASSALU. On one of the founders of the 
Estonia ballet (82) 


60 years ago a regular ballet company was founded 
at the Estonia Theatre. It was here that Artur 
Koit's (1908—1980) stage career started. The 
article tells us about his work of 40 years in the 
field of ballet — as a leading dancer for a long 
time, then as a choreographer and ballet teacher. 


CINEMA 


«UNICA °86» (3) 


0. REMSU. The years and films (20) 


An attempt at portrayal of Leida Laius, People's 
Artist of the ESSR, film director. In the first part 


of the article the author gives a profile of 
L. Laius, her life and work at the theatre before 
directing courses in Moscow, in the second half the 
author discusses — with the help of the contem- 
porary reviews — the feature films made by 
L. Laius, from her debut as a director in From 
Evening till Morning (1961) to her latest film 
Keep Smiling (1985). 


K. HALLAS. The Pirita opens its doors again 
(61) 


A historical and critical treatment of the 
architecture of the Pirita, a cinema newly opened 
at Pirita, a district of Tallinn (it first opened 
1951). With its 60 seats the Pirita is the first cafö 
and cinema in Estonia. 


Notes taken by Johannes Pääsuke on the hike in 
Summer 1913 11 (66) 


The second selection of notes taken by J. Pääsuke, 
the first Estonian film director, cameraman and 
photographer on his ethnographical photo- 
graphing and filming expedition into North and 
West Estonia in June-July 1913. The part of the 


notes that concern his trip to the islands of Muhu 
and Saaremaa has been illustrated with photos, 
here in print for the first time. 


P. NEMVALTS. Rowing through the Finnish 
summer (75) 


The Estonian language teacher at the Oulu Uni- 
versity gives a survey of cultural summer- 
events in Finland, the Oulu Culture Festival 
«Oulua soutamassa» in particular. 


MISCELLANEOUS 


M. LEVIN. Dufy and music (96) 


Raoul Dufy has created a lot of scenes on 
musical themes: pictures of orchestras and en- 
sembles making music, homages to favourite 
composers, etc. The author throws light on the 
origin of several of these, refers to a vital 
part that music and musicians have played in 
R. Dufy's life. The reviewer describes the whole 
of R. Dufy's work as musical. 


Editorial Office: 


Estonian SSR 

DUFY JA MUUSIKA 


MAI LEVIN 


Raoul Dufy (1877—1953) on üks säravamaid ja originaalsemaid andeid XX sajandi 
prantsuse maalis, Matisse'i kõrval hinnatumaid meistreid iseäranis sõdadevahelisel 
perioodil. Tema kunst kõneleb eelkõige meeltele ja maitsele. Pole teist nüüdisaegset 
prantsuse maalijat, kelle loomingus jätkuks nii tuntavalt XVIII sajandi traditsioon 
selle elegantsi, artistliku kerguse ja elurõõmuga. Oma Dufy-monograafias (Genf, 
1951) kirjeldas Pierre Courthion seda lähedust järgmiselt: «Mulle meenub Mozarti 
aaria. Näib, et see sünnib iseenesest, tühjast-tähjast, mingist peaaegu lapselikust 
graatsiast. Kuid selle jaoks, kes mõistab muusikat, on sel sarmil omad saladused, see 
silmanähtav kergus osutub seletamatuks läbipaistvuseks, selles keskpäevases kunstis 
on öö teemandihelki.» 

Oma muretuses, virtuoossuses ja dekoratiivsuses vastas Dufy kunst üsna hästi 
1920.—1930. aastate mentaliteedile. Ta näis viimasele vastu tulevat süžeeliseltki: hipo- 
droomid, raudid, Riviera — tema maalilises käsitluses tõepoolest Asuurrannik (sinine 
oli nimelt kunstniku lemmikvärv kui värv, mis igas valguses säilitab oma karakteri, 
oma «sinisuse»; sageli ta otse uputab oma maastikud sinisesse). Siiski oli Dufy võrra- 
tult kõrgemal salonglikust moekunstist, millele too mentaliteet lõi soodsa pinna, 
jäädes hilisemaski loomingus truuks kunstikreedole, mis juurdus sajandi alguse 
avangardis, täpsemalt — fovismis. Dufy ei esinenud küll 1905. aasta kuulsas Sügis- 
salongis, kus foovid endale nime said, ent oli nendega nii isiklikult kui ka tõekspida- 
mistelt tihedalt seotud. 

Kui hilisem Dufy võlgneb mõndagi Matisse'ile, siis sajandi algkümnendil oli talle 
foovidest lähedasim Albert Marguet, kelle laadi meenutavad tema vaated suvitus- 
linnadest Normandia rannikul. Need olid kodused paigad Dufyle, kes sündis Le 
Havre'is, linnas, kust olid pärit ka tema sõbrad, samuti fovismiga liitunud Emile-Ot- 
hon Friesz ja Georges Brague. Üheaegselt Brague'iga avastas Dufy enda jaoks 
Cözanne'i ning 1908. aastal töötati koos Lõuna-Prantsusmaal, Estague'is, kus Dufylgi 
valmis protokubistlikke lõuendeid. Siiski ei leidnud Estague'i maastike geometrisee- 
riv vormiüldistus tema loomingus edasiarendamist. Sajandi teisel kümnendil tegeles 
ta rohkem puulõikes illustratsiooni ja tekstiiliga, kavandades aastail 1912—1930 trüki- 
kangaid Lyoni Bianchini-Förier' firmale. Ta on teotsenud ka keraamika, piltvaiba ja 
dekoratiivmaali alal (pannoo «Fee Elekter» 1937. aasta maailmanäituse elektripavil- 
jonile, 600 m*). 

1910.—1920. aastate vahetusel jõudis ta tahvelmaalis «päris oma» laadi juurde, 
mis küpselt, kristalliseerunult avaldub 20. aastate keskpaiga Vahemere-maastikes. 
Küpse Dufy eripäraks on elava, aforistliku, peaaegu naivistlikult lihtsustava joonise 
ja puhaste säravate värvipindade nihutatus teineteise suhtes, nende osaline kattu- 
vus. Taoline laad lähtus kunstniku kogemusest, et silmas püsib «mälestus värvist ka 
siis, kui objekt ise on muutnud asukohta» — kogemusest, millele ta toetuks intui- 
tiivselt, arendamata seda eriliseks teooriaks. Joonistus kujundab tal küll elegantseid 
arabeske, ent on realiteediga rohkem seotud kui värv, mis annab edasi kujutatava 
põhitonaalsust, võiks öelda, emotsionaalset tonaalsust. Pablo Casals on öelnud, et 
Dufy orkestripilte vaadates on võimalik kindlaks määrata, millises helistikus on kir- 
jutatud ettekantav teos. 

Muusikal on erakordne koht Dufy kunstis. Kogu tema perekond oli muusikalem- 
bene: isa mängis kirikus orelit ning oli koormeistriks, vend Lõonist sai orelikunstnik 
Le Havre'is, vend Gastonist — tuntud flötist, ajakirja «Le Courrier Musical» välja- 
andja Pariisis. Tema esimene suur kompositsioon, mille ta maalis Edgar Degas' eesku- 
jul, kujutab Le Havre'i teatri orkestrit (1902). Loomulikult tundis Dufy oma aja silma- 
paistvaid muusikuid ja poeete. 1930. aastate keskpaigast pärineb joonistus, mis ku- 
jutab Georges Aurici, Frangois Poulenci, Arthur Honeggeri, Igor Stravinskit, Max 
Jacobi ja Lõon-Paul Fargue'i klaveri ümber. 

Sojapaos Perpignanis 1942. aastal alustab Dufy oma orkestripiltide seeriat. Osalt 
tingis selle ainevaliku polüartriidi poolt pealesunnitud paiksus. Orkestrid ja ansamblid 
kõikvõimalikes koosseisudes — need olid motiivid, mida ta võis kujutada peast. 
Sageli paigutab ta need XVIII sajandi interjööridesse. Maalilises lahenduses taotleb 
ta kooskõla pillide iseloomuga, muidugi oma äratundmise järgi. Musikaalseks võime 
nimetada kogu tema maaliloomingut, mitte üksnes orkestripilte, kuid viimastes ilmneb 
kindlasti haruldane kodusolek muusika vallas. Nende kõrval maalis ta 1940. aastate 
lõpul—1950. aastate algul hommage'e oma lemmikheliloojatele: J. S. Bachile, 
W. A. Mozartile, F. Chopinile, C. Debussyle. Vahel lülitab ta neisse büsti või Kuulsuse 
figuuri, vahel piirdub nootidega puldil ja seda ümbritseva lehestikuga. Dufy hilis- 
perioodi šedööver on «Punane viiul» (1943) — oma lakoonilisuses ja punase ainuvalit- 
suses ikkagi ainulaadselt maaliline teos, meistrikäe täpsuse musternäide. 

